MESTSKÝ ÚRAD V ŽILINE

Materiál na rokovanie 
Mestského zastupiteľstva  v Žiline

								

Číslo materiálu: _____/2012

K bodu programu

informatívna správa o výsledku kontrol vykonaných v zmysle plánu kontrolnej činnosti hlavného kontrolóra na 1. a 2. polrok 2011 
a 1. polroka 2012

Materiál obsahuje: 				      			Materiál prerokovaný:
1.	Návrh na uznesenie						FK  02. 02. 2012
2.	Dôvodová správa							MR 06. 02. 2012
3.	Materiál – Informatívna správa o výsledkoch kontrol vykonaných 
                       v zmysle Plánu kontrolnej  činnosti HK na 1. a 2.polrok 2011  a 1.polroka 2012

Predkladá: 

Ing. Elena Šuteková
hlavná kontrolórka mesta 

Zodpovedný za vypracovanie:

Ing. Elena Šuteková
hlavná kontrolórka mesta 

Žilina, Február  2012

NÁVRH     NA   UZNESENIE

Uznesenie č. __/2012

Mestské zastupiteľstvo    v Žiline

I.	Berie  na vedomie

1.	Informatívnu správu o výsledku kontrol vykonaných v zmysle Plánu kontrolnej činnosti HK na 1. a  2. polrok 2011 a 1. polroka 2012

DÔVODOVÁ SPRÁVA

V zmysle § 18 f ods. d) zákona Slovenskej národnej rady č. 369/1990 Zb. o obecnom zriadení v znení neskorších predpisov predkladám informatívnu správu o výsledkoch kontrol vykonaných  v zmysle Plánu kontrolnej činnosti HK na 1. a 2.  polrok  2011 a 1. polroka 2012.

Informatívna správa je doplnená o všetky ukončené kontroly v zmysle Plánu kontrolnej činnosti hlavného kontrolóra na I. a II. Polrok 2011, pričom správy, ktoré boli dokončené v decembri 2011 a januári 2012 sú predložené na februárovom rokovaní MZ, nakoľko hlavná kontrolórka na rokovaní MZ dňa 23. 1. 2012 nebola účastná z dôvodu čerpania riadnej dovolenky, ktorá bola dlhodobo plánovaná a funkcia hlavného kontrolóra na rokovaní MZ je z pohľadu výkonu funkcie nezastupiteľná. 
V súbore informácií sú uvedené výstupy aj z kontrol, ktoré boli ukončené do konania MZ v zmysle plánu kontrolnej činnosti na 1. Polrok 2012

Informatívna správa o výsledkoch kontrol vykonaných v zmysle 	Plánu kontrolnej  činnosti HK na I. a II.  polrok 2011 

Poverenie č. 01/2011 – Záznam č.  01/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola s MŠ, Ul. sv. Gorazda 1, Žilina 010 08
Kontrolované obdobie: rok 2010
Bez kontrolných zistení.  
Predložené na rokovaní MZ 21. 03. 2011

Poverenie č. 02/2011 – Záznam  č.  02/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola Karpatská 1, Žilina 010 08
Kontrolované obdobie: rok 2010
Bez kontrolných zistení.  
Predložené na rokovaní MZ 21. 03. 2011

Poverenie č. 03/2011 -  Správa č. 03/2011
Predmet následnej finančnej kontroly: Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a majetkom mesta v podmienkach mestskej samosprávy vrátane preddavkových organizácií v zriaďovateľskej pôsobnosti mesta.
Kontrolovaný subjekt:  Detské jasle, Puškinova 14, Hliny 3, 010 01 Žilina  „DJ“ 
Kontrolované obdobie:   Rok 2010
Bolo klasifikovaných celkom 14 kontrolných zistení
Predložené na rokovaní MZ 21. 03. 2011

Poverenie č. 04/2011 – Správa č.  04/2011
Kontrola vedenia centrálnej evidencie sťažností a ich vybavovania od dátumu organizačnej zmeny k 01. 08. 2010
Bolo klasifikovaných celkom 7 kontrolných zistení a 1 neplnenie uznesenia MZ
Predložené na rokovaní MZ 19. 09. 2011	

Poverenie č. 05/2011 -  Správa  č. 05/2011
Kontrola  vedenia evidencie  petícií a ich vybavovanie od dátumu organizačnej zmeny k 01.08.2010 do 31. 12. 2010
Bolo klasifikovaných celkom 3 kontrolné zistenia a 1 neplnenie uznesenia MZ. 
Predložené na rokovaní MZ 19. 09. 2011	

Poverenie č. 06/2011  -  Správa č. 06/2011
Kontrolovaný subjekt: Mestský úrad v Žiline + organizácie v zriaďovateľskej pôsobnosti mesta Žilina 
Predmet následnej finančnej kontroly: Kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy.
Kontrolované obdobie: Rok 2010
Bolo klasifikovaných celkom 4 kontrolné  zistenia.
Predložené na rokovaní MZ 27. 06. 2011

Poverenie č. 07/2011 -  Správa č. 07/2011
Predmet následnej finančnej kontroly: Vykonanie kontroly finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolované obdobie:  rok 2010
Kontrolovaný subjekt: Centrum voľného času Spektrum, Hurbanova 28,  010 01  Žilina
Bolo klasifikovaných celkom 13 kontrolných zistení. 
Predložené na rokovaní MZ 27. 06. 2011

Poverenie č. 08/2011 – Správa č. 08/2011
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapíka s.r.o. Žilina – Kontroly vykonávané z podnetu o ktorých sa hlavná kontrolórka pri výkone svojej činnosti dozvedela – na požiadanie primátora mesta.
Kontrolovaný subjekt: Mestský úrad v Žiline – jeho organizačné útvary súčinné pri správe bytového fondu a Bytterm a.s. – správca bytového fondu mesta Žilina na základe mandátnej zmluvy
Predmet následnej finančnej kontroly: Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapík s r.o., Žilina, došlej na MsÚ v Žiline dňa 02.03.2011pod číslom C-9601- Príloha č. A
Bolo klasifikovaných celkom 2 kontrolné zistenia.
Predložené na rokovaní MZ 27. 06. 2011

Poverenie č. 09/2011 – Správa č. 09/2011
Predmet následnej finančnej kontroly: Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta.  
Kontrolovaný subjekt: Základná škola, Hollého 66,  010 01  Žilina
Kontrolované obdobie:  Rok 2010
Bolo klasifikovaných celkom 9 kontrolných zistení.
Predložené na rokovaní MZ 27. 06. 2011

Poverenie č. 10/2011 -  Správa č. 10/2011
Predmet kontroly: Vyhodnotiť aktuálnosť a platnosť VZN 
Kontrolovaný subjekt – Mesto Žilina – MsÚ v Žiline
Kontrolované obdobie – VZN vydané a platné do zahájenia výkonu kontroly
Kontrola odporúča na základe 15 kontrolných vyhodnotení prehodnotiť opodstatnenosť VZN, aktualizovať v nadväznosti na súčasne platný právny stav. 
Predložené na rokovaní MZ 19. 12. 2011

Poverenie č. 11/2011 -  Správa č. 11/2011
Predmet kontroly: Kontrola príjmovej časti rozpočtu – poplatok za komunálny odpad so zameraním na PO a FO podnikateľ
Kontrolovaný subjekt – Mesto Žilina – MsÚ v Žiline
Kontrolované obdobie – rok 2009 – 2010
Bolo zistených celkom 23 kontrolných zistení 
Predložené na rokovaní MZ 17. 10. 2011

Poverenie č. 12/2011 -  Správa č. 12/2011
Kontrolovaný subjekt: Mesto Žilina a obchodné spoločnosti a iné právnické osoby s majetkovou účasťou mesta
Predmet následnej finančnej kontroly: Kontrola správnosti vedenia majetkového podielu mesta vo všetkých obchodných spoločnostiach a iných právnických osobách k 31. 12. 2010 – porovnanie účtovného stavu s výpisom z OR.
Kontrolované obdobie:  k 31. 12. 2010
Bolo klasifikované 1 kontrolné zistenie.. 
Predložené na rokovaní MZ 27. 06. 2011

Poverenie č. 13/2011 – Správa č. 13/2011
Kontrolovaný subjekt:   Základná škola, Námestie mladosti 1,  010 15  Žilina
Kontrolované obdobie:  Rok 2010
Predmet následnej finančnej kontroly: Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Bolo klasifikovaných celkom 8 kontrolných zistení. 
Predložené na rokovaní MZ 17. 10. 2011

Poverenie č. 14/2011  -  Správa č. 14/2011
Kontrolovaný subjekt:  Mesto Žilina – Mestský úrad v Žiline –správcovia pohľadávok a vecne príslušné organizačné útvary
Predmet následnej finančnej kontroly:  Kontrola evidencie a vymáhania pohľadávok podľa jednotlivých pohľadávkových účtov za rok 2010
Kontrolované obdobie:  Rok 2010 
Bolo klasifikovaných 4 kontrolné zistenia. 
Predložené na rokovaní MZ 27. 06. 2011

Poverenie č. 15/2011  -  Správa č. 15/2011
Kontrolovaný subjekt: Mesto Žilina – Mestský úrad v Žiline – príslušné organizačné útvary
Predmet následnej finančnej kontroly: Kontrola  plnenia Opatrení, ktoré boli prijaté ba mimoriadnom zasadnutí MZ v Žiline dňa 16.07.2010 uznesením č.77/2010 pri schvaľovaní Záverečného účtu mesta Žilina za rok 2009
Kontrolované obdobie:   Rok 2010 
Pri opatrení č. 1, 2, 3, 6, a 7 bolo konštatované splnenie čiastočné
Pri opatrení č. 4, kde bolo formulovaných 6 dielčich opatrení bolo 1 opatrenie splnené, 4 boli splnené čiastočne a 1 opatrenie nebolo splnené
Pri opatrení č. 5 boli formulované 2 dielčie opatrenia, z ktorých 1 bolo splnené a 1 bolo splnené čiastočne. 
Predložené na rokovaní MZ 27. 06. 2011

Poverenie č. 16/2011  -  Záznam č. 16/2011
Kontrolovaný subjekt:  Mesto Žilina - Mestský úrad v Žiline 
Predmet kontroly: Kontrola plnenia uznesení prijatých MsZ v Žiline – priebežne
Kontrolované obdobie:    I. polrok 2011
Predložené na rokovaní MZ 21. 11. 2011

Poverenie č. 17/2011  -  Správa č. 17/2011
Kontrolovaný subjekt:  Mesto Žilina  -  v podmienkach Mestský úrad v Žiline – Odbor majetkový a právny a súčinné organizačné útvary
Predmet kontroly: Kontrola hospodárenia s majetkom mesta v podmienkach mestskej samosprávy v zmysle Zásad hospodárenia s majetkom mesta Žilina v priebehu roku 2010 – vybrané ustanovenia
Kontrolované obdobie: v priebehu roku 2010
Celkom bolo zistených 2 kontrolné zistenia.
Predložené na rokovaní MZ 19. 12. 2011

Poverenie č. 18/2011  -  Záznam 18/2011
Kontrolovaný subjekt: Mestský úrad v Žiline – Odbor dopravy a komunálnych služieb
Predmet kontroly: Uznesenie č.106/2010 – Kontrola plnenia opatrení na nápravu nedostatkov zistených kontrolu podľa záverov poverenia č.15/2010 týkajúcich sa Odboru dopravy a komunálnych služieb Mestského úradu v Žiline.
Kontrolované obdobie: I.polrok 2011
Opatrenia  č.1, 2, 3, 4 boli splnené
Predložené na rokovaní MZ 19. 12. 2011

Poverenie č. 19/2011  -  Správa č. 19/2011 – 5 kontrolovaných subjektov
Kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky – k 31. 12. 2010 vo vybranej rozpočtovej  alebo príspevkovej organizácii mesta Žilina
Kontrolovaný subjekt: Vybrané rozpočtové organizácie v zriaďovateľskej pôsobnosti mesta Žilina
Kontrolované obdobie: rok 2010
Základná škola s materskou školou, Na stanicu č. 27, 010 09 Žilina 7 kontrolných zistení
Základná škola s materskou školou, Zádubnie 196, 010 03 Žilina     5 kontrolných zistení
Základná škola, Námestie mladosti 1, 010 15 Žilina                            4 kontrolné zistenia
Základná škola, Hollého 66, Žilina                                                        3 kontrolné zistenia
Základná škola, Slovenských dobrovoľníkov 122/7, Žilina                5 kontrolných zistení 
Predložené na rokovaní MZ 17. 10. 2011

Poverenie č. 20/2011 – Správa č. 20/2011
Predmet následnej finančnej kontroly: Kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – ZŠ Budatín – na základe podnetu a požiadavky
Kontrolovaný subjekt: Základná škola, Slovenských dobrovoľníkov 122/7, 010 03 Žilina
Kontrolované obdobie: Rok 2010
Bolo klasifikovaných celkom 20 kontrolných zistení. 
Predložené na rokovaní MZ 17. 10. 2011

Poverenie č. 21/2011 – Záznam č. 21/2011 / 1-5 – 5 kontrolovaných subjektov
Kontrola vedenia evidencie petícií a ich vybavovanie  vo vybraných rozpočtových alebo príspevkových organizáciách mesta Žilina
Kontrolovaný subjekt:   Základná škola s MŠ Závodie, Školská 49, Žilina, 
Kontrolovaný subjekt:   Základná škola Karpatská, ul. Karpatská č. 1, Žilina,
Kontrolovaný subjekt:   Základná škola s MŠ Ulica sv. Gorazda 1, Žilina,  
Kontrolovaný subjekt:   Mestská krytá plaváreň, Vysokoškolákov 8,  010 08  Žilina
Kontrolovaný subjekt:   Turistická informačná kancelária, Republiky 1, 010 01 Žilina
Bez kontrolných zistení.   
Predložené na rokovaní MZ 21. 11. 2011

Poverenie č. 22/2011   -  Protokol 22/2011
Kontrolovaný subjekt:  Mesto Žilina - Mestský úrad v Žiline 
Predmet kontroly: Kontrola uplatňovania právneho predpisu NR SR č. 546/2010 Z. z. a Interných Smerníc primátora Mesta Žilina č. 1/2011 a č. 6/2011 o povinnom zverejňovaní zmlúv, objednávok a faktúr
Kontrolované obdobie:  1. polrok 2011
Bolo zistených 12 kontrolných zistení
Predložené na rokovaní MZ 21. 11. 2011

Poverenie č. 23/2011 – Správa  23/2011
Predmet pravidelnej následnej kontroly: Kontrola plnenia opatrení prijatých na odstránenie nedostatkov zistených pri kontrole v zmysle Správy č. 01/2010. 
Kontrolovaný subjekt: Základná škola, Lichardova 24, 010 01 Žilina
Kontrolované obdobie: Rok 2010 – 2011 – náhodným výberom podľa prijatých opatrení
Boli klasifikované celkom 2 kontrolné zistenia. 
Správa predložená na rokovanie MZ  19. 09. 2011

Poverenie č. 24/2011 – Záznam  24/2011
Predmet pravidelnej následnej kontroly: Kontrola plnenia opatrení prijatých na odstránenie nedostatkov zistených pri kontrole v zmysle Správy č. 21/2010. 
Kontrolovaný subjekt: Základná umelecká škola, Gaštanová 8327/56A, 010 07 Žilina
Kontrolované obdobie: Rok 2010 – 2011 – náhodným výberom podľa prijatých opatrení
Bez kontrolných zistení.  
Správa predložená na rokovanie MZ  19. 09. 2011

Poverenie č. 25/2011 – Správa č. 25/2011
Predmet kontroly: Kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – MŠ Hliny IV
Kontrolovaný subjekt:  Materská škola Hliny IV., Čajakova 4, 010 01 Žilina
Kontrolované obdobie:  Rok 2010
Bolo klasifikovaných celkom 7 kontrolných zistení.
Správa predložená na rokovanie MZ  21. 11. 2011

Poverenie č. 26/2011 – Správa č. 26/2011 – 1 a Záznam č. 26/2011-1
Predmet kontroly: Kontrola správnosti vedenia a nakladania s pokladničnou hotovosťou v zmysle zákona č. 431/2002 Z. z. o účtovníctve v z.n.p a zákona č. 502/2001 Z. z. o finančnej kontrole a vnútornom audite v z.n.p a interných smerníc v subjektoch v zriaďovateľskej pôsobnosti mesta Žilina.
Kontrolované obdobie:  rok  2011
Kontrolovaný subjekt: ZŠ Javorku č. 32, Hliny V.,010 01 Žilina
Boli zistené 2 kontrolné zistenia 
Správa predložená na rokovanie MZ  21. 11. 2011

Kontrolovaný subjekt:Turistická a informačná kancelária mesta,Republiky č.1,010 01 Žilina      
Bez kontrolných zistení            
Správa predložená na rokovanie MZ  19. 12. 2011

Poverenie 27/2011  -  Správa č. 27/2011
Kontrolovaný subjekt: Materská škola, Andreja Kmeťa 15, 010 01 Žilina
Predmet následnej finančnej kontroly:  Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Kontrolované obdobie:  Rok 2010
Bolo klasifikovaných celkom 5 kontrolných zistení. 
Správa predložená na rokovanie MZ  19. 12. 2011

Poverenie č. 28/2011 – Správa č. 28/2011
Predmet kontroly: Kontrola hospodárenia  a nakladania s pokladničnou hotovosťou v rozpočtovej organizácii ZŠ, Slovenských dobrovoľníkov 122/7, 010 03  Žilina-Budatín za obdobie rokov 2008-2009 
Kontrolované obdobie:  rok 2008 a rok 2009
Kontrolovaný subjekt:   Základná škola Slovenských dobrovoľníkov 122/7 Žilina 
Na základe Poverenia č.28/2011 kontrolná skupina vykonala kontrolu správnosti vedenia a nakladania s pokladničnou hotovosťou v zmysle zákona č.431/2002 Z. z. o účtovníctve v z.n.p. a zákona č.502/2001Z.z. o finančnej kontrole a vnútornom audite v rozpočtovej organizácii – ZŠ, Slovenských dobrovoľníkov,122/7,Žilina- Budatín na základe Uznesenia MZ č.132/2001 ktoré bolo prijaté na 10 zasadnutí MZ v Žiline dňa 17.10.2011.Prijatiu tohto uznesenia predchádzalo predloženie Informatívnej správy o výsledku kontrol vykonaných v zmysle Plánu kontrolnej činnosti hlavného kontrolóra na 1.a 2. polrok 2011, kde pri kontrole č.20/2011- kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – ZŠ Slovenských dobrovoľníkov 122/7, Žilina - Budatín, bolo kontrolou zistených 20 kontrolných zistených, pričom 9 kontrolných zistení poukázalo na vážne porušenia a nedodržiavanie zákonných postupov zákona č.431/2002 Z. z. o účtovníctve a zákona č.502/2001 Z. z. o finančnej kontrole a vnútornom audite. V zmysle Zápisnice č.20/2011 zo dňa 22.9.2011kontrolovaný subjekt bol zaviazaný k prijatiu Opatrení na odstránenie zistených nedostatkov a zriaďovateľ rozhodol o rozšírení kontroly nakladania s pokladničnou hotovosťou aj na roky 2008-2009.Toto rozhodnutie zriaďovateľa vyústilo k prijatiu Uznesenia č.132/2011 na 10. zasadnutí MZ v Žilina, konaného dňa 17.10.2011.
Nakoľko kontrola bola zameraná na dva samostatné účtovné obdobia t.j. na rok 2008 a r.2009, kontrola  pri  riadnom výkone kontroly postupovala tak, že každý rok kontrolovala samostatne, aj s uvedením zistených nedostatkov a kontrolných zistení za každý rok samostatne, pričom v závere správy sú kontrolné zistenia zosumarizované. 
Nakoľko každá organizácia je povinná v oblasti pokladničných operácií zabezpečovať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ďalších všeobecne záväzných právnych predpisov súvisiacich s účtovnými dokladmi, kontrola sa zamerala na preverenie ich dodržiavania zo strany osoby zodpovednej za pokladničnú agendu v danom čase a  uplatňovanie kontrolných mechanizmov na strane štatutárneho orgánu tejto RO pri zabezpečovaní inštitútu kontroly pri nakladaní s verejnými zdrojmi.

Rok 2008
1.	Interná smernica
ZŠ vedenie pokladne nemá  upravené  samostatným vnútorným predpisom. Vnútorný predpis pre vedenie účtovníctva, ktorého účinnosť je od 1.1.2008, v žiadnom zo svojich článkov, neuvádza podmienky a pravidlá pre vedenie pokladnice , t.j. nie je  taxatívne vymedzený limit pokladničnej hotovosti. (denný, resp. mesačný).V článku.5 odds.1 – deň uskutočnenia účtovného prípadu má ZŠ uvedené, cit:“ dňom uskutočnenia účtovného prípadu je deň, v ktorom dôjde .......k výplate hotovosti alebo prevzatiu hotovosti ......ktoré sú predmetom účtovníctva a ktoré v účtovnej jednotke nastali, alebo o ktorých sú k dispozícii doklady, ktoré dokumentujú túto skutočnosť .“ Z uvedeného je zrejmé, že týmto článkom vnútorného predpisu si ZŠ stanovila presné podmienky pre evidenčný (pokladničná kniha) aj zúčtovací proces pri nakladaní s peňažnou hotovosťou. 
Súčasťou pokladničnej agendy za rok 2008, ktorá bola predložená kontrolnému orgánu, bola pokladničná kniha za obdobie od 01.01.2008- do 31.12.2008. Predložená pokladničná kniha bola vypracovaná ekonómkou ZŠ a je v papierovej podobe , nie v knižnej.
Aj keď pokladničná kniha nepatrí k účtovným knihám, ktoré zákon o účtovníctve ukladá účtovným jednotkám ako povinnú účtovnú evidenciu, jej využívanie v organizáciách je nevyhnutné pre  regulérne a pravdivé zabezpečovanie neustáleho prehľadu o pohybe a stave peňažných prostriedkov. Smernica pre vedenie pokladnice má určiť cieľ jednotného postupu pri vedení pokladnice, s určením pokladničného limitu, má váhu účtovného záznamu a má byť súčasťou účtovnej dokumentácie. V prípade ZŠ všetky vyššie uvedené skutočnosti  ZŠ nemá dodržané a pri kontrole  zápisov v pokladničnej knihe vo väzbe na evidenciu dokladov, preukazujúcich zápisy jednotlivých pohybov v pokladničnej knihe, tieto vykazovali nedostatky odborného a zákonného charakteru. Kontrola za rok 2008 preverila všetky pokladničné doklady vo väzbe na bankové výpisy z dôvodu preverenia komparácie výšky dotácii peňažných prostriedkov korunovej pokladne. 
V  roku 2008  funkciu pokladníka v kontrolovanom subjekte vykonávala  ekonómka ZŠ na základe  Dohody o hmotnej zodpovednosti s účinnosťou od 1.9.2002, ktorá pri kontrole roku 2010 nebola kontrolnému orgánu aj napriek vyžiadaniu  predložená. Na základe vyjadrenia kontrolovaného subjektu organizácia nemala stanovený limit pokladničnej hotovosti ani na roky 2008 a 2009 a na základe tej skutočnosti, že pre potreby vedenia pokladničnej agendy nemá kontrolovaný subjekt vypracovanú vnútornú smernicu, nie sú stanovené ani podmienky odvodu peňažných prostriedkov predstavujúcich nad limit z pokladne kontrolovaného subjektu. 
Na objektívne vyhodnotenie zistených skutočností a hlavne z dôvodu objektívneho preukázania zistených nedostatkov, kontrolná skupina vypracovala v tabuľkovom prevedení za rok 2008 tri pokladničné knihy:
a)	„regulérnu pokladničnú knihu“ – ktorej štruktúra a zápisy sú zrkadlovým obrazom zápisov v „pokladničnej knihe“ (dátum zápisu posledný deň v danom mesiaci bez nadväznosti na dátumy na dokladoch z registračnej pokladne, obsah zápisu  obmedzený na výdavky typu „údržba“ a „pošta“, bez úplnosti povinných údaj na pokladničných dokladoch, bez potvrdenia  predbežnej finančnej kontroly,
b)	kontrolná pokladničná kniha č. 1- v tejto pokladničnej knihe sú už zápisy pohybov vykonané v časovej postupnosti jednotlivých dokladov a prijatých dotácií, tak, ako sa štandardne realizujú pri dodržaní časových a účtovných postupov pri nakladaní s finančnou hotovosťou.
c)	kontrolná pokladničná kniha č.2 –  v tejto pokladničnej knihe kontrola zrealizovala zápisy pokladničných dokladov vo väzbe na preverenie ich zúčtovania v jednotlivých mesiacoch podľa účtovných dokladov  a porovnala ich zo zápismi  v „regulérnej pokladni“
V rámci pokladničných operácií, ktoré boli kontrolným orgánom prekontrolované boli zistené nasledovné skutočnosti:
V kontrolovanom období roku 2008 ZŠ evidovala  na základe údajov pokladničnej knihy  (regulérna pokladničná kniha) celkom 209 pokladničných operácii, z toho 184 výdavkových pokladničných operácii a 25 príjmových pokladničných operácií.
Kontrola preverila, či všetky výdavkové pokladničné doklady časovo korešpondujú s dokladmi potvrdzujúcimi oprávnenosť daného výdavku (potvrdenky z registračných pokladní, potvrdenky zo Slovenskej pošty, faktúry a pod.,) 
Nedostatok:
Kontrola pri preverovaní pokladničných dokladov zistila, že prvé zápisy v pokladničnej knihe ekonómka zrealizovala až v mesiaci február, aj keď podľa potvrdeniek z registračných pokladní, nákupy boli realizované v už mesiaci január. Kontrola na základe tohto zistenia  vypracovala tkz  „kontrolnú pokladničnú knihu č.1“, kde po zaevidovaní dokladov podľa dátumov, pokladničná kniha vykazovala v niektorých mesiacoch záporné  konečné zostatky, a obraty na pokladni v danom roku nekorešpondovali z obratmi v „riadnej pokladničnej knihe“, pričom dátumy zápisov v pokladničnej knihe a zúčtovanie pokladne zodpovedná pracovníčka realizovala vždy na konci mesiaca.
Na základe zistení a preverení podľa účtovných dokladov, že niektoré pokladničné doklady neboli zúčtované resp., že boli v pokladničnej knihe zapísané ako príjmy kontrola vyhotovila tkz „ kontrolnú pokladničnú knihu č.2“, kde v porovnaní s regulérnou pokladničnou knihou sú obraty komparatívne, ale pokladničná kniha po zápise pokladničných dokladov podľa dátumov na potvrdenkách v niektorých  mesiacoch vykazuje  záporný stav na pokladni.
Kontrola  toto zistenie kvalifikuje ako nedodržiavanie základných zákonných a odborných postupov pri vedení pokladničnej knihy vo vzťahu na dodržanie ustanovení § 3 zákona NR SR č. 431/2002 Z. z. o účtovníctve a to, že účtovná jednotka výdavky a príjmy účtuje vždy v tom účtovnom období, v ktorom dôjde k ich úhrade alebo inkasu. 
Nedostatok:
Dotácia pokladne PPD č.1 zo dňa 5.2.2008 na sumu 1500Sk, nie je v pokladničnej 
knihe preukázateľne potvrdená tkz. bankovou potvrdenkou pokladničnej operácie –výber v mene účtu – z DEXIA banka a.s.. Nie je priložená ani pri bankovom výpise č. 6 z bežného účtu č. 8703572001/5600, kde tento výber je uvedený v debetných obratoch.
Nedostatok:
V mesiaci február cez pokladňu bol preplatený výdavok  VPD č.12 na sumu 68Sk, pričom potvrdenka z registračnej poklade od PSD je s dátumom 1.8.2008. Z uvedeného je zrejmé, že cez pokladňu bol vyplatený výdavok, ktorý z časového hľadiska v danom mesiaci ani nemohol nastať.
Nedostatok:
V mesiaci marec ekonómka vyplatila cez pokladňu výdavok VPD č.41 v sume 1055Sk, aj keď potvrdenka z registračnej pokladne od spoločnosti MODUS s r.o. je na sumu 1055,50 Sk. Z uvedeného vyplýva, že ekonómka preplatila a aj zúčtovala nižší výdavok, ako bolo uvedené na potvrdenke z registračnej pokladne.
Nedostatok:
Pri vyplácaní nároku dávky v hmotnej núdzi, na žiadnom výdavkovom pokladničnom doklade nie sú uvedené úplné identifikačné údaje právneho zástupcu žiaka, ktorému je príspevok pridelený.
Nedostatok:
Pri nižšie uvedených pokladničných dokladoch došlo zo strany kontrolovaného subjektu k prepisovaniu základných náležitostí účtovného dokladu ako preukázateľného účtovného záznamu, pričom oprava nebola vykonaná regulérnym spôsobom – náležitosti pokladničných dokladov boli premazané bielou farbou a následne prepísané, nebola uvedená poznámka o vykonaní kontroly, dátum vykonania kontroly ani podpisový záznam osoby, ktorá opravu vykonala.
•	PPD č.39/2008-  došlo k prepísaniu čísla účtovného dokladu a k prepísaniu dátumu
vyhotovenia účtovného dokladu
•	PPD č.40/2008- došlo k prepísaniu čísla účtovného dokladu a k prepísaniu dátumu
vyhotovenia účtovného dokladu
•	VPD č.76/2008- došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPD č.77/2008 -došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.122/2008- došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.123/2008-došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.124/2008-došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.125/2008-došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.126/2008- došlo k prepísaniu čísla účtovného dokladu 
•	VPD č.155/2008-došlo k prepísaniu čísla účtovného dokladu
•	VPDč.164/2008- došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.165/2008- došlo k prepísaniu čísla účtovného dokladu a k prepísaniu dátumu 
vyhotovenia účtovného dokladu
•	VPDč.171/2008- došlo k prepísaniu čísla účtovného dokladu 
•	VPD č.172/2008- došlo k prepísaniu čísla účtovného dokladu
•	VPD č.173/2008-došlo k prepísaniu čísla účtovného dokladu
•	VPD č.174/2008-došlo k prepísaniu čísla účtovného dokladu
Kontrolné zistenie:
1)	Tým že opravy účtovných dokladov neboli realizované regulérnym spôsobom, kontrola toto zistenie hodnotí ako porušenie  § 34 vo väzbe na porušenie  § 32 zákona NR SR č. 431/2002 Z. z. o účtovníctve. 
Nedostatok:
V mesiaci apríl je v pokladničnej knihe uvedený zápis VPD č.48 na sumu 500.-Sk a  VPD č.49 na sumu 500.- Sk ako hmotná núdza , pričom podľa dokladov, VPD č.48  je  na sumu 206,50Sk  a týka sa preplatenia nákupu štrku makadam a VPD č.49 je  na sumu 190.-, potvrdzujúci nákup tovaru od spoločnosti Replast  s r.o. . Z uvedeného je zrejmé, že ekonómka neprávne a nepravdivo  previedla zápisy výdavkov podľa účtovných dokladov do pokladničnej knihy.
Kontrola zistila, že na vyššie uvedené výdavky zaevidované v pokladničnej knihe ako výdavky kategórie „hmotná núdza“ , vystavila ekonómka príjmové pokladničné doklady, pričom správne mali byť vystavené výdavkové pokladničné doklady. Z uvedeného dôvodu kontrola na základe predloženého účtovného dokladu pokladne za mesiac apríl  preverila, ako boli tieto „zmätočné“  pokladničné doklady v danom mesiaci zúčtované t.j. či ako príjmy alebo ako výdavky. Na základe predloženého účtovného dokladu za daný mesiac č. ZZ000000079 tieto doklady boli zúčtované ako výdavky na účte 642026 ekonomickej klasifikácie vo výške 1000.-Sk .Na základe tohto preverenia, kontrola uvedený nedostatok vyhodnocuje ako neprávne vystavený pokladničný doklad pri tejto finančnej operácii na strane pracovníčky zodpovednej za pokladničnú agendu, ktorý však neovplyvnil správnosť jeho zúčtovania.
Nedostatok:
V mesiaci máj , VPD č.69 na sumu 356.-Sk – týmto jedným pokladničným dokladom boli preplatené cestovné náklady dvoch pracovníkov ZŠ. Kontrola upozorňuje na skutočnosť, že každý účastník pracovnej cesty je povinný vypísaním samostatného cestovného príkazu, jeho zaevidovaním v evidencii cestovných príkazov, jeho schválením štatutárom organizácie aj s  s potvrdením predbežnej finančnej kontroly, pred vstupom do záväzku a po ukončení pracovnej cesty jeho vyúčtovaním a následným preplatením cez pokladňu a to za každého účastníka služobnej cesty samostatne. 
Nedostatok:
V mesiaci august nie sú vedené žiadne zápisy v pokladničnej knihe aj napriek skutočnosti, že v dokladoch kontrola zistila potvrdenky nákupov s dátumami daného mesiaca. Na všetkých VPD aj PPD absentuje označenie účtov, na ktorých sa daný účtovný prípad zaúčtuje a tým pádom na pokladničných dokladoch absentoval aj podpisový záznam osoby zodpovednej za správnosť zúčtovania finančnej operácie. Kontrola má za to , že PPD a VPD, ktoré majú predpísané povinné náležitosti a sú účtovnými dokladmi, je potrebné zabezpečiť v plnom rozsahu vyplnenie týchto povinných náležitostí , t.j. uviesť priamo na pokladničnom doklade označenie účtov, na ktorých sa účtovný prípad zaúčtuje a aj s podpisovým záznamom osoby zodpovednej za daný účtovný prípad. Dodržanie týchto postupov, by zabezpečilo obmedzenie reťazenie ďalších zistených nedostatkov odborného charakteru pri pokladničných operácie, ktoré sú uvádzané nižšie. Všetky tieto skutočnosti kontrola vyhodnocuje ako nedodržanie ustanovení §10 ods.1 zákona č.431/2002 Z.z o účtovníctve. 
Nedostatok:
V mesiaci október pod dokladom VPD č.121/2008 hmotná núdza na sumu 500.-Sk  bol pripnutý VPD č.133/2008 –hmotná núdza na sumu 500.-Sk, ale podľa zápisov v „regulérnej pokladničnej knihe“ je pod týmto číslom uvedený výdavok charakteru „údržba“ , ktorý je preukázaný potvrdenkou z registračnej pokladne ELSPOL z 22.10.2008 (nákup žiaroviek) na sumu 88.-Sk. Kontrola preverila podľa účtovného dokladu č.ZZ0000000257 účtovanie všetkých výdavkov pokladne daného mesiaca a zistila, že zúčtovanie  príspevkov hmotnej núdze bolo ekonómkou zrealizované len do výšky 2500.-Sk cez VPD č.121.,VPDč122.,VPDč.123., VPD č.124 a VPD č.125.Pokladničný doklad VPD č.133.- na sumu 500.-Sk, zúčtovaný nebol. Z uvedeného je zrejmé, že aj v tomto prípade ekonómka postupovala veľmi chaoticky a neodborne pri realizácii vystavovania a následných zápisov pokladničných dokladov.
Nedostatok:
V mesiaci október ekonómka preplatila VPD č.126 na sumu 440.-Sk – cestovné, kde časť výdavku tvorí vyúčtovanie pri použití osobného motorového vozidla a časť výdavku je potvrdená cestovným lístkom. Na strane ekonómky nebolo dodržané ustanovenie §3 ods.6 Smernice o cestovných náhradách , kde o skutočnosti použitia motorového osobného motorového vozidla sa cit: zamestnanec môže so zamestnávateľom pred nástupom na pracovnú cestu písomne dohodnúť, že pri pracovnej ceste použitie motorového vozidlo (okrem motorového vozidla zamestnávateľa) a za takéto použitie motorového vozidla mu bude patriť náhrada v sume zodpovedajúcej ceste cestovného lístka pravidelnej verejnej dopravy. V tak prípade zamestnanec je povinný k vyúčtovaniu pracovnej cesty doložiť kópiu dokladu o zapletení havarijného poistenia, a doklad o aktuálnej cene cestovného lístka vo výške požadovanej náhrady „.
V prípade tohto výdavku neboli zo strany účastníka pracovnej cesty dodržané podmienky vydokladovania povinných dokumentov vlastného motorového vozidla, chýba písomná dohoda o použití osobného motorového vozidla a na strane zamestnávateľa neboli tieto doklady požadované ani v časti vyúčtovania cestovných náhrad čím došlo na strane zamestnávateľa k nedodržania vlastnej vnútornej  Smernice o cestovných náhradách §3 ods.6 – poskytovanie náhrad čo sa následne prejavilo v nedodržaní ustanovení §31 ods.1 písm.b) zákona č.523/2004 Z.z. o rozpočtových pravidlách verejnej správy, nakoľko došlo  cit .: „k  poskytnutiu alebo použitiu verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov“ , a to o sumu 220.-Sk na strane pracovníčky zodpovednej za pokladničnú agendu. Na strane kontrolovaného subjektu došlo aj porušeniu vnútornej smernice o finančnej kontrole § ods.2 , nakoľko došlo k nedostatočnému prevereniu a potvrdeniu oprávnenosti výdavku zo strany ekonómky, ktorá bola povinná o tento skutočnosti informovať štatutára školy v zmysle §3 ods.3 „Smernice o finančnej kontrole“. 
Na základe preverenia účtovného dokladu ZZ 0000000257 (príloha č. 12 )došlo  k zúčtovaniu cestovných výdavkov  v ich plnej výške aj  napriek chýbajúcim dokladom potvrdzujúcim oprávnenosť tohto výdavku (cestovný lístok).Z vyššie uvedených dôvodov kontrola tento výdavok v čiastke 220.-Sk  klasifikuje ako neoprávnený výdavok na strane ZŠ.
Kontrolné zistenie:
2)	Tým, že došlo k preplateniu výdavku, bez preukázateľného potvrdenia jeho oprávnenosti a opodstatnenosti , došlo na strane zodpovedného  pracovníka k porušeniu §31 ods. b) zákona č.523/2004 o rozpočtových pravidlách verejnej správy , k porušeniu §8 os.4  zákona  č.431/2002 Z.z. o účtovníctve vo väzbe na nedodržanie a porušenie § 6 zákona č.502/2001 o finančnej kontrole v spojitosti s ustanoveniami  Smernice o finančnej kontrole  a nedodržanie a nenaplnenie ustanovení Vnútornej smernice o cestovných náhrad vo vzťahu k § ods.1.písm.b) zákona č.283/2002 Z.z. o cestovných náhradách. Z vyššie uvedených dôvodov, výdavok v čiastke 220.-Sk, kontrola kvalifikuje ako neoprávnený výdavok, z povinnosťou jeho vrátenia na strane osoby, ktorej bol preplatený.

Nedostatok:
Pri VPD č.127 na sumu 252.-Sk nebolo zo strany ekonómky zabezpečené preverenie a potvrdenie oprávnenosti vyúčtovaných nákladov na danom cestovnom príkaze.
Nedostatok
Príjem všetkých dotácií zdrojov z bežného účtu ZŠ pokladne je realizovaný vystavením PPD, pričom osoba od ktorej zdroje boli prijaté je uvádzaná DEXIA banka a.s. Kontrola upozorňuje na skutočnosť, že osoba, ktorá jediná je oprávnená k výberu hotovosti je riaditeľka organizácie, ktorej úplnosť identifikačných údajov sa nachádza na potvrdenke pokladničnej operácie a na jej meno musí byť aj vystavený aj PPD.
Príjmový pokladničný doklad je preukázateľný účtovný záznam, ktorý má svoje povinné náležitosti v zmysle §10 ods.1 písm.b),f) a g) zákon č.431/2002 čo v týchto prípadoch nebolo zo strany pracovníka zodpovedného za vedenie pokladničnej agendy správne zabezpečené.
Nedostatok:
V mesiaci október boli preplatené VPD č.130 na sumu 4500.-Sk.,VPD č.131 na sumu 290.-Sk, VPD č.138 na sumu 750.-Sk., VPD č.129 na sumu 2750.- Sk.(celkom 8290.- Sk) pričom všetky tieto výdavky sa týkali Centra voľného času ,Pivovarská č.1., Žilina . Každý tento výdavok je preukázaný príjmovým pokladničným dokladom s uvedeným účelu „florbal“, ale chýba tu  doklad ako faktúra resp. zmluva, ktoré by potvrdzovali oprávnenosť tohto výdavku. Z uvedeného dôvodu kontrola tento nedostatok vyhodnocuje ako nedodržanie postupov §8 oda.1 a 4 vo väzbe na §32zákona č.431/2002 Z.z. o účtovníctve, z dôvodu nepreukázateľnosti účtovníctva  účtovným záznamom, ktorého obsah priamo dokazuje skutočnosť. Zákon o účtovníctve vyžaduje len základné náležitosti na obsah účtovného dokladu, pričom  účtovná jednotka musí doplniť náležitosti účtovného dokladu (faktúra) aj v zmysle §71 zákona č.222/2004 Z.z. o dani z pridanej hodnoty, ktorým sa stanovujú náležitosti faktúry za dodanie tovaru resp. služby vrátane uvedenie množstva alebo rozsahu poskytnutej služby, čo v tomto prípade v plnom rozsahu na strane ekonómky absentovalo a neurobila žiadne kroky na zabezpečenie bezodkladného vyhotovenia účtovného dokladu v zmysle §10 ods.2 zákona č.431/2002 Z.z. o účtovníctve. 
Kontrola požiadala štatutára ZŠ o písomné zdôvodnenie vyššie uvedených skutočností, kde dôvodom hotovostných platieb bolo v danom čase zameranie ZŠ aj na športovú prípravu žiakov.)Predloženie kópií PPD zo strany CVC k vyššie uvedeným výdavkom, potvrdzuje len zrealizovanie danej finančnej operácie na strane príjemcu t.j. CVČ.)
 Aj napriek tomuto zdôvodneniu, kontrola trvá na danom zistení a vyhodnocuje ho  ako nedodržanie §8 ods.1a 4 vo väzbe na §32 zákona o účtovníctve z dôvodu nedostatočnej preukázateľnosti daného výdavku  a následne nedôsledné uplatnenie inštitútu predbežnej finančnej kontroly v zmysle zákona č.502/2001 Z.z. o NFK ako pred vstupom do záväzku tak aj pri jeho finančnom vysporiadaní, vo väzbe na §3 ods.2 a 3 „Smernice o finančnej kontrole“
Nedostatok:
V decembri cez pokladňu boli preplatené VPD č.182 na sumu 549.-Sk.,VPD č.183 na sumu 3618.- Sk, VPD č.184 na sumu 748,50Sk, ku ktorým sú priložené PPD  od spoločnosti WDS s r.o. ,IČO 36617091., aj s faktúrami  na predmetné sumy. Kontrola zistila, že predmetné faktúry neboli zaevidované v knihe došlých faktúr (príloha č.18 ) z čoho vyplýva že nedošlo ani k ich riadnemu zúčtovaniu na účte 321 (záväzky) ,čím na strane zodpovednej pracovníčky došlo k porušeniu §2 ods. b) ., §6 ods.2 a §7., §8 zákona č.431/2002 Z.z. o účtovníctve , nakoľko predmetom účtovníctva je aj účtovanie skutočností o stave a pohybe záväzkov v účtovných knihách tak, aby účtovná závierky poskytovala verný a pravdivý obraz o skutočnostiach  a aby účtovníctvo bolo správne, úplné , preukázateľné a zrozumiteľné. 
Nedostatok:
Na všetkých pokladničných dokladoch ako výdavkových tak príjmových nie sú uvádzané úplne identifikačné údaje osoby (ČOP, IČO) na ktorú je daný pokladničný doklad vystavený
čo kontrola vyhodnocuje ako nedodržanie ustanovení §10ods.1) písm. b)zákona č.431/2002 Z.z. o účtovníctve. 
Nedostatok:
Pri kontrole PPD a VPD kontrola zistila, že na pokladničných dokladoch absentuje označenie  účtov na ktorých sa daný účtovný prípad zaúčtuje a tým pádom na pokladničných dokladoch  absentoval aj podpisový záznam osoby zodpovednej za správnosť zúčtovania finančnej operácie. Kontrola má za to, že PPD a VPD, ktoré majú predpísané povinné náležitosti a sú účtovnými dokladmi, je potrebné zabezpečiť v plnom rozsahu vyplnenie týchto povinných náležitostí t.j. uviesť priamo na pokladničných dokladoch označenie účtov, na ktorých sa daný účtovný prípad zaúčtuje aj s podpisovým záznamom osoby zodpovednej za daný účtovný prípad. Uvedené zistenie kontrola vyhodnocuje ako nedodržanie §10 ods. písm.b).,e).,f).,g)
zákona č.431/202 Z.z. o účtovníctve

Nedostatok:
Pri kontrole PPD a VPD za  2008 kontrola zistila skutočnosť, že ekonómka  potvrdenky preukazujúce oprávnenosť výdavkov (potvrdenky z registračných pokladní, poštové potvrdenky, cestovné lístky a pod.) ani v jednom prípade nezabezpečila ich trvalosť a kontrola to vyhodnocuje ako kontrolné zistenie z dôvodu porušenia  §8 ods.6 zákona č.431/2002 Z.z. o účtovníctve t.j. účtovníctvo  účtovnej jednotky sa vedie spôsobom zaručujúcim trvalosť účtovných záznamov.
Kontrolné zistenie:
3)	Tým že ekonómka nezabezpečila  trvalosť účtovných záznamov, tým že účtovné doklady potvrdzujúce hotovostný výdavok nemali vyplnené všetky povinné náležitosti a že pri hotovostných úhradách faktúr nezabezpečila ich riadne zaevidovanie a následné zúčtovanie došlo na strane kontrolovaného subjektu k nedodržaniu a porušeniu  §2 ods. b) ., §6 ods.2 a §7.,  §8 ods.1 a 6 ., §10 ods. písm.b).,e).,f).,g) č.431/2002 Z.z. o účtovníctve.
Nedostatok:
V rámci zúčtovacích procesov bol zistený nesúlad medzi celkovou výškou obratových strán účtu 211/Pokladnica - napočítaných podľa účtovných dokladov predložených zo strany kontrolovaného subjektu pri zahájení NFK a medzi celkovou výškou obratových strán účtu 211/Pokladnica- vedených v Hlavnej knihe kontrolovaného subjektu k 31.12.2008 pričom tlač predloženej Hlavnej knihy bola s dátumom 29.1.2009., 5.2.2009 a bola súčasťou k účtovnej závierke ZŠ k  31.12.2008 . Na základe dožiadania bola kontrole predložená Hlavná kniha od 1.1.2008 do 31.12.2008 s dátumom tlače 22.11.2011, z dôvodu preverenia komparativity údajov obratov tohto účtu podľa zápisov v pokladničnej knihe, účtovných dokladov a údajov z Hlavnej knihy, kde kontrola zistila určitý nesúlad. 
Komparácia obratových strán účtu 211: Pokladnica k 31.12.2008 
v rámci jednotlivých výstupných dokladov	
                                                                         Obratové
Typ                                                                        strany
výstupného dokladu	Strana MD 
účtu 211	Strana D účtu 211	Rozdiel	
Účtovné doklady	57 000	57 000	-	
Regulérna pokladničná kniha	57 000	57 000	-	
Hlavná kniha (dátum tlače 29.1.2009	56 102	56 102	-	
Rekapitulácia hlavnej knihy (dátum tlače 29.1.2009)	56 661	56 661	-	
Hlavná kniha (dátum tlače 5.2.2009)	56 102	56 102	-	
Hlavná kniha  (dátum tlače 22.11.2011)	57 559	57 559	-	
Zborník vlastného hospodárenia (dátum tlače  2.2.2009)	56 661	56 661	-	
Ako je zrejmé z tabuľky, výška obratovej strany D účtu 211/pokladnica podľa účtovných dokladov a  celkovou výškou obratovej strany D účtu 211/pokladnica vykázanou v regulérnej pokladničnej knihe  je komparatívna. Kontrola dáva ale do pozornosti skutočnosti  rozdielnych údajov v Hlavnej knihe (podľa dátumov tlače) a Zborníkom hospodárenia,  kde sú oproti účtovným dokladom a regulérnou pokladničnou knihou rozdielne údaje  a to vo všetkých prípadoch v sume 599.-Sk.   
Pri preverovaní tohto rozdielu bolo kontrolou zistené, že poplatok za poškodené učebnice, ktorý bol vybratý v hotovosti, nebol zaevidovaný ako príjem v pokladničnej knihe a nebol  ani zúčtovaný ako príjem pokladne,. Podľa vysvetlenia ekonómky ZŠ a predloženého účtovného dokladu zúčtovaniu pohybov na účte 8703573004/5600 (príjmový účet), na ktorý boli tieto zdroje vložené v hotovosti, došlo na strane ekonómky k nesprávnemu zúčtovaniu tohto príjmu, čo malo sa následok vyššie uvedené rozdiely v obratoch na účte 211/pokladnica.Tento zistený nedostatok  však nezakladá podnet na spochybnenie finančnej operácie, len poukázanie na nesprávne postupy a odborné znalosti vedenia účtovníctva v zmysle zákona č.431/2002 Z.z. o účtovníctve., čo kontrola vyhodnocuje ako porušenie §7 ods.1 a §8 ods.1., ods. 2 zákona č.431/2002 Z.z. o účtovníctve, nakoľko účtovná jednotka neúčtovala tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a neviedla účtovníctvo správne pri dodržaní ustanovení zákona č.431/2002 Z.z. o účtovníctve a  Opatrenia MF SR č.MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácia, príspevkové organizácie, štátne fondy, obce  vyššie územné celky.
Kontrolné zistenie:
4)	Tým že účtovná jednotka neúčtovala tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a neviedla účtovníctvo správne pri dodržaní ustanovení zákona č.431/2002 Z.z. o účtovníctve a Opatrenia MF SR č.MF/16786/2007-31 došlo na strane účtovnej jednotky k porušeniu §7 ods.1., §8 ods.1.,ods.2., ods.4  vo väzbe na §29 a §30 zákona č.431/2002 Z.z. o účtovníctve 

2.	Dotácia pokladne.
Nedostatok:
Príjem všetkých dotácií zdrojov z bežného účtu ZŠ pokladne je realizovaný vystavením PPD, pričom osoba od ktorej zdroje boli prijaté je uvádzaná DEXIA banka a.s. Ide o nesprávne vyplnený PPD, nakoľko osoba, ktorá bola v danom čase oprávnená na výber hotovosti z účtu v banke , je uvádzaná v úplnosti identifikačných údajov na potvrdenke pokladničnej operácie z peňažného ústavu  a táto osoba mala byť uvedená ako osoba, od ktorej zdroje boli do pokladne prijaté.
Kontrola uvádza pokladničné doklady u ktorých bolo bola táto skutočnosť zistená:
PPD č.	Dátum	Suma v Sk	Potvrdenka pokladničnej operácie	
1/2008	5.2.2008	1500	Potvrdenka chýba	
2/2008	5.2.2008	500	Potvrdenka priložená	
3/2008	7.3.2008	2500	Potvrdenka priložená	
4/2008	25.3.2008	1500	Potvrdenka priložená	
5/2008	3.4.2008	2000	Potvrdenka priložená	
6/2008	11.4.2008	1000	Potvrdenka priložená	
7/2008	11.4.2008	1000	Potvrdenka priložená	
8/2008	30.4.2008	2500	Potvrdenka chýba	
9/2008	14.5.2008	1000	Potvrdenka priložená	
10/2008	23.5.2008	3000	Potvrdenka priložená	
11/2008	5.6.2008	1000	Potvrdenka priložená	
12/2008	5.6.2008	1000	Potvrdenka priložená	
13/2008	19.6.2008	1000	Potvrdenka priložená	
14/2008	19.6.2008	500	Potvrdenka priložená	
15/2008	26.6.2008	1000	Potvrdenka priložená	
16/2008	2.9.2008	3000	Potvrdenka priložená	
17/2008	5.9.2008	500	Potvrdenka priložená	
18/2008	25.9.2008	6000	Potvrdenka priložená	
19/2008	1.10.2008	2500	Potvrdenka priložená	
20/2008	3.10.2008	8000	Potvrdenka priložená	
21/2008	28.10.2008	1000	Potvrdenka priložená	
19/2008*	6.11.2008	500	Potvrdenka priložená	
20/2008*	21.11.2008	1500	Potvrdenka priložená	
21/2008*	5.12.2008	5000	Potvrdenka priložená	
22/2008	5.12.2008	500	Potvrdenka priložená	
23/2008	10.12.2008	5000	Potvrdenka priložená	
24/2008	16.12.2008	500	Potvrdenka priložená	
25/2008	19.12.2008	2000	Potvrdenka priložená	
Spolu dotácie		57000		
 V dvoch prípadoch kontrola zistila, že dotácia pokladne nie je preukázaná potvrdenkou pokladničnej operácie a to PPD č.1/2008 a PPD.č.8/2008. V obidvoch prípadoch tento výber hotovosti kontrola preverila podľa bankových výpisov, a potvrdzuje skutočnosť že podľa bankového výpisu č. 6 a  č.63 účtu č.8703572001/5600 došlo k výber hotovosti vo výške, ako je uvedené na  pokladničných dokladoch. 
Kontrolné zistenie:
5)	Tým že na strane kontrolovaného subjektu neboli dotácie pokladne potvrdené regulérnym účtovným dokladom , došlo na strane kontrolovaného subjektu porušeniu ustanovení  §8 ods.1 a 4 zákona č.431/2002 Z.z. o účtovníctve nakoľko účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov

Nedostatok:
Pri príjmových pokladničných operáciách ekonómka nedodržala vzostupné číslovanie účtovných záznamov. V mesiaci október ukončila príjmové operácie s číslom 21 a v mesiaci november príjmové pokladničné operácie začala číslovať  od čísla 19., t.j. v novembri nedodržala pokračovanie vzostupného spôsobu číslovania  účtovných dokladov, čím sa celá rada následného číslovania narušila. Podľa správnosti posledné číslo PPD malo byť správne 28 a nie 25 ako je uvedené na pokladničných dokladoch a aj v pokladničnej knihe. Tieto zistené skutočnosti kontrola hodnotí ako porušenie §10 ods.1 písm. a) zákona č.431/2002 Z.z. o účtovníctve, nakoľko účtovné doklady (PPD) ako preukázateľné účtovné záznamy nemali správne číselné označenie, ktorým je účtovná jednotka povinná označiť účtovný doklad hneď po príchode do účtovnej jednotky 
Kontrolné zistenie:
6)	Tým , že pri príjmových pokladničných dokladoch  kontrolovaný subjekt nezabezpečil správne číslovanie účtovných dokladov, došlo na strane kontrolovaného subjektu k nedôslednému naplneniu  a dodržaniu ustanovení §8 ods.1) a ods.4) a §10 ods.1 písm. a) zákona č.431/2002 Z.z. o účtovníctve.

Nedostatok:
Kontrola pri preverovaní obratov na bankových účtoch ZŠ zistila, že základná škola realizovala v roku 2008 hotovostné výbery poplatku za umiestnenie detí v ŠKD , pričom tento príjem nie je zaevidovaný v pokladničnej knihe, ale bol priamo vkladaný na príjmový  účet č.8703573004/5600 v Dexia banka a.s. Pri preverení bankových výpisov príjmového účtu kontrola zistila, že preukázateľnosť týchto vkladov nie je vždy potvrdená priloženou potvrdenkou pokladničnej operácie (vklad na účte) resp. menným zoznamom žiakov ŠKD v danom miesiaci a na niektoré vklady v hotovosti nie je uvedená žiadna bližšia identifikácia. 
Išlo o tieto vklady v hotovosti na príjmový účet č.8703573004/5600:
-	Dňa 7.4.2008 bol na príjmový účet ,bankový výpis č.15, bol vložený vklad 500.-Sk , kde na potvrdenke pokladničnej hotovosti je uvedená poznámka –prenájom 
-	V ten istý deň  je na bankovom výpise zápis vkladu v hotovosti (nohejbal) na sumu 2500.-Sk, na ktorý nebol vystavený príjmový pokladničný doklad a tento príjem nebol ani zaevidovaný v pokladničnej knihe daného dňa a  mesiaca
-	Dňa 24.7.2008., bankový výpis č.37, bol vklad 559.- Sk, s poznámkou na bankovom výpise- poškodené učebnice, bez vystavenia PPD pre daného žiaka, ktorý za poškodené učebnice zaplatil, a bez zápisu tohto príjmu v pokladničnej knihe daného dňa a mesiaca 
-	Dňa 28.10.2008, bankový výpis č.50, bol vložený vklad 500.-Sk, bez vystavenia PPD a jeho zaevidovania v pokladničnej knihe. Tento vklad na účet nemá na potvrdenke uvedenú žiadnu bližšiu identifikáciu
-	 Dňa 25.11.2008, bankový účet č.54, bol vložený vklad v hotovosti v čiastke 9150.-Sk
pričom na mennom zozname  je uvedená rukou poznámka 30 detí -4500Sk.  Vklad v hotovosti na sumu 9150.-Sk nie je preukázateľným spôsobom potvrdený, chýba úplný menný zoznam žiakov, na tento príjme nie sú vystavené PPD a nie je zaevidovaný v pokladničnej knihe  daného dňa a mesiaca 
-	Dńa 19.12.2008,bankový výpis č.62, vklad v hotovosti 9000.-Sk, nie je priložený preukázateľný doklad potvrdzujúci oprávnenosť tohto príjmu , nebol vystavený PPD a nebol zaevidovaný v pokladničnej knihe daného dňa a mesiaca 
-	Dňa 23.12.2008, bankový výpis č.64., bol vložený vklad 186.-Sk (šrot).Kontrola má za to že išlo o predaj šrotu do podniku druhotných surovín, príjem z predaja mal byť zaevidovaný v pokladničnej knihe daného dňa a mesiaca a podložený dokladom potvrdenkou o predaji  šrotu podniku, ktorý realizuje výkup druhotných surovín. a následne odvedený a vložený na príjmový účet ZŠ 8703573004/5600 
Kontrola konzultovala zistené skutočnosti s ekonómkou ZŠ, ktorá potvrdila, že na tento druh príjmov nie je zavedená samostatná  „pokladničná kniha“, právnym zástupcom detí sa za úhradu v ŠKD  nevydávajú PPD potvrdzujúce prijatie týchto prostriedkov a ani sa o tejto skutočnosti nerobí zápis v riadnej pokladničnej knihe. 
Kontrolné zistenie:
7)	Kontrola všetky vyššie uvedené nedostatky hodnotí ako nenaplnenie a porušovanie ustanovení  §6 ods.1)., ods.2) vo väzbe na §8  ods.) ods.3) ods.4) zákona č.431/2002 Z.z. o účtovníctve, nakoľko nebola dodržaná zásada správnosti, úplnosti ,preukázateľnosti  a zrozumiteľnosti.

3.	Predbežná finančná kontrola.
Na zabezpečenie inštitútu predbežnej finančnej kontroly má ZŠ vypracovanú Smernicu o finančnej kontrole Základnej školy Slovenských dobrovoľníkov 1 , (ďalej len „ Smernica“) ktorá nadobudla účinnosť od 01.01.2008. 
V zmysle §3 Druhá časť tejto  „Smernice“ cit: 
odst.2): „ predbežnú finančnú kontrolu vykonáva zamestnanec, ktorý má na starosti finančné operácie, spravidla ekonóm školy , a to tak, že podľa povahy dokladu o pripravovanej finančnej operácii (napr. zmluvy, cestovný príkaz, príkaz na úhradu, návrh na vyradenie majetku a pod ) na tento doklad alebo na osobitnom tlačive uvedie s čím je v súlade pripravovaná finančná operácia (napr. s rozpočtom, konkrétnou uzatvorenou zmluvou.....) , uvedie dátum vykonania predbežnej finančnej kontroly, čitateľne svoje meno a funkciu a podpis podľa podpisového vzoru. Vykonanie predbežnej finančnej kontroly podľa predchádzajúceho odseku je možné realizovať aj napr. predtlačou, pečiatkou a pod.
ods.3): „ Realizáciu finančnej operácie, pri ktorej bola vykonaná predbežná finančná kontrola podľa predchádzajúceho odseku, povoľuje podpisom riaditeľ školy,. v jeho neprítomnosti zástupca riaditeľa školy, ktorí za vykonanie predbežnej finančnej kontroly a prípustnosti finančnej operácie zodpovedajú.“
ods.4): „predbežná finančná operácia sa vykonáva vždy pred uskutočnením finančnej operácie (pred podpisom zmluvy, pred podpisom objednávky, pred samotnou úhradou...)“
ods.5): „ osoba oprávnená a zodpovedná za vykonanie predbežnej finančnej kontroly je povinná písomne informovať riaditeľa školy o zistených závažných nedostatkoch, pre ktoré nemožno pripravovanú finančnú operáciu vykonať alebo v jej príprave pokračovať“

Kontrola vyššie uvádzané znenie „Smernice“ uvádza z tohto dôvodu, že kontrola pri preverovaní hospodárskych operácií, ktorá ZŠ realizovala hotovostným spôsobom t.j. úhradou cez pokladňu, pri žiadnom pokladničnom doklade pracovníčka zodpovedná za túto agendu, v zmysle ustanovení vlastnej  „Smernice“ vôbec nepostupovala, čo kontrola hodnotí ako porušenie a nedodržiavanie vlastnej vnútornej normy pri nakladaní z verejnými zdrojmi.
Kontrolné zistenie:
8)	Tým, že pri účtovných dokladoch vystavovaných pri vzniku jednotlivých pokladničných operácií kontrolovaný subjekt vôbec nezabezpečil vykonanie PFK, nebol z jeho strany v plnom rozsahu zabezpečený účinný systém vnútornej kontroly vo väzbe na zabezpečenie princípu efektívnosti, hospodárnosti, účelnosti, účinnosti nakladania s finančnými prostriedkami a tým došlo k nedodržaniu § 6 ods. 1 a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Kontrolovaný subjekt zároveň porušil aj vyššie citované ustanovenia vlastnej Smernice o finančnej kontrole ZŠ. 

4.	Inventarizácia
ZŠ v kontrolovanom období roku 2008 zabezpečila výkon inventarizácie peňažných prostriedkov v hotovosti na základe príslušného ustanovenia § 29 ods. 3 zákona NR SR č. 431/2002 Z. z. o účtovníctve, čiže v predmetnom období bola inventarizácia peňažných prostriedkov v hotovosti vykonaná štyri krát v nižšie uvedených termínoch. 
31.03.2008	zostatok peňažných prostriedkov v hotovosti:	          8.- Sk
30.06.2008	zostatok peňažných prostriedkov v hotovosti:             1415.- Sk
30.09.2008	zostatok peňažných prostriedkov v hotovosti:	    2817.- Sk
30.12.2008	zostatok peňažných prostriedkov v hotovosti:     	         0.-  Sk
Kontrolnému orgánu boli zo strany kontrolovaného subjektu, ako výstupy z vykonaných inventarizácií predložené tzv. „Inventarizačné zápisy o vykonanej inventarizácii peňažných prostriedkov v pokladnici“ ku konkrétnym dátumom vykonania inventarizácií peňažných prostriedkov v hotovosti v rámci kontrolovaného obdobia roku 2008. Dokumenty predložené zo strany kontrolovaného subjektu – Inventarizačné zápisy obsahovali okrem vyhodnotenia výsledkov vykonaných inventarizácií peňažných prostriedkov v hotovosti aj výsledky inventúry – zistenia skutočného stavu pokladničnej hotovosti v pokladni kontrolovaného subjektu (mincovka), teda výstupy z vykonaných inventarizácií – Inventarizačné zápisy zároveň predstavovali aj Inventúrne súpisy. 
Inventúrny súpis, v zmysle zákona NR SR č. 431/2002 Z. z. o účtovníctve, je účtovný záznam, ktorý zabezpečuje preukázateľnosť účtovníctva a predstavuje výstup z vykonanej inventúry – t. j. zistenia skutočného stavu, v tomto prípade, peňažných prostriedkov v hotovosti nachádzajúcich sa v pokladnici kontrolovaného subjektu. V zmysle príslušných ustanovení § 29 a § 30 zákona NR SR č. 431/2002 Z. z. o účtovníctve sa následne tento inventúrou zistený skutočný stav peňažných prostriedkov uvedený vo vypracovaných inventúrnych súpisoch porovnáva so stavom týchto hotovostných peňažných prostriedkov, ktorý je vedený v účtovníctve kontrolovaného subjektu k tomu – ktorému dátumu. Výsledky z tejto komparácie skutočného stavu peňažných prostriedkov s ich účtovným stavom sa uvádzajú v tzv. Inventarizačnom zápise. 
Zo strany kontrolovaného subjektu boli v rámci vykonaných inventarizácií peňažných prostriedkov v hotovosti vypracované iba Inventarizačné zápisy, avšak kontrolovaný subjekt do obsahu týchto vypracovaných Inventarizačných zápisov zapracoval aj zistenie skutočného stavu peňažných prostriedkov v hotovosti (pokladničné skontro), pričom už Inventúrne súpisy potvrdzujúce skutočný stav pokladničnej hotovosti, nevypracoval. . Komparácia skutočného stavu peňažných prostriedkov v hotovosti s ich stavom v účtovníctve kontrolovaného subjektu je stručne uvedená na predložených Inventarizačných zápisoch, tak ako stanovuje zákon NR SR č. 431/2002 Z. z. o účtovníctve., cit.:“ stav pokladnice podľa vykonanej fyzickej inventúry zodpovedá stavu pokladnice podľa stavu vedenom v účtovníctve“  pričom táto textácia pôsobia je mätúca a nie je z nej zrejmé je zrejmé, či kontrolovaný subjekt zabezpečil porovnanie skutočného, resp. fyzického stavu s účtovným stavom alebo porovnanie fyzického stavu peňažných prostriedkov v hotovosti so stavom uvedeným v pokladničnej knihe.
Zo strany kontrolného orgánu je však nutné uviesť, že účtovný stav peňažných prostriedkov v hotovosti nie je vedený v pokladničnej knihe kontrolovaného subjektu, ale na príslušnom účte 211: Pokladnica v Hlavnej knihe k predmetnému dátumu. Pokladničná kniha v tomto prípade predstavuje len pomocnú knihu evidencie všetkých vzniknutých pokladničných operácií a evidencie zostatkov pokladničnej hotovosti jednak po zrealizovaní jednotlivých pokladničných operácií a jednak na konci daného kalendárneho mesiaca. 
1. Nedostatok
Napriek tej skutočnosti, že zo strany kontrolovaného subjektu došlo k spojeniu výstupu z vykonanej inventúry a výstupu z vykonanej inventarizácie do jedného komplexného výstupu, tento neobsahoval všetky náležitosti inventúrneho súpisu v zmysle príslušných ustanovení zákona NR SR č. 431/2002 Z. z. o účtovníctve. Absentoval deň začatia inventúry, deň ku ktorému bola inventúra vykonaná, deň skončenia inventúry – kontrolovaný subjekt uvádza iba, cit.: „Inventúrne obdobie: k.....“ a „deň vykonania inventarizácie“ a taktiež absentuje aj uvedenie miesta uloženia majetku.
2. Nedostatok
Kontrolovaný subjekt k jednotlivým výstupom – „Inventarizačným zápisom“ zo všetkých vykonaných inventarizácií peňažných prostriedkov v hotovosti v rámci kontrolovaného obdobia roku 2008 nepripájal Zborníky vlastného hospodárenia, resp. Hlavnú knihu – účet 211: Pokladnica, ktoré by preukazovali účtovné stavy pokladničnej hotovosti k vyššie uvedeným konkrétnym dátumom vykonania inventarizácií. 
Kontrolné zistenie:
9)	Tým, že zo strany kontrolovaného subjektu nedošlo, vzhľadom na zistený a preukázaný proces vedenia účtovníctva a výkonu inventarizácií peňažných prostriedkov v hotovosti k naplneniu základného cieľa inventarizácie – porovnaniu skutočného stavu peňažných prostriedkov v hotovosti s ich účtovným stavom a tým, že zo strany kontrolovaného subjektu nedošlo k vypracovaniu všetkých účtovných záznamov – výstupov z vykonaných inventarizácií, tak ako stanovuje zákon NR SR č. 431/2002 Z. z. o účtovníctve, vrátane zabezpečenia uvádzania všetkých ich zákonných náležitostí a zároveň nedošlo k zabezpečeniu preukázateľnosti týchto výstupov, došlo zo strany kontrolovaného subjektu k nedostatočnému naplneniu ustanovení § 30 ods. 2 písm. b) a d) a § 8 ods. 1 a 4 v nadväznosti na § 32 a § 29 ods. 1 a § 30 ods. 3 zákona NR SR č. 431/2002 Z. z. o účtovníctve. 
Zhrnutie kontrolných zistení za kontrolované obdobie roku 2008 
1)	Tým že opravy účtovných dokladov neboli realizované regulérnym spôsobom, kontrola toto zistenie hodnotí ako porušenie  § 34 vo väzbe na porušenie  § 32 zákona NR SR č. 431/2002 Z. z. o účtovníctve. 
2)	Tým, že došlo k preplateniu výdavku, bez preukázateľného potvrdenia jeho oprávnenosti a opodstatnenosti , došlo na strane zodpovedného  pracovníka k porušeniu §31 ods. b) zákona č.523/2004 o rozpočtových pravidlách verejnej správy , k porušeniu §8 os.4  zákona  č.431/2002 Z.z. o účtovníctve vo väzbe na nedodržanie a porušenie § 6 zákona č.502/2001 o finančnej kontrole v spojitosti s ustanoveniami  Smernice o finančnej kontrole  a nedodržanie a nenaplnenie ustanovení Vnútornej smernice o cestovných náhrad vo vzťahu k § ods.1.písm.b) zákona č.283/2002 Z.z. o cestovných náhradách. Z vyššie uvedných dôvodov, výdavok v čiastke 220.-Sk, kontrola kvalifikuje ako neoprávnený výdavok, z povinnosťou jeho vrátenia na strane osoby, ktorej bol preplatený
3)	Tým že ekonómka nezabezpečila  trvalosť účtovných záznamov, tým že účtovné doklady potvrdzujúce hotovostný výdavok nemali vyplnené všetky povinné náležitosti a že pri hotovostných úhradách faktúr nezabezpečila ich riadne zaevidovanie a následné zúčtovanie došlo na strane kontrolovaného subjektu k nedodržaniu a porušeniu  §2 ods. b) ., §6 ods.2 a §7.,  §8 ods.1 a 6 ., §10 ods. písm.b).,e).,f).,g) č.431/2002 Z.z. o účtovníctve.
4)	Tým že účtovná jednotka neúčtovala tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a neviedla účtovníctvo správne pri dodržaní ustanovení zákona č.431/2002 Z.z. o účtovníctve a Opatrenia MF SR č.MF/16786/2007-31 došlo na strane účtovnej jednotky k porušeniu §7 ods.1., §8 ods.1.,ods.2., ods.4  vo väzbe na §29 a §30 zákona č.431/2002 Z.z. o účtovníctve
5)	Tým že na strane kontrolovaného subjektu neboli dotácie pokladne potvrdené regulérnym účtovným dokladom , došlo na strane kontrolovaného subjektu porušeniu ustanovení  §8 ods.1 a 4 zákona č.431/2002 Z.z. o účtovníctve nakoľko účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov
6)	Tým , že pri príjmových pokladničných dokladoch  kontrolovaný subjekt nezabezpečil správne číslovanie účtovných dokladov, došlo na strane kontrolovaného subjektu k nedôslednému naplneniu  a dodržaniu ustanovení §8 ods.1) a ods.4) a §10 ods.1 písm. a) zákona č.431/2002 Z.z. o účtovníctve.
7)	Kontrola všetky vyššie uvedené nedostatky hodnotí ako nenaplnenie a porušovanie ustanovení  §6 ods.1)., ods.2) vo väzbe na §8  ods.) ods.3) ods.4) zákona č.431/2002 Z.z. o účtovníctve , nakoľko nebola dodržaná zásada správnosti, úplnosti ,preukázateľnosti a zrozumiteľnosti.
8)	Tým, že pri účtovných dokladoch vystavovaných pri vzniku jednotlivých pokladničných operácií kontrolovaný subjekt vôbec nezabezpečil vykonanie PFK, nebol z jeho strany v plnom rozsahu zabezpečený účinný systém vnútornej kontroly vo väzbe na zabezpečenie princípu efektívnosti, hospodárnosti, účelnosti, účinnosti nakladania s finančnými prostriedkami a tým došlo k nedodržaniu § 6 ods. 1 a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Kontrolovaný subjekt zároveň porušil aj vyššie citované ustanovenia vlastnej Smernice o finančnej kontrole ZŠ. 
9)	Tým, že zo strany kontrolovaného subjektu nedošlo, vzhľadom na zistený a preukázaný proces vedenia účtovníctva a výkonu inventarizácií peňažných prostriedkov v hotovosti k naplneniu základného cieľa inventarizácie – porovnaniu skutočného stavu peňažných prostriedkov v hotovosti s ich účtovným stavom a tým, že zo strany kontrolovaného subjektu nedošlo k vypracovaniu všetkých účtovných záznamov – výstupov z vykonaných inventarizácií, tak ako stanovuje zákon NR SR č. 431/2002 Z. z. o účtovníctve, vrátane zabezpečenia uvádzania všetkých ich zákonných náležitostí a zároveň nedošlo k zabezpečeniu preukázateľnosti týchto výstupov, došlo zo strany kontrolovaného subjektu k nedostatočnému naplneniu ustanovení § 30 ods. 2 písm. b) a d) a § 8 ods. 1 a 4 v nadväznosti na § 32 a § 29 ods. 1 a § 30 ods. 3 zákona NR SR č. 431/2002 Z. z. o účtovníctve. 

Rok 2009
1.	Interná smernica
ZŠ vedenie pokladne nemá  upravené  samostatným vnútorným predpisom. Vnútorný predpis pre vedenie účtovníctva, ktorého účinnosť je od 01.01.2008, v žiadnom zo svojich článkov, neuvádza podmienky a pravidlá pre vedenie pokladnice, t. j. nie je  taxatívne vymedzený limit pokladničnej hotovosti (denný, resp. mesačný). V článku 5 ods. 1 – deň uskutočnenia účtovného prípadu má ZŠ uvedené, cit: „dňom uskutočnenia účtovného prípadu je deň, v ktorom dôjde .......k výplate hotovosti alebo prevzatiu hotovosti ......ktoré sú predmetom účtovníctva a ktoré v účtovnej jednotke nastali, alebo o ktorých sú k dispozícii doklady, ktoré dokumentujú tieto skutočnosti.“ Z uvedeného je zrejmé, že týmto článkom vnútorného predpisu si ZŠ stanovila presné podmienky pre evidenčný (pokladničná kniha) aj zúčtovací proces pri nakladaní s peňažnou hotovosťou. 
Súčasťou pokladničnej agendy za rok 2009, ktorá bola predložená kontrolnému orgánu, bola pokladničná kniha za obdobie od 01.01.2009 - do 31.12.2009. Predložená pokladničná kniha bola vypracovaná ekonómkou ZŠ a je v papierovej podobe, nie v knižnej. (Príloha č. 2 )  Aj keď pokladničná kniha nepatrí k účtovným knihám, ktoré zákon o účtovníctve ukladá účtovným jednotkám ako povinnú účtovnú evidenciu, jej využívanie v organizáciách je nevyhnutné pre regulérne a pravdivé zabezpečovanie neustáleho prehľadu o pohybe a stave peňažných prostriedkov. Smernica pre vedenie pokladnice má určiť cieľ jednotného postupu pri vedení pokladnice, s určením pokladničného limitu, má váhu účtovného záznamu a má byť súčasťou účtovnej dokumentácie. V prípade ZŠ všetky vyššie uvedené skutočnosti ZŠ nemá dodržané a pri kontrole  zápisov v pokladničnej knihe vo väzbe na evidenciu dokladov, preukazujúcich zápisy jednotlivých pohybov v pokladničnej knihe, tieto vykazovali nedostatky odborného a zákonného charakteru. Kontrola za rok 2009 preverila všetky pokladničné doklady vo väzbe na bankové výpisy z dôvodu preverenia komparácie výšky dotácií pokladne kontrolovaného subjektu. 
V  roku 2009  funkciu pokladníka v kontrolovanom subjekte vykonávala  ekonómka ZŠ na základe  Dohody o hmotnej zodpovednosti, ktorá nadobudla účinnosť od 01.09.2002, ktorá pri predchádzajúcej kontrole roku 2010 nebola kontrolnému orgánu, aj napriek vyžiadaniu, predložená. Na základe vyjadrenia kontrolovaného subjektu organizácia nemala stanovený limit pokladničnej hotovosti ani na rok 2008, ani na rok 2009 a na základe tej skutočnosti, že pre potreby vedenia pokladničnej agendy nemá kontrolovaný subjekt vypracovanú vnútornú smernicu, nie sú stanovené ani podmienky odvodu peňažných prostriedkov predstavujúcich nad limit z pokladne kontrolovaného subjektu. 
Na objektívne vyhodnotenie zistených skutočností a hlavne z dôvodu objektívneho preukázania zistených nedostatkov, kontrolná skupina vypracovala v tabuľkovom prevedení pokladničné knihy:
a)	„regulérnu pokladničnú knihu“ – ktorej štruktúra a zápisy sú zrkadlovým obrazom zápisov v „pokladničnej knihe“ kontrolovaného subjektu (dátum zápisu posledný deň v danom mesiaci bez nadväznosti na dátumy na dokladoch z registračnej pokladne, obsah zápisu obmedzený na výdavky typu „údržba“, „poštovné“, príp. „hmotná núdza“ bez úplnosti povinných údajov na pokladničných dokladoch, bez potvrdenia  predbežnej finančnej kontroly,
b)	kontrolná pokladničná kniha – v tejto pokladničnej knihe sú už zápisy pohybov vykonané v časovej postupnosti jednotlivých dokladov a prijatých dotácií tak, ako sa štandardne realizujú pri dodržaní časových a účtovných postupov pri nakladaní s finančnou hotovosťou. Kontrolná pokladničná kniha odráža zrealizované pokladničné operácie v takých výškach, na aké zneli doklady potvrdzujúce vznik jednotlivých pokladničných operácií. Kontrolný orgán pri jej spracovaní vychádzal z údajov z dokladov potvrdzujúcich vznik pokladničných operácií (doklady z registračných pokladní, potvrdenky zo Slovenskej pošty, a. s., potvrdenky z peňažného ústavu Dexia banka Slovensko a pod.) ako regulérnych dokladov potvrdzujúcich zrealizovanie pokladničných operácií a nie z pokladničných dokladov následne vystavovaných kontrolovaným subjektom.		           
V rámci pokladničných operácií, ktoré boli kontrolným orgánom prekontrolované boli zistené nasledovné skutočnosti:
V kontrolovanom období roku 2009 ZŠ evidovala  na základe údajov pokladničnej knihy  (regulérna pokladničná kniha) celkom 210 pokladničných operácii, z toho 192 výdavkových pokladničných operácii a 18 príjmových pokladničných operácií.
1. časť 
Kontrola preverila, či všetky výdavkové pokladničné doklady časovo korešpondujú s dokladmi potvrdzujúcimi oprávnenosť daného výdavku (doklady z registračných pokladní, potvrdenky zo Slovenskej pošty, a. s., faktúry a pod.).
V „regulérnej pokladničnej knihe“ vo väzbe na účtovné doklady boli zistené tieto nedostatky:
1. Nedostatok
Kontrola pri preverovaní pokladničných dokladov zistila, že prvé zápisy v pokladničnej knihe ekonómka zrealizovala až v mesiaci február, aj keď podľa potvrdeniek z registračných pokladní, nákupy boli realizované už aj v mesiaci január. Kontrola najprv preverila oprávnenosť a správnosť výdavkov a príjmov podľa „regulárnej pokladničnej knihy“ a následne na porovnanie správnosti vypracovala tzv. „kontrolnú pokladničnú knihu. 
2. Nedostatok
Kontrolovaný subjekt vo viacerých prípadoch vzniknuté pokladničné operácie nezaevidoval a následne ani nezúčtoval do toho obdobia, s ktorým časovo a vecne súviseli. Ako príklad je možné uviesť jednak vyššie uvedené pokladničné operácie, ktoré podľa dátumov uvedených na dokladoch z registračných pokladní vznikli už v mesiaci januári, avšak kontrolovaný subjekt vystavil pokladničné doklady a zaevidoval pokladničné operácie v pokladničnej knihe až v mesiaci februári a v tomto mesiaci ich aj zúčtoval a zároveň aj ďalšie vzniknuté pokladničné operácie – napr. pokladničná operácia výdavkového charakteru týkajúca sa využitia poštových služieb, ku ktorej kontrolovaný subjekt vystavil VPD č. 24 vznikla, podľa dátumu uvedeného na doklade potvrdzujúcom jej vznik, dňa 28.03.2009, avšak kontrolovaný subjekt túto pokladničnú operáciu zaevidoval v pokladničnej knihe a zaúčtoval už v mesiaci februári, kedy ešte z logických dôvodov nemohol poznať skutočnosti, ktoré nastanú až v následnom mesiaci. Ako ďalší príklad je možné uviesť pokladničnú operáciu výdavkového charakteru reprezentovanú VPD č. 28, ktorá vznikla, podľa dátumu uvedeného na doklade z registračnej pokladne, dňa 28.02.2009, avšak kontrolovaný subjekt túto pokladničnú operáciu zaevidoval a zaúčtoval až v mesiaci marci. (Príloha č. 4)  Uvedené dve pokladničné operácie predstavujú len príklady vybraté zo strany kontrolného orgánu pre potreby potvrdenia vzniknutého nedostatku. Ďalšie obdobné prípady sú zrejmé pri komparácií údajov „regulérnej pokladničnej knihy“ s údajmi uvedenými v „kontrolnej pokladničnej knihe“ (Príloha č. 2), ktorá bola vypracovaná kontrolným orgánom, pričom v tejto „kontrolnej pokladničnej knihe“ sú už zápisy pohybov vykonané, tak ako je uvedené vyššie, v časovej postupnosti jednotlivých dokladov a prijatých dotácií tak, ako sa štandardne realizujú pri dodržaní časových a účtovných postupov pri nakladaní s finančnou hotovosťou. Vzhľadom na vyššie uvedené skutočnosti došlo zo strany kontrolovaného subjektu k porušeniu ustanovení § 3 ods. 1 v nadväznosti na § 6 ods. 1 a 2, § 10 ods. 2 a § 11 ods. 2 zákona NR SR č. 431/2002 Z. z. o účtovníctve. 
3. Nedostatok
Pri všetkých pokladničných dokladoch, ktoré boli zo strany kontrolovaného subjektu vystavené v kontrolovanom období roku 2009 absentovalo označenie účtov, na ktorých sa daný účtovný prípad zaúčtuje a zároveň aj podpisový záznam osoby zodpovednej za zaúčtovanie daného účtovného prípadu. Kontrolný orgán považuje za potrebné upozorniť na skutočnosť, že označenie účtov, na ktorých sa predmetný účtovný prípad zaúčtuje a zároveň aj podpisový záznam osoby zodpovednej za zaúčtovanie účtovného prípadu predstavujú náležitosti účtovného dokladu ako preukázateľného účtovného záznamu v zmysle § 10 ods. 1 zákona NR SR č. 431/2002 Z. z. o účtovníctve. Zároveň pri všetkých PPD – vystavené pri príjme peňažných prostriedkov do pokladne kontrolovaného subjektu v rámci vykonaných dotácií pokladne – absentoval aj podpis osoby príjemcu peňažných prostriedkov. Podpisový záznam osoby zodpovednej za účtovný prípad v účtovnej jednotke je, obdobne ako vyššie uvedené náležitosti, jednou z náležitostí účtovného dokladu ako preukázateľného účtovného záznamu v zmysle § 10 ods. 1 zákona NR SR č. 431/2002 Z. z. o účtovníctve. Kontrolný orgán uvedený nedostatok hodnotí ako porušenie ustanovení § 10 ods. 1 písm. f) a g) zákona NR SR č. 431/2002 Z. z. o účtovníctve. 
4. Nedostatok
Pri preverovaní pokladničnej agendy za jednotlivé mesiace kontrolovaného obdobia roku 2009 bolo kontrolným orgánom zistené, že kontrolovaný subjekt, vo väčšine prípadov, zabezpečil k vystaveným pokladničným dokladom pripájanie originálov dokladov potvrdzujúcich vznik jednotlivých pokladničných operácií, avšak následne už nezabezpečil vyhotovenie fotokópií týchto dokladov pre potreby zabezpečenia trvalosti účtovných záznamov po celú dobu ich spracovania a úschovy, čím došlo v kontrolovanom období roku 2009 z jeho strany k porušeniu § 8 ods. 1 a ods. 6 zákona NR SR č. 431/2002 Z. z. o účtovníctve. Kontrolný orgán upozorňuje na skutočnosť, že nedodržaním vyššie uvedenej povinnosti boli niektoré z dokladov potvrdzujúcich vznik pokladničných operácií nedostatočne čitateľné až absolútne nečitateľné a tým pádom sa stratila preukaznosť účelu použitia hotovostných peňažných prostriedkov, preukaznosť dátumu vzniku pokladničnej operácie a pod. Ako príklad nedostatočne čitateľných, resp. úplne nečitateľných dokladov je možné uviesť doklady potvrdzujúce vznik pokladničnej operácie reprezentovanej VPD č. 18/2009, VPD č. 20/2009, VPD č. 32/2009, VPD č. 34/2009, VPD č. 89/2009, VPD č. 90/2009, 91/2009, 103/2009, 106/2009, VPD č. 129/2009, VPD č. 179/2009. Kontrolný orgán uvedený nedostatok hodnotí ako porušenie ustanovení § 8 ods. 1, 2 a 6 zákona NR SR č. 431/2002 Z. z. o účtovníctve. 
5. Nedostatok
Pri všetkých pokladničných dokladoch, ktoré boli vystavené v kontrolovanom období roku 2009 absentovalo uvedenie čísla občianskeho preukazu jednak osoby, od ktorej boli peňažné prostriedky v hotovosti prijaté do pokladne kontrolovaného subjektu a jednak osoby, ktorej boli peňažné prostriedky v hotovosti vyplatené z pokladne kontrolovaného subjektu. Kontrolný orgán uvedený nedostatok hodnotí ako nedostatočné a neúplné označenie jedného z účastníkov jednotlivých vzniknutých účtovných prípadov v zmysle predtlače pokladničných dokladov ako prísne zúčtovateľných účtovných dokladov a vyhodnocuje tento nedostatok ako nedostatočné naplnenie ustanovení § 10 ods. 1 písm. b) zákona NR SR č. 431/2002 Z. z. o účtovníctve. 
6. Nedostatok
Pri nižšie uvedených pokladničných dokladoch došlo zo strany kontrolovaného subjektu k prepisovaniu základných náležitostí účtovného dokladu ako preukázateľného účtovného záznamu, pričom oprava nebola vykonaná regulérnym spôsobom – náležitosti pokladničných dokladov boli premazané bielou farbou a následne prepísané, nebola uvedená poznámka o vykonaní kontroly, dátum vykonania kontroly ani podpisový záznam osoby, ktorá opravu vykonala. 
•	VPD č. 27/2009 – došlo k prepísaniu dátumu vyhotovenia účtovného dokladu, 
•	VPD č. 26/2009 – došlo k prepísaniu číselného označenia účtovného dokladu a dátumu vyhotovenia účtovného dokladu, 
•	VPD č. 55/2009 – došlo k prepísaniu dátumu vyhotovenia účtovného dokladu, 
•	VPD č. 56/2009 – došlo k prepísaniu dátumu vyhotovenia účtovného dokladu, 
•	VPD č. 57/2009 – došlo k prepísaniu číselného označenia účtovného dokladu, 
•	VPD č. 111/2009 – došlo k prepísaniu číselného označenia účtovného dokladu,
•	VPD č. 112/2009 – došlo k prepísaniu číselného označenia účtovného dokladu,
•	VPD č. 113/2009 – došlo k prepísaniu číselného označenia účtovného dokladu,
•	PPD č. 11/2009 – došlo k prepísaniu peňažnej sumy,  
•	VPD č. 132/2009 – došlo k prepísaniu číselného označenia účtovného dokladu a dátumu vyhotovenia účtovného dokladu,
•	VPD č. 133/2009 – došlo k prepísaniu číselného označenia účtovného dokladu a dátumu vyhotovenia účtovného dokladu,
•	VPD č. 134/2009 – došlo k prepísaniu číselného označenia účtovného dokladu a dátumu vyhotovenia účtovného dokladu,
•	VPD č. 166/2009 – došlo k prepísaniu číselného označenia účtovného dokladu,
•	VPD č. 167/2009 – došlo k prepísaniu číselného označenia účtovného dokladu,
•	VPD č. 168/2009 – došlo k prepísaniu číselného označenia účtovného dokladu,
•	VPD č. 169/2009 – došlo k prepísaniu číselného označenia účtovného dokladu,
•	VPD č. 170/2009 – došlo k prepísaniu číselného označenia účtovného dokladu,
•	VPD č. 171/2009 – došlo k prepísaniu číselného označenia účtovného dokladu,
•	VPD č. 174/2009 – došlo k prepísaniu číselného označenia účtovného dokladu,
•	VPD č. 177/2009 – došlo k prepísaniu číselného označenia účtovného dokladu,
•	VPD č. 178/2009 – došlo k prepísaniu číselného označenia účtovného dokladu a účelu použitia hotovostných peňažných prostriedkov, 
•	VPD č. 179/2009 – došlo k prepísaniu číselného označenia účtovného dokladu,
•	VPD č. 180/2009 – došlo k prepísaniu číselného označenia účtovného dokladu,
•	VPD č. 181/2009 – došlo k prepísaniu číselného označenia účtovného dokladu,
•	VPD č. 192/2009 – došlo k prepísaniu dátumu vyhotovenia účtovného dokladu a účelu použitia hotovostných peňažných prostriedkov.
Kontrolný orgán uvedený nedostatok hodnotí ako porušenie § 8 ods. 1, 2 a 4 v nadväznosti na § 32 zákona NR SR č. 431/2002 Z. z. o účtovníctve. 
7. Nedostatok
K VPD č. 52/2009, ktorý bol zo strany kontrolovaného subjektu vystavený dňa 31.03.2009 bol pripojený doklad z registračnej pokladne potvrdzujúci vznik tejto výdavkovej pokladničnej operácie. Doklad z registračnej pokladne bol vystavený spoločnosťou Metsä Tissue, a. s., avšak na uvedenom doklade z registračnej pokladne nie sú uvedené jednotlivé tovarové položky zrealizovaného nákupu, ale doklad sa odvoláva na úhradu faktúry v hotovosti vo výške 8,09 €. Predmetná dodávateľská faktúra však k pokladničnému dokladu a dokladu potvrdzujúcemu vznik pokladničnej operácie nebola pripojená a táto dodávateľská faktúra nebola zo strany kontrolovaného subjektu ani zaevidovaná v knihe dodávateľských faktúr. Kontrolný orgán uvedený nedostatok hodnotí ako nezabezpečenie preukázateľnosti jednak samotného zrealizovania pokladničnej operácie a jednak opodstatnenosti zrealizovanej pokladničnej operácie a tým pádom došlo z jeho strany k nedostatočnému naplneniu ustanovení § 8 ods. 1, 2 a 4 v nadväznosti na § 32 zákona NR SR č. 431/2002 Z. z. o účtovníctve. 
8. Nedostatok
Pri VPD č. 132/2009, ktorý bol zo strany kontrolovaného subjektu vystavený dňa 30.10.2009 došlo na tomto pokladničnom doklade výdavkového charakteru k uvedeniu nesprávnej sumy – 16,56 €. Výdavok v hotovosti z pokladne kontrolovaného subjektu sa týkal vyplatenia príspevku pre žiaka v hmotnej núdzi vo výške 16,59 €, pričom aj z vyúčtovania príspevku poskytnutého pre daného žiaka v hmotnej núdzi, ktoré sa predkladá zriaďovateľovi a následne aj ÚPSVaR SR a ktoré predstavuje doklad potvrdzujúci vznik tejto pokladničnej operácie, je zrejmé, že príspevok pre žiaka v hmotnej núdzi bol poskytnutý vo výške 16,59 € a nie vo výške 16,56 €, tak ako je uvedené na VPD. V rámci zúčtovania tejto pokladničnej operácie na konci predmetného kalendárneho mesiaca však došlo zo strany kontrolovaného subjektu k zúčtovaniu poskytnutého príspevku pre daného žiaka v hmotnej núdzi v správnej výške 16,59 €. Tým pádom má kontrolný orgán za to, že uvedený nedostatok bol spôsobený nepozornosťou zodpovedného pracovníka, avšak je potrebné upozorniť na skutočnosť, že príjemca peňažných prostriedkov svojim podpisom na pokladničnom doklade potvrdil prijatie prostriedkov vo výške 16,56 €, tak ako bolo uvedené na vystavenom VPD. 
9. Nedostatok
V rámci vystaveného VPD č. 133/2009, ktorý bol zo strany kontrolovaného subjektu vystavený dňa 30.10.2009 bolo uvedené, že peňažné prostriedky v rámci poskytnutého príspevku pre žiaka v hmotnej núdzi vo výške 16,59 € boli vyplatené na iné meno ako bol podpisový záznam. Tým pádom na základe uvedených skutočností nie je zrejmé komu boli peňažné prostriedky vo vyššie uvedenej čiastke v skutočnosti vyplatené. Obdobná situácia nastala aj pri VPD č. 134/2009, ktorý bol zo strany kontrolovaného subjektu vystavený taktiež dňa 30.10.2009. Podľa dokladu týkajúceho sa vyúčtovania poskytnutých príspevkov pre žiakov v hmotnej núdzi mali byť tieto prostriedky vyplatené obom osobám vo výške 16,59 €. Na predmetnom vyúčtovaní však aj pri vyúčtovaní príspevku, ktorý bol, podľa menného zoznamu žiakov v hmotnej núdzi, poskytnutý jednej osobe figuruje podpisový záznam inej osoby. Tým pádom má kontrolný orgán za to, že, na základe podpisových záznamov príjemcov peňažných prostriedkov, ktoré figurujú na oboch vyššie uvedených VPD, bol príspevok pre žiaka v hmotnej núdzi vyplatený dva krát vo výške 16,59 € inej osobe ako mal byť vyplatený, ako je uvedené na doklade predstavujúcom vyúčtovanie týchto poskytnutých príspevkov. 
10. Nedostatok 
Pri pokladničnej operácii výdavkového charakteru reprezentovanej VPD č. 160/2009, ktorý bol zo strany kontrolovaného subjektu vystavený dňa 30.10.2009 bolo kontrolou zistené, že na tomto VPD došlo k uvedeniu nesprávnej sumy, ktorá tým pádom nekorešpondovala so sumou uvedenou na doklade potvrdzujúcom vznik pokladničnej operácie. V rámci dokladu z registračnej pokladne boli zo strany kontrolovaného subjektu označené tovarové položky, ktoré boli zakúpené pre potreby ZŠ a boli zaplatené v hotovosti z pokladne kontrolovaného subjektu. Podľa dokladu z registračnej pokladne boli tieto tovarové položky zakúpené v celkovej výške 81,89 €, avšak na VPD bola uvedená iba čiastka 81,80 € a v rámci zaevidovania tejto pokladničnej operácie v pokladničnej knihe bola aj tu uvedená čiastka 81,80 €. Čo sa týka zúčtovania tejto pokladničnej operácie, kontrolným orgánom bolo zistené, že zo strany kontrolovaného subjektu došlo v rámci tejto pokladničnej operácie na konci predmetného mesiaca k zaúčtovaniu sumy 81,80 €, tým pádom osoba, ktorá zrealizovala tento nákup, mala výdavok preplatený v nižšej čiastke ako bola potvrdenka z registračnej pokladne. Rozdiel predstavoval čiastku 0,09 €. 
11. Nedostatok 
Pri pokladničnej operácii výdavkového charakteru reprezentovanej VPD č. 155/2009, ktorý bol zo strany kontrolovaného subjektu vystavený dňa 30.10.2009 bolo kontrolou zistené, že na tomto VPD došlo k uvedeniu nesprávnej sumy, ktorá tým pádom nekorešpondovala so sumou uvedenou na doklade potvrdzujúcom vznik pokladničnej operácie. Podľa dokladu z registračnej pokladne boli tovarové položky zakúpené v celkovej výške 208,80 €, avšak na VPD bola uvedená iba čiastka 208,70 € a v rámci zaevidovania tejto pokladničnej operácie v pokladničnej knihe bola aj tu uvedená čiastka 208,70 €. Čo sa týka zúčtovania tejto pokladničnej operácie, kontrolným orgánom bolo zistené, že zo strany kontrolovaného subjektu došlo v rámci tejto pokladničnej operácie na konci predmetného mesiaca k zaúčtovaniu sumy 208,70 €, tým pádom osoba, ktorá zrealizovala tento nákup, mala výdavok preplatený v nižšej čiastke ako bola potvrdenka z registračnej pokladne. Rozdiel predstavoval čiastku  vo výške 0,10 €.
12. Nedostatok
Pri pokladničnej operácii výdavkového charakteru reprezentovanej VPD č. 189/2009, ktorý bol zo strany kontrolovaného subjektu vystavený dňa 31.12.2009 bolo kontrolou zistené, že na tomto VPD došlo k uvedeniu nesprávnej sumy, ktorá tým pádom nekorešpondovala so sumou uvedenou na doklade potvrdzujúcom vznik pokladničnej operácie. Podľa dokladu z registračnej pokladne boli tovarové položky zakúpené v celkovej výške 164,79 €, avšak na VPD bola uvedená iba čiastka 164,76 € a v rámci zaevidovania tejto pokladničnej operácie v pokladničnej knihe bola aj tu uvedená čiastka 164,76 €. Čo sa týka zúčtovania tejto pokladničnej operácie, kontrolným orgánom bolo zistené, že zo strany kontrolovaného subjektu došlo v rámci tejto pokladničnej operácie na konci predmetného mesiaca k zaúčtovaniu sumy 164,76 €, tým pádom osoba, ktorá zrealizovala tento nákup, mala výdavok preplatený v nižšej čiastke ako bola potvrdenka z registračnej pokladne. Rozdiel predstavoval čiastku  vo výške 0,03 €. 
13. Nedostatok
Pri PPD č. 15/2009 zo dňa 24.11.2009, ktorý sa týkal vykonanej dotácie pokladne kontrolovaného subjektu z jeho bankového účtu vo výške 120,- €, bol kontrolou zistený nesúlad medzi dátumovými údajmi uvedenými na PPD a aj doklade potvrdzujúcom vznik pokladničnej operácie a medzi dátumovým údajom uvedeným v pokladničnej knihe. Predmetná pokladničná operácia, na základe dátumového údaja uvedeného na výberovom lístku z banky a taktiež podľa výpisu z bankového účtu č. 196 zo dňa 24.11.2009 (č. ú.: 8703572001/5600), vznikla dňa 24.11.2009 a tento dátum sa premietol aj na vystavenom PPD. V pokladničnej knihe bola uvedená pokladničná operácia síce zaevidovaná v pokladničnej knihe v regulérnom mesiaci vzniku pokladničnej operácie – v novembri a v tomto mesiaci bola aj následne zaúčtovaná, avšak pri zaevidovaní pokladničnej operácie v pokladničnej knihe bol uvedený nesprávny dátum jej vzniku 06.10.2009. Kontrolný orgán má za to, že tento nedostatok bol spôsobený nepozornosťou zodpovedného pracovníka, avšak uvedený nedostatok nemal žiadny vplyv na proces zúčtovania predmetnej pokladničnej operácie. 
V rámci kontroly pokladničných operácií v kontrolovanom období roku 2009 sa v rámci evidencie pokladničných operácií a k nim vystavených pokladničných dokladov nachádzali viaceré pokladničné doklady a k nim pripojené doklady potvrdzujúce vznik pokladničných operácií, pri ktorých mal kontrolný orgán pochybnosti o jednak o oprávnenosti výdavkov a jednak o spôsobe a forme vyplatenia peňažných prostriedkov v hotovosti na konkrétne účely, príp. o forme zdokladovania hotovostných výdavkov vo významných sumách v peňažnom vyjadrení (doklady uvedené nižšie). (Príloha č. 4)  Z uvedeného dôvodu kontrolný orgán vyžiadal od štatutárneho zástupcu kontrolovaného subjektu písomné vyjadrenie k predmetným výdavkom. Na základe doručeného písomného vyjadrenia štatutárneho zástupcu kontrolovaného subjektu k predmetným výdavkom kontrolný orgán tieto výdavky nespochybňuje a považuje ich za oprávnené 
•	K VPD č. 80/2009, ktorý bol zo strany kontrolovaného subjektu vystavený dňa 29.05.2009 na sumu 33,- € bol pripojený doklad z registračnej pokladne spoločnosti MIRUPO SPORT, spol. s r. o. potvrdzujúci vznik pokladničnej operácie. Podľa údajov uvedených na predmetnom doklade z registračnej pokladne bolo predmetom hotovostného nákupu zakúpenie kopačiek označených ako ICANA PUMA-7 v sume 33,- €. Podľa písomného vyjadrenia kontrolovaného subjektu bol tento nákup uskutočnený v zmysle BOZP pre učiteľa telesnej výchovy a športovej prípravy v športových triedach – ZŠ bola zameraná na športovú prípravu, t. j. škola bola toho času zameraná ako športová škola. 
•	Pri VPD č. 96/2009, VPD č. 97/2009, VPD č. 98/2009 a VPD č. 99/2009, ktoré boli zo strany kontrolovaného subjektu vystavené dňa 30.06.2009 a všetky štyri VPD zneli na sumu 54,- € (4 * 54 = 216,- €), bol uvedený účel použitia hotovostných peňažných prostriedkov „Hmotná núdza – výlet“. K uvedeným VPD boli zo strany kontrolovaného subjektu pripojené štyri vyjadrenia zástupcu cestovnej agentúry, ktorými potvrdzoval, že konkrétny žiaci ZŠ sa zúčastnili zájazdu Viedeň – Bratislava v termíne 16. – 18.06.2009 v cene 54,- €. Pričom podľa uvedeného potvrdenia školský výlet u cestovnej agentúry objednal kontrolovaný subjekt. Podľa písomného vyjadrenia štatutárneho zástupcu kontrolovaného subjektu sa v tomto prípade jednalo o úhradu poplatku za výlet Viedeň – Bratislava pre deti zo sociálne znevýhodneného prostredia – jednalo sa o deti, ktoré, podľa písomného vyjadrenia, korešpondujú s deťmi vedenými v zozname žiakov v hmotnej núdzi. Úhrada výletu pre tieto deti bola, podľa vyjadrenia riaditeľky ZŠ, uskutočnená na základe Vyhlášky MŠ SR č. 649/2008 Z. z. o účele použitia príspevku na žiakov zo sociálne znevýhodneného prostredia. Podľa predmetnej vyhlášky MŠ SR, konkrétne § 1 písm. c) príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia možno použiť na úhradu nákladov spojených s účasťou žiakov na aktivitách podľa osobitného predpisu (§ 30 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, cit.: „Základná škola môže organizovať výlety, exkurzie, jazykové kurzy, športový výcvik, pobyty žiakov v škole v prírode a ďalšie aktivity po informovanom súhlase a dohode so zákonným zástupcom dieťaťa.“). Podľa písomného vyjadrenia štatutára ZŠ tento príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia bol použitý na hotovostnú úhradu Cestovnej agentúre na výdavky spojené s výletom, ktorého sa zúčastnili aj všetky ostatné deti z ich triedy, ktorým výlet hradili rodičia. 
•	K VPD č. 122/2009, ktorý bol zo strany kontrolovaného subjektu vystavený dňa 30.09.2009 bol pripojený aj doklad z registračnej pokladne potvrdzujúci vznik predmetnej pokladničnej operácie výdavkového charakteru. Podľa údajov uvedených na doklade z registračnej pokladne, odhliadnuc od tej skutočnosti, že uvedená pokladničná operácia, podľa dátumu uvedeného na doklade z registračnej pokladne vznikla dňa 26.08.2009, avšak kontrolovaný subjekt túto pokladničnú operáciu zaevidoval v pokladničnej knihe a následne zaúčtoval až v mesiaci septembri, hotovostný nákup bol zrealizovaný u spoločnosti Hagard: Hal, a. s. v celkovej výške 992,40 €, pričom, podľa údajov uvedených na doklade z registračnej pokladne, predmetom nákupu v uvedenej čiastke bolo predovšetkým zakúpenie guľatiny, oceľovej podpery, zemnej tyče a ďalších doplňujúcich tovarových položiek. V tomto prípade sa jedná o nákup v hotovosti vo vysokej sume, v peňažnom vyjadrení, pričom k uvedenému dokladu z registračnej pokladne nebola pripojená dodávateľská faktúra. Podľa predloženého písomného vyjadrenia štatutárneho zástupcu kontrolovaného subjektu boli tieto zakúpené komponenty využité na rekonštrukciu bleskozvodu školy. Cit.: „Vzhľadom na letné obdobie musela rekonštrukcia bleskozvodu prebehnúť neodkladne po oprave strechy a uskutočnení prác na novej fasáde obvodových stien školy. Rekonštrukcia bleskozvodu sa robila kvôli šetreniu finančnými prostriedkami i času spojpomocne z nakúpeného materiálu.“.
•	V rámci kontroly pokladničnej agendy v kontrolovanom období roku 2009 sa v evidencií pokladničných operácií nachádzali viaceré pokladničné doklady, resp. k nim pripojené doklady potvrdzujúce vznik pokladničných operácií, ktoré mali podobný charakter a zneli na významné sumy v peňažnom vyjadrení. Nákupy boli zároveň zrealizované u jednej spoločnosti a v jednom mesiaci kontrolovaného obdobia roku 2009. Jednalo sa o nasledovné VPD: 
•	VPD č. 146/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 72,90 €, 
•	VPD č. 147/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 783,50 €, 
•	VPD č. 151/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 145,20 €, 
•	VPD č. 152/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 115,53 €, 
•	VPD č. 153/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 309,80 €, 
•	VPD č. 154/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 196,40 €, 
•	VPD č. 155/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 208,80 €, 
•	VPD č. 158/2009 vystavený dňa 30.10.2009 – hotovostný nákup zrealizovaný u spoločnosti CHEMOLAK a. s. Smolenice v celkovej výške 258,70 €.
Predmetné nákupy boli na základe vyššie uvedených dokladov u predmetnej spoločnosti zrealizované v celkovej výške 2 090,83 €. Podľa vyjadrenia štatutárneho zástupcu kontrolovaného subjektu sa jednalo o postupný nákup materiálu, používaného k náteru strechy veľkej telocvične ZŠ. Cit.: „S ohľadom na ušetrenie finančných prostriedkov školy bol náter strechy robený svojpomocne bez zapojenia odbornej firmy (pomocou horolezcov). Náterové materiály sa nakupovali postupne podľa spotreby, aby nevznikali zbytočné straty a tiež podľa postupnosti náterových vrstiev, a to na odstraňovanie starých náterov, na základný náter a nakoniec na hlavný náter strechy.“.
Nedostatky týkajúce sa chybovosti v zúčtovaní vzniknutých pokladničných operácií:
V rámci zúčtovávania jednotlivých pokladničných operácií kontrolovaný subjekt postupuje tým spôsobom, odhliadnuc od tej skutočnosti, že v mnohých prípadoch nedošlo z jeho strany k zúčtovaniu vzniknutých pokladničných operácií do obdobia, s ktorým vecne a časovo súviseli, že jednotlivé pokladničné operácie zúčtováva až na konci jednotlivých kalendárnych mesiacov. Pri zúčtovávaní vzniknutých pokladničných operácií na konci jednotlivých mesiacov kontrolovaného obdobia roku 2009 kontrolovaný subjekt zúčtovával pokladničné operácie podľa údajov uvedených v rámci zaevidovania jednotlivých pokladničných operácií v pokladničnej knihe rozčlenenej na jednotlivé kalendárne mesiace. Vo väčšine prípadov výška zúčtovaných pokladničných operácií (výšky boli súhrnne napočítané v rámci pokladničných operácií rovnakého charakteru zaevidovaných v danom mesiaci – tzn. že kontrolovaný subjekt jednotlivé pokladničné operácie týkajúce sa napr.: dotácie pokladne, údržby, poštovného, všeobecného materiálu a pod. zoskupil podľa charakteru pokladničnej operácie do súhrnných účtovných záznamov) korešpondovala po napočítaní s údajmi uvedenými v pokladničnej knihe. 

V rámci zúčtovania jednotlivých vzniknutých pokladničných operácií však boli zistené aj nasledovné nedostatky:
1. Nedostatok
V mesiaci február došlo k zúčtovaniu pokladničných operácií na nesprávne nákladové účty. Pokladničné operácie výdavkového charakteru, pri ktorých bol účel použitia peňažných prostriedkov označený ako „údržba“ po napočítaní, na základe peňažných údajov regulérnej pokladničnej knihy kontrolovaného subjektu v rámci daného mesiaca februára, predstavovali sumu 237,43 €, ktorej výška súhlasila s výškou súhrnne zúčtovaných pokladničných operácií, avšak tieto pokladničné operácie boli súhrnne zúčtované na nákladový účet 518: Ostatné služby (518/211) a nie na účet 501: Spotreba materiálu (501/211). V predmetnom mesiaci februári obdobná situácia nastala aj pri súhrnnom zúčtovaní pokladničných operácií výdavkového charakteru, pri ktorých bol účel použitia peňažných prostriedkov označený ako „poštovné“. Súhrnná výška týchto pokladničných operácií (poštovné) po napočítaní na základe údajov uvedených v regulérnej pokladničnej knihe kontrolovaného subjektu bola 47,41 €, avšak tento druh výdavku bol súhrnne zúčtovaný na nákladový účet 501: Spotreba materiálu (501/211) a nie na nákladový účet 518: Ostatné služby (518/211). Kontrolný orgán má za to, že v tomto prípade bol uvedený nedostatok spôsobný nepozornosťou zodpovedného pracovníka a z jeho strany došlo k zameneniu ako nákladových účtov, tak následne aj účtov ekonomickej klasifikácie rozpočtovej klasifikácie. V rámci rozpočtu totiž došlo v tomto prípade zo strany kontrolovaného subjektu, v nadväznosti na chybovosť zúčtovania vyššie uvedeného charakteru, zároveň aj k označeniu nesprávnych účtov ekonomickej klasifikácie rozpočtovej klasifikácie. 
2. Nedostatok
V mesiaci máji boli zo strany kontrolovaného subjektu nakupované čistiace prostriedky v celkovej výške 2,38 € (VPD č. 95/2009 zo dňa 29.05.2009). Podľa údajov uvedených na účtovnom doklade č. ZZ0000007004 bola uvedená pokladničná operácia výdavkového charakteru správne zúčtovaná na nákladový účet 501: Spotreba materiálu a na ťarchu účtu 211: Pokladnica (501/211), avšak zo strany kontrolovaného subjektu došlo v rámci rozpočtu k zaúčtovaniu tejto pokladničnej operácie na nesprávny účet ekonomickej klasifikácie rozpočtovej klasifikácie. Na základe údajov uvedených na vyššie uvedenom účtovnom doklade bola táto operácia zúčtovaná na účet 635006 – Rutinná a štandardná údržba budov, objektov alebo ich častí a nie na účet 633006 - Všeobecný materiál, tak ako to vyplýva z charakteru výdavku. Obdobná situácia týkajúca sa zúčtovania zrealizovanej pokladničnej operácie na nesprávny účet ekonomickej klasifikácie rozpočtovej klasifikácie bola kontrolou zistená v mesiaci júni, kedy kontrolovaný subjekt súhrnnú výšku poskytnutých príspevkov pre žiakov v hmotnej núdzi zaúčtoval na účet 633006 ekonomickej klasifikácie rozpočtovej klasifikácie - Všeobecný materiál a nie na účet 642026 – Transfery jednotlivcom a neziskovým právnickým osobám na dávku v hmotnej núdzi a príspevky k dávke. 
3. Nedostatok
V mesiaci októbri bolo kontrolou zistené, že pri súhrnnom zúčtovaní pokladničných operácií výdavkového charakteru, pri ktorých bol účel použitia peňažných prostriedkov označený ako „údržba“ a pri súhrnnom zúčtovaní pokladničných operácií výdavkového charakteru, pri ktorých bol účel použitia peňažných prostriedkov označený ako „poštovné“ došlo zo strany kontrolovaného subjektu v oboch prípadoch k zaúčtovaniu nesprávnych výšok týchto súhrnných čiastok. Výdavkové pokladničné operácie týkajúce sa „údržby“ po napočítaní na základe údajov regulérnej pokladničnej knihy predstavovali čiastku 2 439,82 €, avšak zo strany kontrolovaného subjektu bola zaúčtovaná čiastka v súhrnnej výške 2 440,82 €. Obdobne aj výdavkové pokladničné operácie týkajúce sa „poštovného“ po napočítaní na základe údajov regulérnej pokladničnej knihy predstavovali čiastku 10,94 €, avšak zo strany kontrolovaného subjektu bola zaúčtovaná čiastka v súhrnnej výške 9,94 €. Kontrolný orgán má za to, že v tomto prípade došlo k nesprávnemu zaúčtovaniu poslednej pokladničnej operácie daného mesiaca októbra – podľa údajov regulérnej pokladničnej knihy sa jednalo o pokladničnú operáciu výdavkového charakteru vo výške 1,- € reprezentovanú VPD č. 165/2009 zo dňa 30.10.2009, ktorá sa týkala využitia poštových služieb. Kontrolovaný subjekt uvedenú výdavkovú pokladničnú operáciu nezúčtoval na nákladový účet 518: Ostatné služby, tak ako ostatné výdavky týkajúce sa využitia poštových služieb, ale uvedenú čiastku zaúčtoval na nákladový účet 501: Spotreba materiálu, tým pádom došlo pri účtovaní pokladničných operácií na konci daného mesiaca k navýšeniu súhrnnej výšky výdavkov, pri ktorých bol účel použitia prostriedkov označený ako „údržba“ o sumu 1,- € a zároveň k poníženiu súhrnnej výšky výdavkov, pri ktorých bol účel použitia prostriedkov označený ako „poštovné“ o rovnakú sumu 1,- €. 
4. Nedostatok
V kontrolovanom období roku 2009 bolo kontrolným orgánom zistené, že na príjmovom účte ZŠ (č. ú.: 8703573004/5600) kontrolovaný subjekt realizoval vklady peňažných prostriedkov v hotovosti v nižšie uvedených dátumoch a čiastkach, pričom tieto peňažné prostriedky, ktoré boli prvotne prijaté v hotovosti, kontrolovaný subjekt nezaevidoval v pokladni kontrolovaného subjektu ako príjem hotovosti, teda tieto v hotovosti prijaté peňažné prostriedky vôbec neprešli cez pokladňu kontrolovaného subjektu, ale boli priamo vložené na príjmový účet ZŠ (č. ú.: 8703573004/5600). V tomto prípade sa jednalo o príjem poplatkov v rámci ŠKD, kedy kontrolovaný subjekt v hotovosti prijíma tieto peňažné prostriedky od zákonných zástupcov žiakov a následne tieto v hotovosti vkladá na príjmový účet ZŠ. Kontrolný orgán má za to, že všetky peňažné prostriedky, ktoré kontrolovaný subjekt príjme v hotovosti je potrebné zaevidovať ako vzniknuté príjmové pokladničné operácie v pokladničnej knihe, zaúčtovať ako príjem na účte 211: Pokladnica a následne, keďže všetky dosiahnuté príjmy kontrolovaný subjekt eviduje a zhromažďuje na svojom príjmovom bankovom účte, je potrebné tieto prostriedky odviesť z pokladne – zaevidovať ako vzniknutú výdavkovú pokladničnú operáciu, zaúčtovať tento hotovostný výdavok na účte 211: Pokladnica a následne tieto prostriedky v plnej výške vložiť na príjmový účet ZŠ. Vyššie uvedená situácia vkladu peňažných prostriedkov v hotovosti priamo na príjmový účet ZŠ nastala v nasledovných dátumoch: 
•	dňa 29.01.2009 	vklad v hotovosti 	308,14 €, 
•	dňa 26.02.2009 	vklad v hotovosti 	298,20 €, 
•	dňa 25.03.2009 	vklad v hotovosti 	298,20 €, 
•	dňa 23.04.2009 	vklad v hotovosti 	298,20 €, 
•	dňa 20.05.2009 	vklad v hotovosti 	298,20 €, 
•	dňa 24.06.2009 	vklad v hotovosti 	298,20 €, 
•	dňa 24.09.2009 	vklad v hotovosti 	310,00 €, 
•	dňa 22.10.2009 	vklad v hotovosti 	305,00 €, 
•	dňa 24.11.2009 	vklad v hotovosti 	310,00 €, 
•	dňa 16.12.2009 	vklad v hotovosti 	310,00 €.
5. Nedostatok
V rámci zúčtovacích procesov bol kontrolným orgánom zistený nesúlad medzi celkovou výškou obratových strán účtu 211: Pokladnica napočítaných podľa účtovných dokladov predložených zo strany kontrolovaného subjektu pri zahájení NFK a medzi celkovou výškou obratových strán účtu 211: Pokladnica vedených v Hlavnej knihe kontrolovaného subjektu k 31.12.2009. Kontrolou bol zistený taktiež nesúlad medzi celkovou výškou obratových strán účtu 211: Pokladnica napočítaných podľa vyššie spomenutých účtovných dokladov a celkovou výškou obratových strán napočítaných podľa zápisov v regulérnej pokladničnej knihe kontrolovaného subjektu. V rámci vykonanej kontroly bol zo strany kontrolného orgánu zistený taktiež nesúlad medzi celkovou výškou obratových strán účtu 211: Pokladnica vedených v Hlavnej knihe ZŠ k 31.12.2009 a celkovou výškou obratových strán účtu 211: Pokladnica vedených v Zborníku vlastného hospodárenia ZŠ k 31.12.2009. Z titulu prehľadnosti kontrolný orgán uvádza vykonanú komparáciu obratových strán účtu 211: Pokladnica k 31.12.2009 v rámci jednotlivých výstupných dokladov vzťahujúcich sa k  procesu zúčtovania vzniknutých pokladničných operácií v nižšie uvedenej tabuľke. 

Komparácia obratových strán účtu 211: Pokladnica k 31.12.2009 
v rámci jednotlivých výstupných dokladov	
                                                                         Obratové
Typ                                                                        strany
výstupného dokladu	Strana MD 
účtu 211	Strana D účtu 211	Rozdiel	
Účtovné doklady	5 929,80 €	5 929,80 €	0,- €	
Regulérna pokladničná kniha	5 929,80 €	5 929,77 €	0,03 €	
Hlavná kniha (dátum tlače 05.02.2010)	5 342,24 €	5 342,24 €	0,- €	
Zborník vlastného hospodárenia 
(dátum tlače 27.01.2010)	5 943,07 €	5 943,07 €	0,- €	
Rozdiel medzi celkovou výškou obratovej strany D účtu 211: Pokladnica napočítanou podľa predložených účtovných dokladov a celkovou výškou obratovej strany D účtu 211: Pokladnica vykázanou v regulérnej pokladničnej knihe kontrolovaného subjektu bol spôsobený vyššie popísanými nedostatkami formálneho charakteru súvisiacimi s nesprávnou a nepresnou evidenciou vzniknutých pokladničných operácií v pokladničnej knihe a nesprávnym a nepresným vystavovaním pokladničných dokladov pri vzniku jednotlivých pokladničných operácií. Pokiaľ by zo strany kontrolovaného subjektu nedošlo k vyššie uvedeným formálnym nedostatkom celková výška obratových strán účtu 211: Pokladnica napočítaná z predložených účtovných dokladov by korešpondovala s celkovou výškou obratových strán účtu 211: Pokladnica napočítanou z údajov uvedených v regulérnej pokladničnej knihe kontrolovaného subjektu. Tým pádom by mal kontrolný orgán za to, že vzniknuté pokladničné operácie v takých výškach ako boli zaevidované zo strany kontrolovaného subjektu v pokladničnej knihe kontrolovaný subjekt aj reálne zaúčtoval. 

Kontrolným orgánom však bol na základe vyššie popísanej komparácie zistený aj nesúlad medzi celkovou výškou obratových strán účtu 211 napočítanou z predložených účtovných dokladov a celkovou výškou obratových strán účtu 211 vykázanou v Hlavnej knihe k 31.12.2009. Zo strany kontrolovaného subjektu predložené účtovné doklady hovoria o celkovej výške obratových strán účtu 211 (MD a D) 5 929,80 €, avšak obratové strany účtu 211 (MD a D) vykázané v Hlavnej knihe k 31.12.2009 predstavujú výšku 5 342,24 €. Tým pádom kontrolný orgán vyčísľuje uvedený rozdiel vo výške 587,56 €. Kontrolným orgánom bol taktiež zistený nesúlad medzi celkovou výškou obratových strán účtu 211 vykázanou v Hlavnej knihe k 31.12.2009 a celkovou výškou obratových strán účtu 211 vykázanou v Zborníku vlastného hospodárenia k 31.12.2009. Tak ako je vyčíslené vo vyššie uvedenej tabuľke, celková výška obratových strán účtu 211 vykázaná v Hlavnej knihe k 31.12.2009 prestavovala sumu 5 342,24 €, avšak celková výška obratových strán účtu 211 vykázaná v Zborníku vlastného hospodárenia k 31.12.2009 predstavovala sumu 5 943,07 €. Rozdiel predstavuje čiastku 600,83 €. 

Na základe priebežnej konzultácie s ekonómkou ZŠ bolo zistené, že uvedené rozdiely boli, podľa jej slov, zrejme spôsobené technickou poruchou a zlyhaním účtovníckeho programu ZŠ, ku ktorému došlo na konci roku 2009. Podľa jej vyjadrenia došlo k strate dát a následnému ručnému dopĺňaniu a opravovaniu účtovníctva a výkazníctva. Kontrolným orgánom bolo následne, na základe komunikácie s ekonómkou ZŠ, zistené, že kontrolnému orgánu bola pri zahájení NFK omylom predložená neregulérna, pôvodná Hlavná kniha, ktorá bola zo strany kontrolovaného subjektu tlačená ešte pred vykonaním všetkých opráv a doplnení súvisiacich so vzniknutou vyššie popísanou technickou poruchou a stratou dát (podľa údaja uvedeného v záhlaví tejto predloženej Hlavnej knihy bol dátum tlače tejto účtovnej knihy 05.02.2010). Na základe vyššie uvedených skutočností a zistených rozdielov kontrolný orgán pristúpil k vyžiadaniu písomného stanoviska od štatutárneho zástupcu kontrolovaného subjektu v uvedeným skutočnostiam. 
Podľa písomného stanoviska štatutárneho zástupcu kontrolovaného subjektu, cit.: „Rozdiel medzi vykazovanými obratmi v Hlavnej knihe na účte 211 - Pokladnica a v Pokladničnej knihe 2009 spolu s predloženými dokladmi je s najväčšou pravdepodobnosťou spôsobený predložením nesprávnej dokumentácie z roku 2009 na kontrolu. Dôvodom je fakt, že z tohto obdobia boli vytlačené dve rôzne Hlavné knihy, čo spôsobilo zlyhanie elektronického účtovníctva v programe WinIBEU v mesiaci januári 2010. Týmto výpadkom WinIBEU a softvérovou chybou sa stratili niektoré postupne mesačne ukladané dáta za rok 2009.“. 
Podľa predloženého písomného vyjadrenia štatutárneho zástupcu kontrolovaného subjektu k uvedeným skutočnostiam bola dňa 27.01.2010 v ZŠ vykonaná reinštalácia (up grade) účtovníckeho softvéru WinIBEU 3.05, pri ktorej došlo z bližšie neobjasnených príčin k strate uložených dát, o ktorej kontrolovaný subjekt v tom čase nevedel. K písomnému vyjadreniu štatutárneho zástupcu kontrolovaného subjektu bola pre potreby preukázania tohto tvrdenia pripojená aj dodávateľská faktúra od spoločnosti CODES (faktúra č. 20100046) vystavená dňa 27.01.2010 na sumu 35,56 €, pričom predmetom fakturácie bol softvérový servis – inštalácia WinIBEU 3.05. 
Podľa doručeného písomného vyjadrenia riaditeľky ZŠ bola následne dňa 05.02.2010 cit.: „vytlačená Hlavná kniha s elektronicky stratenými dátami, resp. bez položiek, ktoré figurovali v pokladničnej knihe a s fyzicky existujúcimi pokladničnými dokladmi“. Predmetná Hlavná kniha s dátumom tlače 05.02.2010 bola, tak ako je uvedené vyššie, predložená kontrolnému orgánu pri zahájení kontroly a tento stav potvrdzuje aj písomné stanovisko štatutárneho zástupcu kontrolovaného subjektu, cit.: „Tento výtlačok Hlavnej knihy bol omylom založený ešte pred uzávierkou do dokumentov a tiež Vám predložený ku kontrole“.
Podľa doručeného písomného vyjadrenia bola dňa 28.02.2010 za spolupráce zástupcu z firmy CODES robená záverečná uzávierka roku 2009, kedy sa dodatočne zistilo stratenie údajov v programe. Kontrolovaný subjekt pre potreby potvrdenia tejto skutočnosti pripojil k svojmu písomnému vyjadreniu aj písomné prehlásenie programátora pracujúceho pre firmu CODES, ktorým tento prehlasuje a zároveň potvrdzuje, cit.: „že z dôvodu bližšie nešpecifikovanej príčiny došlo pri reinštalácii (up grade) softvéru WinIBEU na verziu 3.05 k elektronickej strate časti dát účtovného obdobia 2009. Stratené dáta museli byť, po opätovnej reinštalácii programu, spätne dodatočne doplnené tesne pred uzávierkou roka 2009“. Taktiež z doručeného písomného vyjadrenia štatutárneho zástupcu kontrolovaného subjektu je zrejmé, že stratené dáta sa urýchlene dopĺňali podľa pokladničnej knihy a všetkých dokladov, aby účtovné obdobie roku 2009 bolo uzavreté správne a v tento deň sa taktiež tlačili všetky potrebné dokumenty na odovzdanie uzávierky – výkazy, súvaha. Kontrolovaný subjekt pre potreby potvrdenia tohto stavu k svojmu písomnému vyjadreniu pripojil aj dodávateľskú faktúru od spoločnosti CODES (faktúra č. 20100099) vystavenú dňa 28.02.2010 na sumu 23,70 €, pričom predmetom fakturácie bol softvérový servis vykonaný programátorom - inštalácia WinIBEU 3.05.1 + uzávierka roka. 
Následne, podľa písomného stanoviska štatutárneho zástupcu kontrolovaného subjektu, cit.: „Dňa 01.03.2010 boli odovzdané všetky platné výkazy a dokumenty k uzávierke za rok 2009 na Mestský úrad v Žiline, odbor finančný, kde sú všetky pokladničné doklady zaúčtované na účte 211 správne, podľa pokladničnej knihy.“. 
Následne dňa 11.03.2010 bola dodatočne vytlačená Hlavná kniha so všetkými údajmi a túto Hlavnú knihu kontrolovaný subjekt dodatočne predložil kontrolnému orgánu. 
Napriek všetkým uvedeným skutočnostiam a takto dodatočne predloženej Hlavnej knihe, celková výška obratových strán účtu 211: Pokladnica vykázaná v tejto Hlavnej knihe k 31.12.2009 nekorešponduje s celkovou výškou obratových strán účtu 211: Pokladnica napočítanou z predložených účtovných dokladov a z obratov evidovaných v pokladničnej knihe kontrolovaného subjektu. Pre potreby zvýšenia prehľadnosti kontrolný orgán uvádza tieto skutočnosti v nasledovnej tabuľke: 
Komparácia obratových strán účtu 211: Pokladnica k 31.12.2009 
v rámci jednotlivých výstupných dokladov	
                                                                         Obratové
Typ                                                                        strany
výstupného dokladu	Strana MD 
účtu 211	Strana D účtu 211	Rozdiel	
Účtovné doklady	5 929,80 €	5 929,80 €	0,- €	
Regulérna pokladničná kniha	5 929,80 €	5 929,77 €	0,03 €	
Hlavná kniha (dátum tlače 11.03.2010)	5 963,07 €	5 963,07 €	0,- €	
Zborník vlastného hospodárenia 
(dátum tlače 31.12.2009)	5 963,07 €	5 963,07 €	0,- €	
Z vyššie uvedenej tabuľky je zrejmé, že kontrolnému orgánu boli, okrem dvoch rôznych Hlavných kníh k 31.12.2009, predložené aj dva rôzne Zborníky vlastného hospodárenia k 31.12.2009 (s dátumom tlače 27.01.2010 a dátumom tlače 31.12.2009). Na základe údajov uvedených v tabuľke je zároveň možné konštatovať, že celková výška obratových strán účtu 211 napočítaná z predložených účtovných dokladov vo výške 5 929,80 €, odhliadnuc od rozdielov spôsobených formálnymi nedostatkami pri vystavovaní pokladničných dokladov a pri evidovaní vzniknutých pokladničných operácií zo strany kontrolovaného subjektu, súhlasí s celkovou výškou obratových strán účtu 211 napočítanou podľa pokladničných operácií evidovaných v regulérnej pokladničnej knihe kontrolovaného subjektu. 
Celková výška obratových strán účtu 211 napočítaná z predložených účtovných dokladov predstavuje, tak ako je uvedené vyššie, čiastku 5 929,80 €, avšak táto výška nekorešponduje s celkovou výškou obratových strán účtu 211 vykázanou v dodatočne predloženej Hlavnej knihe k 31.12.2009 (dátum tlače je 11.03.2009). V predmetnej Hlavnej knihe celková výška obratových strán predmetného účtu 211 predstavuje čiastku 5 963,07 €. Tým pádom do dodatočne predloženej a, podľa písomného stanoviska štatutárneho zástupcu kontrolovaného subjektu, regulérnej Hlavnej knihy kontrolovaného subjektu k 31.12.2009 (dátum tlače 11.03.2010) sa premietlo zaúčtovanie ešte ďalších pokladničných operácií, ktoré však kontrolovaný subjekt kontrolnému orgánu nepreukázal predložením príslušných účtovných dokladov preukazujúcich toto zúčtovanie vzniknutých pokladničných operácií a tieto pokladničné operácie neboli, vzhľadom na súlad (odhliadnuc od formálnych nedostatkov, ktoré vyvznikli pri vystavovaní pokladničných dokladov a evidovaní pokladničných operácií v pokladničnej knihe) celkovej výšky obratových strán účtu 211: Pokladnica napočítanej z predložených účtovných dokladov a celkovej výšky obratových strán účtu 211: Pokladnica napočítanej podľa evidencie vzniknutých pokladničných operácií v pokladničnej knihe, evidované ani v regulérnej pokladničnej knihe kontrolovaného subjektu. Tým pádom kontrolný orgán vyčísľuje uvedený rozdiel vo výške 33,27 €. 
Na základe osobnej konzultácie s ekonómkou ZŠ bol tento rozdiel spôsobený tým, že niektoré hotovostne prijaté peňažné prostriedky, konkrétne úhrada zákonného zástupcu žiaka za poškodenú učebnicu vo výške 26,77 € a prostriedky za predaj kotla – šrot vo výške 6,50 €, neboli ako príjmové pokladničné operácie zaevidované v pokladničnej knihe, avšak boli zo strany kontrolovaného subjektu vložené v hotovosti na bankový účet ZŠ – výdavkový (č. ú.: 8703572001/5600) (doklady preukazujúce predmetné vklady peňažných prostriedkov v hotovosti na bankový účet ZŠ – výdavkový: VBÚ č. 117 zo dňa 24.06.2009; č. ú.: 8703572001/5600 – čiastka 6,50 € a VBÚ č. 119 zo dňa 29.06.2009; č. ú.: 8703572001/5600 – čiastka 26,77 €) a následne z tohto výdavkového účtu ZŠ prevedené v plných výškach priamo na príjmový účet ZŠ (č. ú.: 8703573004/5600) (doklady preukazujúce odvod predmetných peňažných prostriedkov v plných výškach z bankového účtu ZŠ – výdavkového na bankový účet ZŠ – príjmový: VBÚ č. 119 zo dňa 29.06.2009; č. ú.: 8703572001/5600 – čiastka 26,77 € a čiastka 6,50 € a VBÚ č. 25 zo dňa 29.06.2009; č. ú.: 8703573004/5600 – čiastka 26,77 € a čiastka 6,50 €). 
Kontrolný orgán má za to, že v tomto prípade nastala obdobná situácia ako pri hotovostnom príjme peňažných prostriedkov od zákonných zástupcov žiakov v rámci ŠKD – kontrolovaný subjekt tieto prostriedky vyberá od rodičov žiakov v hotovosti, avšak tieto úhrady neeviduje ako príjmové pokladničné operácie v pokladničnej knihe a nie sú v rámci pokladne (účet 211: Pokladnica) ani zaúčtované ako príjmové pokladničné operácie, ale tieto prostriedky v hotovosti priamo vkladá na príjmový účet ZŠ (predmetný nedostatok bol kontrolným orgánom uvedený v predchádzajúcej časti tejto Správy č. 28/2011 z vykonanej NFK). Tak ako je uvedené vyššie, všetky peňažné prostriedky, ktoré kontrolovaný subjekt prijme v hotovosti je potrebné zaevidovať ako vzniknuté príjmové pokladničné operácie v pokladničnej knihe, zaúčtovať ako príjem na účte 211: Pokladnica a následne, keďže všetky dosiahnuté príjmy kontrolovaný subjekt eviduje a zhromažďuje na svojom príjmovom bankovom účte, je potrebné tieto prostriedky odviesť z pokladne – zaevidovať ako vzniknutú výdavkovú pokladničnú operáciu, zaúčtovať tento hotovostný výdavok na účte 211: Pokladnica a následne tieto prostriedky v plnej výške vložiť na príjmový účet ZŠ. 
V prípade týchto predmetných operácií – úhrada zákonného zástupcu žiaka za poškodenú učebnicu a príjem za predaj šrotu – kontrolovaný subjekt síce nezaevidoval tieto v hotovosti prijaté peňažné prostriedky ako príjmové pokladničné operácie v pokladničnej knihe a následne nezaevidoval ani odvody týchto prijatých prostriedkov na bankový účet ZŠ ako výdavkové pokladničné operácie v pokladničnej knihe, avšak podľa účtovného dokladu (č. účtovného dokladu: ZZ0000003025 zo dňa 29.06.2009), pripojeného k predmetnému výpisu z bankového účtu ZŠ – príjmového, ktorý preukazuje vklad týchto peňažných prostriedkov na príjmový bankový účet ZŠ (VBÚ č. 25 zo dňa 29.06.2009; č. ú.: 8703573004/5600), boli predmetné operácie v sumách 26,77 € a 6,50 € (celková suma 33,27 € - korešponduje s vyššie popísaným rozdielom) zaúčtované na účte 211: Pokladnica nasledovným spôsobom:
Čiastka	Zúčtovanie	
26,77 €	211/357	
	588/351	
	261/211	
	223/261	
6,50 €	211/357	
	588/351	
	261/211	
	223/261	
Vzhľadom na preukázanie vyššie uvedeného rozdielu medzi celkovou výškou obratových strán účtu 211: Pokladnica napočítaných z predložených účtovných dokladov a evidencie vzniknutých pokladničných operácií v pokladničnej knihe a celkovou výškou obratových strán účtu 211: Pokladnica vykázanou v dodatočnej predloženej regulérnej Hlavnej knihe k 31.12.2009 (dátum tlače 11.03.2010) v celkovej výške 33,27 €, odhliadnuc od nedostatkov týkajúcich sa nesprávneho a neúplného vedenia pokladničnej agendy a evidovania všetkých vzniknutých pokladničných operácií či už príjmového alebo výdavkového charakteru, kontrolný orgán má za to, že nedošlo k neoprávnenému použitiu hotovostných peňažných prostriedkov nad rámec účelu ich použitia. 

Jediným rozdielom, ktorý bol kontrolným orgánom zistený v rámci vykonanej kontroly hospodárenia a nakladania s pokladničnou hotovosťou u kontrolovaného subjektu v rámci kontrolovaného obdobia roku 2009 bol rozdiel spôsobený formálnymi nedostatkami a zrejme nepozornosťou hmotne zodpovedného pracovníka – ekonómky ZŠ pri vystavovaní pokladničných dokladov pri vzniku jednotlivých pokladničných operácií a pri evidovaní vzniknutých pokladničných operácií v pokladničnej knihe kontrolovaného subjektu. Na základe pokladničných kníh spracovaných kontrolným orgánom v tabuľkovom editore MS Excel: „Regulérna pokladničná kniha kontrolovaného subjektu“ a „Kontrolná pokladničná kniha“ tento rozdiel predstavuje čiastku 0,22 €. Pre potreby prehľadnosti kontrolný orgán uvádza v nasledovnej tabuľke presne tie doklady potvrdzujúce vznik pokladničných operácií a k nim prislúchajúce pokladničné doklady, ktorých nesprávne vystavenie a následné zaevidovanie v pokladničnej knihe spôsobilo uvedený rozdiel. 
Názov spoločnosti	Číslo VPD	Suma v €	Rozdiel v €	
		Doklad z registračnej pokladne	VPD	Pokladničná kniha ZŠ		
CHEMOLAK 
a. s. Smolenice	155	208,80	208,70	208,70	0,10	
IKEA Bratislava s. r. o.	160	81,89	81,80	81,80	0,09	
UNI - JAS	189	164,79	164,76	164,76	0,03	
SPOLU	0,22	
Z uvedenej tabuľky je zrejmé, že pracovník kontrolovaného subjektu, ktorý vykonal predmetné nákupy tovarových položiek v hotovosti za peňažné prostriedky z pokladne kontrolovaného subjektu v skutočnosti zaplatil u jednotlivých spoločností viac ako bolo zaevidované v pokladničnej knihe a následne aj zaúčtované v rámci týchto pokladničných operácií výdavkového charakteru. 
Kontrolné zistenie:
1.	Vzhľadom na nedostatky týkajúce sa predovšetkým nesprávneho spôsobu zúčtovávania vzniknutých pokladničných operácií, nesprávneho a neúplného vedenia pokladničnej agendy, zistených rozdielov vo výškach obratových strán účtu 211: Pokladnica vykázaných v jednotlivých výstupných dokladoch vzťahujúcich sa k procesu zúčtovania vzniknutých pokladničných operácií spôsobených nesprávnym a neúplným vedením pokladničnej agendy, nedostatky týkajúce sa taktiež formálnych nedostatkov vyúsťujúcich do chybovosti v zúčtovacom procese taktiež vo vzťahu k priraďovaniu nákladových účtov k výdavkovým účtom rozpočtovej ekonomickej klasifikácie, formálnych nedostatkov vzťahujúcich sa k evidencii vzniknutých pokladničných operácií, nedostatky týkajúce sa absencie základných náležitostí účtovných dokladov ako preukázateľných účtovných záznamov a nedostatočného zabezpečenia preukázateľnosti jednak vzniku jednotlivých pokladničných operácií a jednak aj opodstatnenosti použitia hotovostných peňažných prostriedkov, došlo zo strany kontrolovaného subjektu k nedostatočnému plneniu až porušovaniu ustanovení § 3 ods. 1, § 6 ods. 1 a 2, § 7 ods. 1, § 8 ods. 1, 2, 3, 4 a 6 v nadväznosti na § 32, § 10 ods. 1 písm. b), f) a g) a ods. 2 a § 11 ods. 2 zákona NR SR č. 431/2002 Z. z. o účtovníctve a Opatrenia MF SR z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie. 

2. časť
Dotácie pokladne kontrolovaného subjektu
1. Nedostatok
Pri všetkých pokladničných dokladoch príjmového charakteru, ktoré sa týkali príjmu peňažných prostriedkov do pokladne kontrolovaného subjektu v rámci vykonaných dotácií pokladne v kontrolovanom období roku 2009 bol v tých častiach PPD, v ktorých sa uvádza meno osoby, od ktorej boli tieto peňažné prostriedky fyzicky prijaté do pokladne kontrolovaného subjektu, uvedený názov peňažného ústavu Dexia banka, v ktorej má kontrolovaný subjekt vedený bežný účet, z ktorého boli predmetné finančné prostriedky pre potreby zabezpečenia dotácie pokladne vybraté a nie meno osoby, ktorá zabezpečila výber finančných prostriedkov z bežného účtu organizácie pre potreby dotácie pokladne a od ktorej boli prostriedky následne fyzicky prijaté do pokladne ZŠ. (Príloha č. 4)
2. Nedostatok
V šiestich prípadoch kontrola zistila, že dotácia pokladne nie je preukázaná potvrdenkou pokladničnej operácie, resp. dokladom potvrdzujúcim vznik pokladničnej operácie – výberovým lístkom a to pri PPD č. 3/2009, PPD č. 10/2009, PPD č. 12/2009, PPD č. 13/2009, PPD č. 17/2009 a PPD č. 18/2009 (viď nižšie uvedená tabuľka). V uvedených prípadoch tento výber hotovosti kontrolný orgán preveril podľa bankových výpisov a na základe tohto preverenia potvrdzuje skutočnosť, že podľa nasledovných bankových výpisov: VBÚ č. 5 zo dňa 09.03.2009 (č. ú.: 8703578008/5600), VBÚ č. 132 zo dňa 12.08.2009 (č. ú.: 8703572001/5600), VBÚ č. 16 zo dňa 06.10.2009 (č. ú.: 8703578008/5600), VBÚ č. 162 zo dňa 06.10.2009 (č. ú.: 8703572001/5600), VBÚ č. 219 zo dňa 29.12.2009 (č. ú.: 8703572001/5600), VBÚ č. 220 zo dňa 30.12.2009 (č. ú.: 8703572001/5600) došlo k výberu hotovosti vo výškach, ako je uvedené na  príjmových pokladničných dokladoch. 
Aj napriek tejto skutočnosti kontrolný orgán uvedený nedostatok hodnotí ako nezabezpečenie preukázateľnosti jednak samotného zrealizovania pokladničných operácií a jednak opodstatnenosti zrealizovaných pokladničných operácií a tým pádom došlo k nedostatočnému naplneniu ustanovení § 8 ods. 1, 2 a 4 v nadväznosti na § 32 zákona NR SR č. 431/2002 Z. z. o účtovníctve, nakoľko účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov. Preukázateľný záznam je taký záznam, ktorého obsah dokazuje skutočnosť priamo alebo nepriamo obsahom iných preukázateľných účtovných záznamov, čo v tomto prípade je potvrdenka pokladničnej operácie z peňažného ústavu, ktorá sa pri účtovnom doklade nenachádzala.
PPD č.	Dátum	Suma v €	Potvrdenka pokladničnej operácie	
1/2009	10.02.2009	90	Potvrdenka priložená	
2/2009	19.02.2009	200	Potvrdenka priložená	
3/2009	09.03.2009	33,20	Potvrdenka chýba	
4/2009	16.03.2009	130	Potvrdenka priložená	
5/2009	31.03.2009	150	Potvrdenka priložená	
6/2009	03.04.2009	150	Potvrdenka priložená	
7/2009	27.04.2009	330	Potvrdenka priložená	
8/2009	03.06.2009	162	Potvrdenka priložená	
9/2009	03.06.2009	54	Potvrdenka priložená	
10/2009	12.08.2009	30	Potvrdenka chýba	
11/2009	03.09.2009	1 100	Potvrdenka priložená	
12/2009	06.10.2009	49,77	Potvrdenka chýba	
13/2009	06.10.2009	450	Potvrdenka chýba	
14/2009	22.10.2009	2 400	Potvrdenka priložená	
15/2009	24.11.2009	120	Potvrdenka priložená	
16/2009	28.12.2009	340	Potvrdenka priložená	
17/2009	29.12.2009	100	Potvrdenka chýba	
18/2009	30.12.2009	40,83	Potvrdenka chýba	
Spolu dotácie		5 929,80		

Kontrolné zistenie:
1.	Tým, že pri niektorých  príjmových pokladničných dokladoch neboli priložené doklady potvrdzujúce vznik jednotlivých pokladničných operácií – v tomto prípade výberové lístky z peňažného ústavu, došlo zo strany kontrolovaného subjektu k nedostatočnému naplneniu a dodržaniu ustanovení § 8 ods. 1, 2 a 4 v nadväznosti na § 32 zákona NR SR č. 431/2002 Z. z. o účtovníctve.

3. časť -  Predbežná finančná kontrola
Na zabezpečenie inštitútu predbežnej finančnej kontroly má ZŠ vypracovanú Smernicu o finančnej kontrole Základnej školy Slovenských dobrovoľníkov 1 (ďalej len „Smernica“), ktorá nadobudla účinnosť dňom 01.01.2008. 
V zmysle Druhej časti - § 3 tejto „Smernice“ cit: 
ods. 2): „Predbežnú finančnú kontrolu vykonáva zamestnanec, ktorý má na starosti finančné operácie, spravidla ekonóm školy, a to tak, že podľa povahy dokladu o pripravovanej finančnej operácii (napr. zmluva, cestovný príkaz, príkaz na úhradu, návrh na vyradenie majetku a pod.) na tento doklad alebo na osobitnom tlačive uvedie s čím je v súlade pripravovaná finančná operácia (napr. s rozpočtom, konkrétnou uzatvorenou zmluvou.....), uvedie dátum vykonania predbežnej finančnej kontroly, čitateľne svoje meno a funkciu a podpis podľa podpisového vzoru. Vykonanie predbežnej finančnej kontroly podľa predchádzajúceho odseku je možné realizovať aj napr. predtlačou, pečiatkou a pod.
ods. 3): „Realizáciu finančnej operácie, pri ktorej bola vykonaná predbežná finančná kontrola podľa predchádzajúceho odseku, povoľuje podpisom riaditeľ školy; v jeho neprítomnosti zástupca riaditeľa školy, ktorí za vykonanie predbežnej finančnej kontroly a prípustnosti finančnej operácie zodpovedajú.“
ods. 4): „Predbežná finančná operácia sa vykonáva vždy pred uskutočnením finančnej operácie (napr. pred podpisom zmluvy, pred podpisom objednávky, pred samotnou úhradou...).“
ods. 5): „Osoba oprávnená a zodpovedná za vykonanie predbežnej finančnej kontroly je povinná písomne informovať riaditeľa školy o zistených závažných nedostatkoch, pre ktoré nemožno pripravovanú finančnú operáciu vykonať alebo v jej príprave pokračovať.“
Kontrola vyššie uvádzané znenie „Smernice“ uvádza z tohto dôvodu, že v rámci kontroly hospodárskych operácií, ktoré ZŠ realizovala hotovostným spôsobom t. j. úhradou cez pokladňu ZŠ, bolo kontrolným orgán zistené, že pri žiadnom pokladničnom doklade pracovníčka zodpovedná za túto agendu, vôbec nepostupovala v zmysle vyššie uvedených ustanovení „Smernice“, čo kontrolný orgán hodnotí ako porušenie a nedodržiavanie jednak ustanovení vlastnej vnútornej normy pri nakladaní z verejnými zdrojmi a jednak ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 
Kontrolné zistenie:
1.	Tým, že pri účtovných dokladoch vystavovaných pri vzniku jednotlivých pokladničných operácií kontrolovaný subjekt vôbec nezabezpečil vykonanie PFK, nebol z jeho strany v plnom rozsahu zabezpečený účinný systém vnútornej kontroly vo väzbe na zabezpečenie princípu efektívnosti, hospodárnosti, účelnosti, účinnosti nakladania s finančnými prostriedkami a tým došlo k nedodržaniu § 6 ods. 1 a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 

4. časť - Inventarizácia peňažných prostriedkov v hotovosti 
ZŠ v kontrolovanom období roku 2010 zabezpečila výkon inventarizácie peňažných prostriedkov v hotovosti na základe príslušného ustanovenia § 29 ods. 3 zákona NR SR č. 431/2002 Z. z. o účtovníctve, čiže v predmetnom období bola inventarizácia peňažných prostriedkov v hotovosti vykonaná štyri krát v nižšie uvedených termínoch. 
31.03.2009	zostatok peňažných prostriedkov v hotovosti:	  14,09 €
29.06.2009	zostatok peňažných prostriedkov v hotovosti:              1,06 €
30.09.2009	zostatok peňažných prostriedkov v hotovosti:	  76,22 €
30.12.2009	zostatok peňažných prostriedkov v hotovosti:     	         0 €
Kontrolnému orgánu boli zo strany kontrolovaného subjektu, ako výstupy z vykonaných inventarizácií predložené tzv. „Inventarizačné zápisy o vykonanej inventarizácii peňažných prostriedkov v pokladnici“ ku konkrétnym dátumom vykonania inventarizácií peňažných prostriedkov v hotovosti v rámci kontrolovaného obdobia roku 2009. Dokumenty predložené zo strany kontrolovaného subjektu – Inventarizačné zápisy obsahovali okrem vyhodnotenia výsledkov vykonaných inventarizácií peňažných prostriedkov v hotovosti aj výsledky inventúry – zistenia skutočného stavu pokladničnej hotovosti v pokladni kontrolovaného subjektu (mincovka), teda výstupy z vykonaných inventarizácií – Inventarizačné zápisy zároveň predstavovali aj Inventúrne súpisy. 
Inventúrny súpis, v zmysle zákona NR SR č. 431/2002 Z. z. o účtovníctve, je účtovný záznam, ktorý zabezpečuje preukázateľnosť účtovníctva a predstavuje výstup z vykonanej inventúry – t. j. zistenia skutočného stavu, v tomto prípade, peňažných prostriedkov v hotovosti nachádzajúcich sa v pokladnici kontrolovaného subjektu. V zmysle príslušných ustanovení § 29 a § 30 zákona NR SR č. 431/2002 Z. z. o účtovníctve sa následne tento inventúrou zistený skutočný stav peňažných prostriedkov uvedený vo vypracovaných inventúrnych súpisoch porovnáva so stavom týchto hotovostných peňažných prostriedkov, ktorý je vedený v účtovníctve kontrolovaného subjektu k tomu – ktorému dátumu. Výsledky z tejto komparácie skutočného stavu peňažných prostriedkov s ich účtovným stavom sa uvádzajú v tzv. Inventarizačnom zápise. 
Zo strany kontrolovaného subjektu boli v rámci vykonaných inventarizácií peňažných prostriedkov v hotovosti vypracované iba Inventarizačné zápisy, avšak kontrolovaný subjekt do obsahu týchto vypracovaných Inventarizačných zápisov zapracoval aj zistenie skutočného stavu peňažných prostriedkov v hotovosti – vykonanú inventúru a tým pádom už zvlášť zo zistenia skutočného stavu pokladničnej hotovosti nevypracovával Inventúrne súpisy. Komparácia skutočného stavu peňažných prostriedkov v hotovosti s ich stavom v účtovníctve kontrolovaného subjektu je stručne uvedená na predložených Inventarizačných zápisoch, tak ako stanovuje zákon NR SR č. 431/2002 Z. z. o účtovníctve. Výroky popisujúce výsledky vyššie uvedeného porovnania uvedené na týchto Inventarizačných zápisoch však pôsobia veľmi mätúco a z týchto výrokov nie je zrejmé, či kontrolovaný subjekt zabezpečil porovnanie skutočného, resp. fyzického stavu s účtovným stavom alebo porovnanie fyzického stavu peňažných prostriedkov v hotovosti so stavom uvedeným v pokladničnej knihe – cit.: „Stav pokladnice podľa vykonanej fyzickej inventúry zodpovedá stavu pokladnice podľa stavu uvedenom v účtovníctve.“ Zo strany kontrolného orgánu je však nutné uviesť, že účtovný stav peňažných prostriedkov v hotovosti nie je vedený v pokladničnej knihe kontrolovaného subjektu, ale na príslušnom účte 211: Pokladnica v Hlavnej knihe k predmetnému dátumu. Pokladničná kniha v tomto prípade predstavuje len pomocnú knihu evidencie všetkých vzniknutých pokladničných operácií a evidencie zostatkov pokladničnej hotovosti jednak po zrealizovaní jednotlivých pokladničných operácií a jednak na konci daného kalendárneho mesiaca. 
1. Nedostatok
Napriek tej skutočnosti, že zo strany kontrolovaného subjektu došlo k spojeniu výstupu z vykonanej inventúry a výstupu z vykonanej inventarizácie do jedného komplexného výstupu, tento neobsahoval všetky náležitosti inventúrneho súpisu v zmysle príslušných ustanovení zákona NR SR č. 431/2002 Z. z. o účtovníctve. Absentoval deň začatia inventúry, deň ku ktorému bola inventúra vykonaná, deň skončenia inventúry – kontrolovaný subjekt uvádza iba, cit.: „Inventúrne obdobie: k.....“ a „deň vykonania inventarizácie“ a taktiež absentuje aj uvedenie miesta uloženia majetku.
2. Nedostatok
V Inventarizačných zápisoch, ktoré boli kontrolnému orgánu predložené zo strany kontrolovaného subjektu a ktoré predstavovali výstupy z vykonaných inventarizácií peňažných prostriedkov v hotovosti k 30.06.2009 a 31.12.2009 bolo uvedené, že v prvom prípade (inventarizácia k 30.06.2009) bolo inventúrne obdobie: k 30.06.2009, avšak deň vykonania inventarizácie bol 29.06.2009 a v druhom prípade (inventarizácia k 31.12.2009) bolo inventúrne obdobie: k 31.12.2009, avšak deň vykonania inventarizácie bol 30.12.2009.
Vzhľadom k tomu, že tieto inventarizácie peňažných prostriedkov v hotovosti neboli vykonané na konci predmetných kalendárnych mesiacov, teda v dňoch 30.06.2009 a 31.12.2009, ale v oboch prípadoch jeden deň pred skončením kalendárneho mesiaca – teda dňa 29.06.2009 a 30.12.2009, tak ako je uvedené vyššie a vzhľadom k tej skutočnosti, že podľa dátumových údajov uvedených na jednotlivých účtovných dokladoch preukazujúcich zúčtovanie jednotlivých vzniknutých pokladničných operácií, bolo účtovanie týchto pokladničných operácií realizované až na konci jednotlivých kalendárnych mesiacov kontrolovaného obdobia roku 2010 (teda v predmetných sporných mesiacoch to bolo dňa 30.06.2009 a dňa 31.12.2009), kontrolovaný subjekt nemohol vo vyššie uvedených dátumoch zabezpečiť porovnanie skutočného stavu peňažných prostriedkov v hotovosti s účtovným stavom – teda vykonať inventarizáciu týchto prostriedkov. Kontrolný orgán v tomto prípade vyhodnocuje zistené skutočnosti ako nenaplnenie základného cieľa inventarizácie peňažných prostriedkov v hotovosti zo strany kontrolovaného subjektu a tým pádom aj výsledky z oboch vykonaných inventarizácií peňažných prostriedkov v hotovosti sú spochybniteľné. Vzhľadom ku skutočnostiam uvedeným v tomto nedostatku, kontrolovaný subjekt k jednotlivým výstupom – „Inventarizačným zápisom“ zo všetkých vykonaných inventarizácií peňažných prostriedkov v hotovosti v rámci kontrolovaného obdobia roku 2009 nepripájal Zborníky vlastného hospodárenia, resp. Hlavnú knihu – účet 211: Pokladnica, ktoré by preukazovali účtovné stavy pokladničnej hotovosti k vyššie uvedeným konkrétnym dátumom vykonania inventarizácií, vo vzťahu aj k tej skutočnosti, že vo vyššie uvedených dátumoch (29.06.2009 a 30.12.2009) jednotlivé pokladničné operácie, ktoré vznikli k týmto dátumom ešte neboli zúčtované na účte 211: Pokladnica, pretože k ich zúčtovaniu došlo až na konci predmetných kalendárnych mesiacov (teda dňa 30.06.2009 a dňa 31.12.2009). 
Kontrolné zistenie:
1.	Tým, že zo strany kontrolovaného subjektu nedošlo, vzhľadom na zistený a preukázaný proces vedenia účtovníctva a výkonu inventarizácií peňažných prostriedkov v hotovosti, k naplneniu základného cieľa inventarizácie – porovnaniu skutočného stavu peňažných prostriedkov v hotovosti s ich účtovným stavom a tým, že zo strany kontrolovaného subjektu nedošlo k vypracovaniu všetkých účtovných záznamov – výstupov z vykonaných inventarizácií, tak ako stanovuje zákon NR SR č. 431/2002 Z. z. o účtovníctve, vrátane zabezpečenia uvádzania všetkých ich zákonných náležitostí a zároveň nedošlo k zabezpečeniu preukázateľnosti týchto výstupov, došlo zo strany kontrolovaného subjektu k nedostatočnému naplneniu ustanovení § 30 ods. 2 písm. b) a d) a § 8 ods. 1 a 4 v nadväznosti na § 32 a § 29 ods. 1 a § 30 ods. 3 zákona NR SR č. 431/2002 Z. z. o účtovníctve. 

Zhrnutie kontrolných zistení za kontrolované obdobie roku 2009
1.	Vzhľadom na nedostatky týkajúce sa predovšetkým nesprávneho spôsobu zúčtovávania vzniknutých pokladničných operácií, nesprávneho a neúplného vedenia pokladničnej agendy, zistených rozdielov vo výškach obratových strán účtu 211: Pokladnica vykázaných v jednotlivých výstupných dokladoch vzťahujúcich sa k procesu zúčtovania vzniknutých pokladničných operácií spôsobených nesprávnym a neúplným vedením pokladničnej agendy, nedostatky týkajúce sa taktiež formálnych nedostatkov vyúsťujúcich do chybovosti v zúčtovacom procese taktiež vo vzťahu k priraďovaniu nákladových účtov k výdavkovým účtom rozpočtovej ekonomickej klasifikácie, formálnych nedostatkov vzťahujúcich sa k evidencii vzniknutých pokladničných operácií, nedostatky týkajúce sa absencie základných náležitostí účtovných dokladov ako preukázateľných účtovných záznamov a nedostatočného zabezpečenia preukázateľnosti jednak vzniku jednotlivých pokladničných operácií a jednak aj opodstatnenosti použitia hotovostných peňažných prostriedkov, došlo zo strany kontrolovaného subjektu k nedostatočnému plneniu až porušovaniu ustanovení § 3 ods. 1, § 6 ods. 1 a 2, § 7 ods. 1, § 8 ods. 1, 2, 3, 4 a 6 v nadväznosti na § 32, § 10 ods. 1 písm. b), f) a g) a ods. 2 a § 11 ods. 2 zákona NR SR č. 431/2002 Z. z. o účtovníctve a Opatrenia MF SR z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie. 
2.	Tým, že pri niektorých príjmových pokladničných dokladoch neboli priložené doklady potvrdzujúce vznik jednotlivých pokladničných operácií – v tomto prípade výberové lístky z peňažného ústavu, došlo zo strany kontrolovaného subjektu k nedostatočnému naplneniu a dodržaniu ustanovení § 8 ods. 1, 2 a 4 v nadväznosti na § 32 zákona NR SR č. 431/2002 Z. z. o účtovníctve.
3.	Tým, že pri účtovných dokladoch vystavovaných pri vzniku jednotlivých pokladničných operácií kontrolovaný subjekt vôbec nezabezpečil vykonanie PFK, nebol z jeho strany v plnom rozsahu zabezpečený účinný systém vnútornej kontroly vo väzbe na zabezpečenie princípu efektívnosti, hospodárnosti, účelnosti, účinnosti nakladania s finančnými prostriedkami a tým došlo k nedodržaniu § 6 ods. 1 a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 
4.	Tým, že zo strany kontrolovaného subjektu nedošlo, vzhľadom na zistený a preukázaný proces vedenia účtovníctva a výkonu inventarizácií peňažných prostriedkov v hotovosti, k naplneniu základného cieľa inventarizácie – porovnaniu skutočného stavu peňažných prostriedkov v hotovosti s ich účtovným stavom a tým, že zo strany kontrolovaného subjektu nedošlo k vypracovaniu všetkých účtovných záznamov – výstupov z vykonaných inventarizácií, tak ako stanovuje zákon NR SR č. 431/2002 Z. z. o účtovníctve, vrátane zabezpečenia uvádzania všetkých ich zákonných náležitostí a zároveň nedošlo k zabezpečeniu preukázateľnosti týchto výstupov, došlo zo strany kontrolovaného subjektu k nedostatočnému naplneniu ustanovení § 30 ods. 2 písm. b) a d) a § 8 ods. 1 a 4 v nadväznosti na § 32 a § 29 ods. 1 a § 30 ods. 3 zákona NR SR č. 431/2002 Z. z. o účtovníctve. 
Počas výkonu kontroly kontrolná skupina zistila, že riaditeľka  ZŠ Budatín a ekonómka, sú v blízkom príbuzenskom vzťahu – matka a dcéra, čo kontrola vyhodnocuje ako konflikt záujmov pri výkone prác vo verejnom záujme. 
Tento stav bol od obdobia september 2002, vzhľadom na skutočnosť, že pani riaditeľka prvý výkon pracovnej činnosti na poste pedagogického pracovníka začala dňom 01.09.1982 a menovanie do funkcie riaditeľa ZŠ bolo dňa 01.11.2000, pričom  s ekonómkou bola pracovná zmluva podpísaná dňa 01.09.2002 a ukončená dňa 31.10.2011, na základe výstupov z kontroly č. 20/2011. O tejto skutočnosti sa kontrolná skupina dozvedela v priebehu výkonu kontroly. 
Kontrolné zistenie:
1.	Tým, že riaditeľka a ekonómka boli blízke osoby a boli zaradené vo vzájomnej priamej podriadenosti a nadriadenosti, čím jeden podliehal pokladničnej aj účtovnej kontrole druhého,  bol porušený § 7 zákona č. 552/2003 Z. z. o výkone práce vo verejnom záujme.

Záver
Kontrola na základe Uznesenia č. 132/2011 v Základnej škole, Slovenských dobrovoľníkov 122/7, Žilina, bola zameraná na kontrolu pokladne, pokladničných dokladov a správnosti vykonávania pokladničných operácií – kontrolný orgán sa zameral na kontrolu vedenia pokladničnej agendy vo väzbe na vystavovanie pokladničných dokladov, evidenciu vzniknutých pokladničných operácií, na posúdenie oprávnenosti zrealizovaných výdavkov a dodržovania zásady hospodárnosti, efektívnosti a účinnosti čerpania hotovostných prostriedkov. NFK bola vykonaná v dňoch od 09.11.2011 do 13.01.2012, keď na základe výsledku kontrolovaných skutočností bolo za kontrolovaného obdobie roku 2008 klasifikovaných celkom 9 kontrolných zistení a za kontrolované obdobie roku 2009 boli klasifikované celkom 4 kontrolné zistenia, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte, pričom tieto kontrolné zistenia sú kvantifikované v priereze určitej problematiky a 1 kontrolné zistenie organizačného charakteru. 
Je dôležité uviesť, že aj pri týchto kontrolách sa potvrdila nedostatočná znalosť odbornej problematiky v oblasti účtovníctva, rozpočtu a zúčtovacích vzťahov u odborného zamestnanca – ekonómky, ako aj nedostatočná zručnosť v tejto oblasti a z toho pramenili všetky pochybenia. 
Za rok 2008 možno jednoznačne vyčísliť jeden neoprávnený výdavok – vo výške 220.-Sk, ktorý vyplýva z nesprávne zúčtovaného a neoprávnene uznaného a zlikvidované cestovného príkazu zamestnanca školy, pričom tieto prostriedky je možné vyrovnať zo strany zamestnanca, ktorý tieto prostriedky prijal, nakoľko je stále zamestnancom školy.
Za rok 2009 nebol vykázaný neoprávnený výdavok, ktorý by bolo potrebné sanovať.
V každom prípade stav, že pracovníčka školy – ekonómka pôsobiaca na škole v období rokov 2002-2011  už na Základnej škole Budatín nepracuje je správne rozhodnutie, nielen z titulu predísť vzniku a pokračovaniu nedostatkov, ktoré boli kontrolnou akciou identifikované, ale aj z titulu odstránenia konfliktu záujmov. 
Správa bola podpísaná za účasti riaditeľky školy a zástupcu zriaďovateľa – vedúcej Odboru školstva a mládeže MsÚ, pričom bolo uložené riaditeľke školy pripraviť návrh opatrení, ktoré však budú identické, ako boli navrhnuté pri predchádzajúcej kontrole. 

Poverenie č. 29/2011 – Správa č. 29/2011
Predmet kontroly: Kontroly plnenia vybratých druhov príjmov a čerpania vybratých výdavkov s cieľom preveriť správnosť uplatňovania rozpočtovej klasifikácie pri triedení rovnorodých druhov príjmov a výdavkov
Kontrolované obdobie:  rok 2011
Kontrolovaný subjekt:   Mesto Žilina - Mestský úrad v Žiline   
Kontrola bola zameraná na preverenie: 
1.	Vymedzenie rozpočtovej klasifikácie, 
2.	Správnosť uplatňovania ekonomickej klasifikácie rozpočtovej klasifikácie pri plnení vybratých druhov príjmov a čerpania vybratých druhov výdavkov v  podmienkach Mesta Žilina – Mestský úrad Žilina,
3.	Záver
1.	Vymedzenie rozpočtovej klasifikácie.
§ 4 ods. 4 zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov definuje rozpočtovú klasifikáciu rozpočtu verejnej správy. V rozpočte verejnej správy, pri sledovaní plnenia rozpočtu verejnej správy a pri pohyboch na účtoch finančných aktív sa uplatňuje rozpočtová klasifikácia, podľa ktorej sa jednotne určujú a triedia príjmy a výdavky rozpočtu verejnej správy vrátane ich vecného vymedzenia a finančné operácie s finančnými aktívami. Rozpočtovú klasifikáciu tvorí druhová klasifikácia, organizačná klasifikácia, ekonomická klasifikácia a funkčná klasifikácia.
Funkčná klasifikácia sa používa najmä na účely medzinárodného porovnávania výdavkov verejnej správy podľa funkcií verejnej správy; funkčnú klasifikáciu ustanovuje osobitný predpis. Uvedeným predpisom je Vyhláška č. 195/2003 Z. z., ktorou sa vydáva štatistická klasifikácia výdavkov verejnej správy.
Druhovú klasifikáciu, organizačnú klasifikáciu a ekonomickú klasifikáciu ustanovuje opatrenie, ktoré vydá ministerstvo financií a ktoré sa vyhlasuje uverejnením oznámenia o jeho vydaní v Zbierke zákonov Slovenskej republiky. Uvedeným opatrením je Opatrenia Ministerstva financií Slovenskej republiky.       
Povinnosť uplatňovať rozpočtovú klasifikáciu sa vzťahuje na všetky subjekty verejnej správy, uvedená povinnosť sa vzťahuje na Mesto Žilina na základe § 4 ods. 7 zákona NR SR               č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov  - v rozpočte obce a v rozpočte vyššieho územného celku sa uplatňuje rozpočtová klasifikácia v súlade s osobitným predpisom. Osobitným predpisom je zákon NR SR č. 523/2004 Z. z.  o rozpočtových pravidlách verejnej správy a o zmene a doplnení niektorých zákonov, konkrétne  v § 4 ods. 4. 

2.	Správnosť uplatňovania ekonomickej klasifikácie rozpočtovej klasifikácie pri plnení vybratých druhov príjmov a čerpania vybratých druhov výdavkov v  podmienkach Mesta Žilina – Mestský úrad Žilina.
Kontrola pri kontrole ekonomickej klasifikácie vychádzala z ustanovení Opatrenia Ministerstva financií Slovenskej republiky a Metodického usmernenia Ministerstva financií Slovenskej republiky. Ekonomická klasifikácia rozpočtovej klasifikácie je presne číselne vymedzená v uvedených dokumentoch. 
Kontrola si náhodným výberom vybrala dokumenty - dodávateľské faktúry a pokladničné doklady za náhodne zvolené obdobie roka 2011. 

2.1 Kontrola náhodne vybratých dodávateľských faktúr
V prípade uvedených náhodne vybratých dodávateľských faktúr sa kontrola zamerala na uplatňovanie ekonomickej klasifikácie. Kontrolou bolo zistené, že niektoré uplatňovania ekonomickej klasifikácie v podmienkach Mesta Žilina  neboli v súlade s Opatrením Ministerstva financií Slovenskej republiky a Metodického usmernenia Ministerstva financií Slovenskej republiky. Konkrétne išlo o tieto dodávateľské faktúry: Dobropis číslo faktúry 10420911, dátum vystavenia 15.03.2011. Platobný poukaz č. 201102857, zo dňa 6.4.2011. K úhrade: - 114,76 Eur. Predmetom dobropisu bolo konečné vyúčtovanie nákladov za dodávku tepelnej energie a dodávku studenej vody na prípravu TÚV fakturovaných za rok 2010. Mesto Žilina – Mestský úrad Žilina, odbor právny a majetkový uplatnilo ekonomickú klasifikáciu č. 632 001 - Energie. Uvedenú ekonomickú klasifikáciu možno uplatniť v prípade § 22 ods. 3 zákona NR SR č. 523/2004 Z. z. v znení neskorších zmien a doplnkov - Vzájomné započítanie príjmov a výdavkov je v rozpočtovej organizácii prípustné, ak ide o dodatočnú úhradu predtým vynaložených výdavkov v tom istom rozpočtovom roku, ktorou iný subjekt refunduje rozpočtovej organizácii výdavky, ktoré za neho zaplatila. Ak rozpočtová organizácia vykonáva činnosť, v ktorej rozsahu je platiteľom dane z pridanej hodnoty je oprávnená v tom istom rozpočtovom roku vzájomne započítať príjmy z prijatej dane z pridanej hodnoty a vráteného nadmerného odpočtu s výdavkami na úhradu dane z pridanej hodnoty. Zvolený postup nebol v súlade s platnými všeobecne záväznými právnymi predpismi. Správny postup je použiť ekonomickú klasifikáciu rozpočtovej klasifikácie č.  292012 - Z dobropisov. Metodické usmernenie Ministerstva financií Slovenskej republiky uvádza v prípade ekonomickej klasifikácie č. 292012 Z dobropisov: Ak nie je prípustné vzájomné započítanie príjmov a výdavkov, napr. za noviny, časopisy, knihy, telefóny, elektrinu, plyn a z nájomného. V uvedenom prípade správny postup je  postupovať na základe Opatrenia Ministerstva financií Slovenskej republiky o postupoch účtovania č. MF/ MF/16786/2007-31 a to konkrétne § 6 ods. 1 písmen d). Náhrady vynaložených nákladov minulých účtovných období sa účtujú do výnosov bežného účtovného obdobia.
•	      Zberná faktúra za vodné a stočné - číslo faktúry 2111002788, Platobný poukaz č. MP/73/2011, zo dňa 12.04.2011. K úhrade:   - 509,33,- EUR, dátum vystavenia 18.03.2011.Faktúra sa týkala obdobia 16.09.2010 – 31.12.2010. Mesto Žilina – Mestský úrad Žilina, Mestská polícia uplatnilo ekonomickú klasifikáciu č. 632 002 so záporným znamienkom. V uvedenom prípade je správny postup uplatniť ekonomickú klasifikáciu rozpočtovej klasifikácie č. 292 012 – Z dobropisov.
•	      Dobropis - faktúra č. 10420909, Platobný poukaz č. 201102649, zo dňa 24.03.2011. K úhrade - 615,28,- EUR, dátum vystavenia 15.03.2011, faktúra sa týkala konečného vyúčtovania nákladov za dodávku energie a dodávku studenej vody za rok 2010. Mesto Žilina – Mestský úrad Žilina, Odbor sociálny a zdravotný  uplatnilo v tomto prípade ekonomickú klasifikáciu č. 632 001 s mínusovým znamienkom a správny postup je uplatniť ekonomickú klasifikáciu rozpočtovej klasifikácie  č. 292 012.
•	      Dobropis - faktúra č. 10420910, zo dňa 15.03.2011, Platobný poukaz č. 201102654, zo dňa 24.3.2011, K úhrade – 495,91,- EUR, faktúra sa týkala vyúčtovania nákladov za dodávku energie a dodávku studenej vody za rok 2010. Mesto Žilina – Mestský úrad Žilina, Odbor sociálny a zdravotný uplatnilo ekonomickú klasifikáciu   č. 632001 so záporným znamienkom. V uvedenom prípade je správny postup použiť ekonomickú klasifikáciu rozpočtovej klasifikácie  č. 292 012. 
•	Rekapitulačná faktúra, dátum doručenia 07.03.2011,  K úhrade -2,95,- EUR,  Platobný poukaz č. 201102641, zo dňa 24.03.2011, Faktúra sa týkala preplatku za energiu SAD SNP od 16.1.2008 – 31.12.2010. Rekapitulačná faktúra sa skladá z uvedených faktúr:
•	Faktúra č. 9110062576, fakturačné obdobie 16.01.2008 – 31.12.2008, Preplatok: -1,12,-  EUR, Dobropis, Dátum vyhotovenia: 26.02.2011,
•	Faktúra č. 9110062577, fakturačné obdobie 10.11.2009 – 31.12.2009, Preplatok -1,07,- EUR, Dobropis, Dátum doručenia: 07.03.2011,
•	Faktúra  č. 9110062584, fakturačné obdobie 16.01.2010 -31.12.2010, 
Preplatok: -0,76,- EUR, Dobropis,  Dátum vyhotovenia: 28.2.2011.
Mesto Žilina – Mestský úrad Žilina, odbor životného prostredia uplatnilo v uvedenom prípade ekonomickú klasifikáciu rozpočtovej klasifikácie č. 632 001 so záporným znamienkom. Správny postup je  uplatniť ekonomickú klasifikáciu  č. 292 012.
•	Rekapitulácia faktúr dátum doručenia 07.03.2011, K úhrade - 3499,14,- EUR., Platobný poukaz č. 201102570, sa skladal z uplatňovania ekonomickej klasifikácie 632 001 za energie – Jedáleň dôchodcov Vlčince v čiastke -3469,22,- EUR  ekonomickej klasifikácie 632 001 so záporným znamienkom a  Nízkoprahové centrum Bratislavská ulica v čiastke: -29,92,- EUR uplatnilo Mesto Žilina – Mestský úrad Žilina, Odbor sociálny a zdravotný ekonomickú klasifikáciu č. 632 001 so záporným znamienkom. Rekapitulačná faktúra sa týkala nasledovných faktúr: 
•	Faktúra číslo: 9110061593, fakturačné obdobie 01.01.2011 – 19.02.2011 Nedoplatok:  1511,25,- Eur, Dátum doručenia : 01.03.2011, faktúra sa týka jedálne dôchodcov Vlčince,
•	Faktúra číslo: 9110062578, fakturačné obdobie 08.10.2009 – 31.12.2009 Preplatok:             - 3179, 10,- Eur – Dobropis, Dátum doručenia : 07.03.2011, faktúra sa týka jedálne dôchodcov Vlčince,
•	Faktúra číslo:  9110062682,  fakturačné obdobie 19.02.2010 – 31.12.2010, Preplatok:  - 1800, 48,-  Eur  – Dobropis, faktúra sa týka jedálne dôchodcov Vlčince,
•	Faktúra číslo:   9110062683, fakturačné obdobie 01.01.2011 – 19.02.2011, Preplatok: - 0,89,- Eur, Dátum doručenia: 03.03.2011, faktúra sa týka jedálne dôchodcov Vlčince,
•	Faktúra číslo:  9110059706, fakturačné obdobie 16.12.2010 – 31.12.2010, Preplatok:  - 151,33,- Eur – Dobropis, Dátum doručenia : 21.02.2011, faktúra sa týka Nízkoprahového centa na ulici Bratislavská,
•	Faktúra číslo: 9110059707, fakturačné obdobie 01.01.2011 – 25.01.2011, Nedoplatok: 121,41,- Eur, Dátum doručenia: 21.02.2011, faktúra sa týka Nízkoprahového centra na ulici Bratislavská.
V prípade faktúr, ktoré boli označené ako Dobropis – preplatky týkajúce sa obdobia rokov 2009, 2010 je správne uplatniť ekonomickú klasifikáciu rozpočtovej klasifikácie 292012 - Dobropis a v prípade faktúr za fakturačné obdobie 2011 je správne uplatniť ekonomickú klasifikáciu rozpočtovej klasifikácie č. 632 001 s záporným znamienkom.
•	Číslo faktúry: 10110024, opravná faktúra, dátum vystavenia 28.2.2011,  k Úhrade:  - 391,26,- EUR, Platobný poukaz č. 201101699, zo dňa 8.3.2011. Faktúra sa týkala vyúčtovania za dodávku a odber plynu za rok 2010, Mesto Žilina – Mestský úrad Žilina, odbor sociálny a zdravotný uplatnil ekonomickú klasifikáciu č. 632 001, je správne uplatniť ekonomickú klasifikáciu rozpočtovej klasifikácie č. 292 012.
•	Vyúčtovacia faktúra Číslo faktúry: 7446054659, zo dňa 22.02.2011, k Úhrade: - 973,79,- EUR. Faktúra sa vzťahuje na obdobie od 19.02.2010 do 18.02.2011. platobný poukaz č. MP/41/2011, zo dňa 3.3.2011 Mesto Žilina – Mestský úrad Žilina, Mestská polícia uplatnilo ekonomickú klasifikáciu rozpočtovej klasifikácie č. 632 001 so záporným znamienkom. V prípade preplatku za obdobie roka 2010 je správne uplatniť ekonomickú klasifikáciu rozpočtovej klasifikácie č. 292012 a na preplatok vzťahujúci sa na obdobie roka 2011 je správne uplatniť ekonomickú klasifikáciu rozpočtovej klasifikácie č. 632001 s záporným znamienkom.
•	Číslo faktúry: 1100797, Platobný poukaz č. 201110177,zo dňa 06.10.2011  K úhrade: 270,- EUR, Faktúra sa týkala Prepravy Klubu seniorov v dňoch 14.9. - 15.9.2011, Mesto Žilina – Mestský úrad Žilina, Odbor kultúry, športu, cestovného ruchu a miestneho rozvoja uplatnilo ekonomickú klasifikáciu rozpočtovej klasifikácie č. 637 002 – Konkurzy a súťaže. Správne je uplatniť ekonomickú klasifikáciu rozpočtovej klasifikácie 634 004. Na základe Metodického usmernenia Ministerstva financií Slovenskej republiky do ekonomickej klasifikácií rozpočtovej klasifikácie 634 004  „patria sem výdavky na prepravu nesúvisiace s nákupom tovarov, napr. zabezpečenie prepravy osôb taxislužbou alebo iným dodávateľom prepravnej služby.“
•	Dobropis č. 104040256 k faktúre č. 104040245 za montáž plomb na vodomeroch na stavbe „ Nájomné byty s nižším štandardom blok B2 – 9 b. j. „ Bratislavská ulica                č. stavby 10209, Platobný poukaz č. 201100327, zo dňa 04.01.2011, na sumu: -14,41,- Eur, Dobropis faktúra č. 104040256, dátum vystavenia: 21.12.2010, Dátum doručenia na Mestský úrad Žilina dňa 28.12.2010, dátum úhrady dobropisu 19.07.2011. Odbor sociálny a zdravotný uplatnil ekonomickú klasifikáciu rozpočtovej klasifikácie č. 717 001 Realizácia nových stavieb, správne je uplatnenie ekonomickej klasifikácie rozpočtovej klasifikácie  č. 292 012.
•	 Číslo faktúry: 11000964,  Platobný poukaz č. 201111479, zo dňa 09.11.2011,  K úhrade: 314,- EUR. Faktúra sa týkala Odboru sociálneho a zdravotného Mestského úradu v Žiline - Predplatného cestovných lístkov pre pracovníčky opatrovateľskej služby za október 2011 . Faktúra sa skladala z predplatných lístkov suma 301,99670,- EUR, Čipovej karty v sume 10,500,- EUR a púzdra v sume 1,5 EUR. Objednávka č. 464/2011 bola vystavená na sumu 290,5,- EUR – Predplatné čipové karty – trojmesačné, nezahrňovala objednávku na čipovú kartu a na púzdro.  Mesto Žilina – Mestský úrad v Žiline uplatnil ekonomickú klasifikáciu rozpočtovej klasifikácie č. 631 001  na celú sumu  314,- EUR. V prípade predplatného cestovných lístkov na sumu 301,99670,- EUR  je správne uplatniť ekonomickú klasifikáciu rozpočtovej klasifikácie č. 631 001 a na sumu 10,50,- EUR  týkajúcu sa čipovej karty ekonomickú klasifikáciu 633002 – výpočtová technika/na základe Metodického usmernenia Ministerstva financií Slovenskej republiky/  a na sumu 1,5,- EUR týkajúcu sa púzdra ekonomickú klasifikáciu rozpočtovej klasifikácie 633 006 všeobecný materiál.   
 Rekapitulačná faktúra dátum doručenia 19.09.2011, Platobný poukaz č. 201110002, K úhrade:  -3,30,- EUR, Rekapitulačná faktúra sa týkala nasledovných faktúr: 
•	Faktúra číslo 9110182673, fakturačné obdobie 07.10.2009 – 31.12.2009, Preplatok:                   - 0,43,- EUR – Dobropis, Dátum doručenia: 05.09.2011,
•	Faktúra číslo 9110182480, fakturačné obdobie  01.01.2011 – 16.08.2011, Preplatok:
-	0, 23,- EUR, Dátum doručenia 3.10.2011,
•	Faktúra číslo 9110182479, fakturačné obdobie 07.08.2010 -31.12.2010, Preplatok: 
-2,64,- EUR – Dobropis, Dátum doručenia:  03.10.2011.
Mesto Žilina – Mestský úrad Žilina, úsek primátora uplatnil ekonomickú klasifikáciu rozpočtovej klasifikácie v prípade rekapitulačnej faktúry č. 632 001  v sume : -3,30,- EUR. Správne je uplatniť v prípade Dobropisov týkajúcich sa rekapitulačnej faktúry ekonomickú klasifikáciu rozpočtovej klasifikácie  za roky 2009, 2010 č. 292012 a v prípade preplatku za obdobie roka 2011 ekonomickú klasifikáciu rozpočtovej klasifikácie č. 632001 s záporným znamienkom.

Kontrolné zistenie č.1 : 
Tým, že kontrolovaný subjekt netriedil rovnorodé druhy príjmov a výdavkov podľa platnej rozpočtovej klasifikácie, nekonal v súlade s ustanovením § 1 ods. 3 opatrenie MF SR  č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov podľa ktorého ekonomická klasifikácia rozpočtovej klasifikácie triedi tieto príjmy a výdavky na položky a podpoložky a umožňuje tým ich identifikáciu. Súčasne tým nepostupoval podľa ustanovenia § 4 ods. 7 zákona č. 583/2004 Z. z. a podľa ustanovenia § 4 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, podľa znenia ktorých sa v rozpočte mesta uplatňuje rozpočtová klasifikácia, podľa ktorej sa jednotne určujú a triedia príjmy a výdavky rozpočtu. 

Kontrolné zistenie č.2 : 
Tým, že dochádzalo v prípade preplatkov za plyn, elektrickú energiu, vodu za predchádzajúce obdobia k znižovaniu nákladov bežného obdobia nepostupoval kontrolovaný subjekt v súlade s Opatrením Ministerstva financií Slovenskej republiky o postupoch účtovania č. / MF/16786/2007-31 a to konkrétne § 6 ods. 1 písmen d).  a tým nezatrieďoval  uvedené položky do príjmovej časti ekonomickej klasifikácie rozpočtovej klasifikácie. 
Náhrady vynaložených nákladov minulých účtovných období sa účtujú do výnosov bežného účtovného obdobia.
Odporúčanie pre všetky odbory Mestského úradu v Žiline.
Je potrebné používať pri práci jednotlivých odborov metodické usmernenie Ministerstva financií Slovenskej republiky pri zatrieďovaní do ekonomickej klasifikácie rozpočtovej klasifikácie, kde na príkladoch je uvedené zatriedenie do ekonomickej klasifikácie rozpočtovej klasifikácie a dodržiavať Opatrenie Ministerstva financií Slovenskej republiky o postupoch účtovania č. MF/ MF/16786/2007-31 konkrétne ustanovenie § 6 ods. 1.
Na základe § 6 ods. 1 - Náklady a výnosy sa účtujú podľa týchto zásad:
a)	Náklady a výnosy sa účtujú do obdobia, s ktorým časovo a vecne súvisia,
b)	Opravy nevýznamných nákladov a nevýznamných výnosov minulých účtovných období sa účtujú ako účtovné prípady bežného účtovného obdobia na príslušných účtoch nákladov a výnosov,
c)	Významné sumy opráv nákladov a výnosov minulých účtovných období sa účtujú na účet 428 – Nevysporiadaný výsledok hospodárenia minulých rokov,
d)	Náhrady vynaložených nákladov minulých účtovných období sa účtujú do výnosov bežného účtovného obdobia.

2.2. Kontrola dodržiavania vykonávania predbežnej finančnej kontroly pri výdavkových finančných operáciách. 
Kontrola sa následne zamerala na uskutočňovanie predbežnej finančnej kontroly pred výdavkovými operáciami z rozpočtu Mesta Žilina.
V niektorých prípadoch nebolo úplne vyplnená predbežná finančná kontrola, ktorá je potrebná pre uskutočnenie realizácie výdavkov z rozpočtu mesta Žilina. Kontrolou sa zistilo, že nebola vyznačená opodstatnenosť a správnosť predbežnej finančnej kontroly, ktorá potvrdzuje, že pripravovaná finančná operácia je v súlade so schválenými dokumentmi napr.  Platobný poukaz č. 201101585,  vzťahujúci sa na Dohodu o platbách za odobratú, ale zatiaľ nevyfakturovanú elektrickú energiu za mesiac 3/2011 – KD Trnové, Suma 224,- Eur, číslo faktúry 130000036082, táto dohoda patrí pod odbor právny a majetkový Mesta Žilina – Mestský úrad Žilina. 
V inom prípadne nebola úplne vyplnená možnosť pripravovaná finančná operácia je v súlade so zmluvou, dohodou, objednávkou, pričom bola označená uvedená možnosť pri zázname o vykonaní predbežnej finančnej kontroly. Konkrétne sa to týka platobného poukazu č. 201101633 zo dňa 02.03.2011, predmetom je faktúra za balenú vodu č. 2011056, suma 102,06,- Eur. V uvedenom platobnom poukaze nie je uvedený deň kedy sa uskutočnila telefonická objednávka, vzťahujúca sa odboru vnútorných vecí. Ďalšie platobné poukazy  bez uvedenia dátumu objednávok – platobné poukazy č. 201110189, 201110194, 201110193 vzťahujúce sa odboru vnútorných vecí Mesta Žilina – Mestského úradu v Žiline.  Je potrebné dôsledne vyplňovať všetky časti záznamu o vykonaní predbežnej finančnej kontroly o podkladoch, na základe ktorých sa uskutočňujú finančné operácie.  
Kontrolou bolo zistené, že v prípade platobného poukazu č. 201101725 zo dňa 08.03.2011, vzťahujúci sa na potraviny pre jedáleň dôchodcov Vlčince, na sumu 655, 62,-  Eur, faktúra č. 10110112, zo dňa 18.03.2011,  nebol podpis potvrdzujúci prípustnosť finančnej operácie. Uvedený platobný poukaz sa vzťahuje na odbor sociálny a zdravotný Mestského úradu v Žiline. V uvedenom prípade odbor sociálny a zdravotný Mestského úradu v Žiline nepostupoval v súlade s článkom 4 smernice č. 3/2010 primátora mesta Žiliny Zásady finančného riadenia a finančnej kontroly – Zabezpečenie a spôsob vykonávania predbežnej finančnej kontroly. 
V prípade platobných poukazov č,. 201110135 až 201110144 týkajúcich sa poistného pri vykonávaní záznamu predbežnej finančnej kontroly, je označená možnosť pripravovaná finančná operácia je v súlade s rozpočtom mesta s pomlčkou poistné zmluvy VPP, pričom správne je pri vyplňovaní záznamu o vykonávaní predbežnej finančnej kontroly označiť možnosť b) so zmluvou, dohodou, objednávkou a pod., s vyplnením  čísla  zmluvy, na základe ktorej sa bude vykonávať výdavková operácia a vyplnením dňa, kedy bola zmluva uzavretá. 
Kontrolné zistenie č. 3: 
Tým, že neboli v prípade platobných poukazov uvedených v texte  odseku 2.2 všetky náležitosti predbežnej finančnej kontroly nepostupoval kontrolovaný subjekt v súlade s článkom 4 Smernice č. 3/2010 primátora mesta Žiliny Zásady finančného riadenia a finančnej kontroly. 
Odporúčanie pre všetky odbory Mesta Žilina – Mestského úradu v Žiline.
Dôsledne dodržiavať Smernica č. 3/2010 primátora mesta Žiliny Zásady finančného riadenia a finančnej kontroly, vzťahujúcu sa na vykonávanie predbežnej finančnej kontroly. Dodržiavaním uvedenej smernice sa skvalitní proces vykonávania predbežnej finančnej kontroly a proces vykonávania predbežnej finančnej kontroly bude bez nedostatkov.

2.3. Kontrola ekonomickej klasifikácie rozpočtovej klasifikácie náhodne vybratých príjmových a výdavkových  pokladničných dokladov. 
Kontrola sa zamerala na dodržiavanie ekonomickej klasifikácie rozpočtovej klasifikácie v prípade príjmov rozpočtu mesta Žilina. Kontrolou bolo zistené, že v prípade náhodne vybratých  príjmových a výdavkových pokladničných dokladoch, boli  správne zatriedené príjmy v ekonomickej klasifikácií rozpočtovej klasifikácie a tým kontrola nezistila kontrolné zistenia.

2.4 Kontrola dodržiavania vykonávania predbežnej finančnej kontroly pri príjmových pokladničných dokladoch.
Kontrola sa následne zamerala na vykonávanie predbežnej finančnej kontroly. Pri kontrole uvedených dokladov je potrebné uviesť, že v prípade jednotlivých čiastok uvedených v príjmových pokladničných dokladoch nebolo možné zistiť, či uvedená suma je v súlade s platobnými výmermi, rozhodnutiami, pretože nebola priložená predbežná finančná kontrola, ktorú je potrebné vykonať pred každou pripravovanou finančnou operáciou na základe § 6 ods. 1 zákona NR SR č. 502/2011 Z. z. a ktorá by potvrdila správnosť čiastky, ktorou sa plní rozpočet Mesta Žilina. 
Pri príjmových pokladničných dokladoch napr. príjmovom pokladničnom doklade číslo 1/2546/2011 je priložený zoznam správnych poplatkov a miestnych daní s uvedením príslušného odboru Mestského úradu – konkrétne Mestský úrad, odbor dopravy a komunálnych služieb s uvedením miestne dane v zmysle VZN  – vjazd do pešej zóny a uvedenie konkrétneho variabilného symbolu a sumy v Eurách : 66,38,- Eur. Aj v iných prípadoch príjmových pokladničných dokladoch bol len priložený zoznam poplatkov s uvedením Variabilného symbolu v prípade konkrétneho platiteľa. 
V prípade kontrolovaných príjmových pokladničných dokladoch nebola vykonávaná predbežná finančná kontrola pred príjmovými finančnými operáciami, táto povinnosť vyplýva zo zákona NR SR č. 502/2001 Z. z. o finančnej kontrole a vnútornom audite v znení neskorších predpisov. 
Kontrolné zistenie č. 4: 
Tým, že v prípade náhodne vybratých príjmových pokladničných dokladoch nie je vykonaná predbežná finančná kontrola nepostupoval kontrolovaný subjekt  v súlade s § 6 ods. 1 zákona NR SR č. 502/2001 Z. z. o finančnej kontrole a vnútornom audite. 

3. Záver
V prípade uplatňovania rozpočtovej klasifikácie v podmienkach mesta Žilina – Mestský úrad v Žiline nebolo dodržiavané v niektorých prípadoch Opatrenie Ministerstva financií Slovenskej republiky č. MF/010175/2004-42, v ktorom sú presne zatriedené jednotlivé príjmy a výdavky podľa ekonomickej klasifikácie rozpočtovej klasifikácie s uvedením číselného označenia a dodržiavaním uvedeného opatrenia  sa odstránia nedostatky pri zatrieďovaní do ekonomickej klasifikácie rozpočtovej klasifikácie. Pri zatrieďovaní jednotlivých príjmov a výdavkov nepostupoval kontrolovaný subjekt v súlade s Metodickým usmernením Ministerstva financií Slovenskej republiky, v ktorom sú na príkladoch uvedené jednotlivé prípady zatrieďovania do ekonomickej klasifikácie rozpočtovej klasifikácie. Práve metodické usmernenie je návodom na správne zaraďovanie do ekonomickej klasifikácie rozpočtovej klasifikácie. Následne nepostupoval kontrolovaný subjekt v súlade s Opatrením Ministerstva financií Slovenskej republiky o postupoch účtovania č. MF/ MF/16786/2007-31 ktorým sa ustanovujú podrobnosti o postupoch účtovania  a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky. Pri dôslednom dodržiavaní uvedeného opatrenia sa odstránia nedostatky, ktoré sa v priebehu kontroly preukázali.
Pri vykonávaní predbežnej finančnej kontroly pri výdavkových operáciách nebol vyplnený v niektorých prípadoch kompletne záznam o vykonávaní predbežnej finančnej kontroly, konkrétne všetky doklady, na základe ktorých sa vychádza pri uskutočnení finančnej operácie a nebol v jednom prípade na platobnom poukaze podpis zodpovednej osoby, ktorá potvrdzuje oprávnenosť uskutočnenia finančnej operácie. 
V priebehu kontroly bolo zistené, že nebola vykonávaná predbežná finančná kontrola pred príjmovými finančnými operáciami, ktorú je potrebné vykonávať na základe zákona NR SR č. 502/2001 Z. z. o finančnej kontrole a vnútornom audite v znení neskorších zmien a doplnkov, pretože v prípade náhodne vybratých príjmových pokladničných dokladoch nebola predložená predbežná finančná kontrola.  

Súhrn kontrolných zistení: 
1. Tým, že kontrolovaný subjekt netriedil rovnorodé druhy príjmov a výdavkov podľa platnej rozpočtovej klasifikácie, nekonal v súlade s ustanovením § 1 ods. 3 opatrenie MF SR  č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov podľa ktorého ekonomická klasifikácia rozpočtovej klasifikácie triedi tieto príjmy a výdavky na položky a podpoložky a umožňuje tým ich identifikáciu. Súčasne tým nepostupoval podľa ustanovenia § 4 ods. 7 zákona č. 583/2004 Z. z. a podľa ustanovenia § 4 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, podľa znenia ktorých sa v rozpočte mesta uplatňuje rozpočtová klasifikácia, podľa ktorej sa jednotne určujú a triedia príjmy a výdavky rozpočtu.
2. Tým, že dochádzalo v prípade preplatkov za plyn, elektrickú energiu, vodu za predchádzajúce obdobia k znižovaniu nákladov bežného obdobia nepostupoval kontrolovaný subjekt v súlade s Opatrením Ministerstva financií Slovenskej republiky o postupoch účtovania č. / MF/16786/2007-31 a to konkrétne § 6 ods. 1 písmen d). a tým nezatrieďoval  uvedené položky do príjmovej časti ekonomickej klasifikácie rozpočtovej klasifikácie.
3. Tým, že neboli v prípade platobných poukazov uvedených v texte  odseku 2.2 všetky náležitosti predbežnej finančnej kontroly nepostupoval kontrolovaný subjekt v súlade s článkom 4 Smernice č. 3/2010 primátora mesta Žiliny Zásady finančného riadenia a finančnej kontroly. 
4. Tým, že v prípade náhodne vybratých príjmových pokladničných dokladoch nie je vykonaná predbežná finančná kontrola nepostupoval kontrolovaný subjekt v súlade s § 6 ods. 1 zákona NR SR č. 502/2001 Z. z. o finančnej kontrole a vnútornom audite.
Poverenie č. 30/2011 – Správa č. 30/2011
Predmet kontroly:  Kontrola tvorby a čerpania sociálneho fondu – Mestský úrad v Žilina
Kontrolované obdobie:  od 1.1.2011 do 31.10.2011
Kontrolovaný subjekt:   Mesto Žilina - Mestský úrad v Žiline   
Kontrola bola zameraná na:
1.	  Definovanie podmienok pre tvorbu a čerpanie sociálneho fondu – Kolektívna zmluva
2.	Správnosť vedenia tvorby a čerpania sociálneho fondu – súlad s § 6 ods. 1 zákona č.          152/1994 Z.z. o sociálnom fonde  
A.	Tvorba sociálneho fondu  
3.	Správnosť prevodu nevyčerpaného zostatku fondu z predchádzajúceho roku (§6 ods.3)
4.	Správnosť výpočtu základu na určenie prídelu do fondu - mesačný prídel za obdobie od 1.1.2011 – 31.10.2011 – súlad s § 4 zákona č. 152/1994 Z. z. o sociálnom fonde
5.	Správnosť výpočtu povinného prídelu – súlad s § 3 zákona č. 152/1994 Z. z. o sociálnom fonde
6.	Dodržanie zákonnej lehoty na prevod finančných prostriedkov na osobitný analytický účet fondu – súlad s § 6 ods. 2 zákona č. 152/1994 o sociálnom fonde
B.	Použitie  sociálneho fondu  
7.	Kontrola čerpania sociálneho fondu - čerpania soc. fondu po mesiacoch podľa dokladov za obdobie mesiacov od 1.1.2011 – 31.10.2011 – súlad v zmysle § 7 zákona č. 152/1994 Z. z. o sociálnom fonde s poukazom na ods. 1., 5., 6., 7. a 8. 
8.	Správnosť uplatňovania postupov v súlade so zákonom č. 595/2003 Z. z. o dani z príjmu  
9.	Správnosť postupu a uplatňovania § 8 zákona č. 152/1994 Z. z. o sociálnom fonde

Zistený stav:
1.	Definovanie podmienok pre tvorbu a čerpanie sociálneho fondu – Kolektívna zmluva
V záujme vytvárania priaznivejších pracovných podmienok, podmienok zamestnávania zamestnancov v roku 2011 v súlade s § 231 zákona č. 311/2011 Z.z. Zákonník práce v znení neskorších predpisov a zákona č. 2/1991 Zb. o kolektívnom vyjednávaní bola uzatvorená Kolektívna zmluva pre rok 2011 na strane jednej Mesto Žilina v zastúpení primátora a Základnou odborovou organizáciou zamestnancov všetkých organizačných útvarov mesta a MP zastúpená jej predsedom a Dodatok č. 1 ku Kolektívnej zmluve pre rok 2011. 
Kolektívnou zmluvou sa upravujú:
1.	postavenie odborovej organizácie a vzájomné vzťahy zmluvných strán
2.	pracovné podmienky a podmienky zamestnávateľa
3.	mzdové podmienky
4.	bezpečnosť a ochrana zdravia pri práci
5.	sociálna oblasť a sociálny fond  
Zamestnávateľ MsÚ v Žiline prispieva do sociálneho fondu v zmysle Kolektívnej zmluvy zo dňa 30.12.2010 pre rok 2011 v súlade s časťou VI. Sociálna oblasť a sociálny fond Článkom 21 na plnenie úloh v oblasti starostlivosti o zamestnancov z rozpočtu zamestnávateľa, vo výške 1,2% zo súhrnu funkčných platov, resp. miezd, zúčtovaných zamestnancom na výplatu za bežný rok, z ktorých sa zisťuje priemerný zárobok na pracovnoprávne účely. Na tvorbe sociálneho fondu sa podieľajú zamestnanci mestského úradu, detašované pracovisko: Jedáleň pre dôchodcov ul. J. Borodáča Žilina, Mestská polícia, detské jasle v zriaďovateľskej pôsobnosti mesta. Čerpanie finančných prostriedkov sociálneho fondu bolo dojednané v Kolektívnej zmluve pre rok 2011 v Článku 22, 23, 24, 25  a jej Dodatku č. 1 ku Kolektívnej zmluve.( Príloha č. 1 KZ pre rok 2011 a Dodatok č. 1 ku KT pre rok 2011). 
Bez kontrolných zistení. 

2.	Správnosť vedenia tvorby a čerpania sociálneho fondu – súlad s § 6 ods. 1 zákona č. 152/1994 Z.z. o sociálnom fonde  
Tvorba a čerpanie fondu  v zmysle § 6 ods. 1 zákona č. 152/1994 Z.z. o sociálnom fonde v znení neskorších zmien a doplnkov sa vedie na osobitnom analytickom účte fondu alebo na osobitnom účte v banke alebo v pobočke zahraničnej banky. Na základe predložených dokladov, ktoré kontrola mala k dispozícii je možné uviesť, že  tvorba a čerpanie fondu je vedená na osobitnom súvahovom účte 472 - záväzky zo sociálneho fondu v analytickom členení podľa potrieb učtárne, pričom  kontrolovaný subjekt má zriadený aj osobitný finančný samostatný účet č. 0330358013/5600 v Dexii banke, na ktorom vedie finančné pohyby a evidenciu prostriedkov.  Novelizované postupy účtovania s účinnosťou od 1.1.2003 – opatrenie MF SR č. 23 586/2002-92 a opatrenie 23054/2002-92  paralelnú povinnosť vedenia sociálneho fondu nestanovujú. V jednoduchom ani v podvojnom účtovníctve nie je potrebné viesť finančné prostriedky na osobitnom účte v banke. Zistený stav nie je v rozpore s ustanovením § 6 ods. 1 zákona č. 152/1994 Z. z. o sociálnom fonde, čím nebol porušený právny predpis, avšak vzhľadom na nezrovnalosti uvedené nižšie je nevyhnutné dbať, aby podvojná evidencia plnila svoj zmysel a význam.
Bez kontrolných zistení. 

A.	Tvorba sociálneho fondu  
3.	Správnosť prevodu nevyčerpaného zostatku fondu z predchádzajúceho roku (§ 6 ods. 3)
Zúčtovanie prostriedkov sociálneho fondu za kalendárny rok vykonáva zamestnávateľ najneskôr do 31. januára nasledujúceho roka. Nevyčerpaný zostatok sa prevádza do nasledujúceho roka.   Zúčtovanie prostriedkov fondu za predchádzajúce obdobie roka 2010 vykonal MsÚ v Žiline do 31. januára  2011, v zmysle § 6 ods. 3 zákona č. 152/1994 Z.z. o sociálnom fonde v znení neskorších zmien a doplnkov. Konečný stav finančných prostriedkov sociálneho fondu na bankovom účte k 31.12.2010 a počiatočný stav finančných prostriedkov podľa bankového výpisu č. 1 účtu 0330358013 sociálneho fondu mestského úradu v Žiline k 1.1.2011 činil 19 030,33€. Konečný stav podľa Zborníka vlastného hospodárenia účtu 472 – záväzky zo sociálneho fondu k 31.12.2010 a počiatočný stav finančných prostriedkov k 1.1.2011 podľa Zborníka vlastného hospodárenia podsúvahového účtu 472 – záväzky zo sociálneho fondu bol v celkovej čiastke 18 691,69 €. Porovnaním konečných a počiatočných zostatkov na bankovom účte samostatného účtu sociálneho fondu a účtovným stavom účtu 472- záväzky zo sociálneho fondu počiatočných a konečných zostatkov podľa Zborníka vlastného hospodárenia je možné vyhodnotiť nesúlad v celkovej výške 338,64 €
Sociálny fond	Stav FP k 31.12.2010	Stav FP k 1.1.2011	
 Účet 0330358013/5600 v banke	19 030,33€	19 030,33€	
Účet 472- záväzky zo SF - US	18 691,69€	18 691,69€	
Nesúlad	338,64€	338,64€	
 Prekontrolovaním dokladov, ako aj písomného stanoviska zástupcu ekonomického odboru zo dňa 15.12.2011 je potrebné uviesť, že v decembri bol zúčtovaný predpis na stravné zo SF za zamestnancov Mestskej polície vo výške 338,64€ na záväzkovom účte 472, pričom prevod finančných prostriedkov z bankového účtu sociálneho fondu nebol uskutočnený. Podľa prekontrolovaných dokladov a následného písomného stanoviska zástupcu ekonomického odboru je potrebné uviesť, že debetná transakcia z bankového účtu č. 0330358013/5600 v Dexia banke bola zrealizovaná až v mesiaci máj 2011 (výpis z účtu č. 6).  K náprave predmetného nedostatku teda došlo v mesiace máj 2011, kde bola vykonaná zo samostatného účtu sociálneho fondu vedeného v Dexia banke debetná transakcia v celkovej výške 4 096,67€, ktorej súčasťou bola aj neuhradená čiastka zúčtovaná v mesiaci december 2010 v celkovej výške 338,64 €. V tomto prípade nie je možné konštatovať porušenie preverovaného ustanovenia, avšak pokiaľ kontrolovaný subjekt vedie dvojitú evidenciu tej istej ekonomickej kategórie, je potrebné aby táto evidencia mala pre neho aj opodstatnený význam a zmysel, čo v prípade priebežného správneho vyhodnocovania minimálne pri inventarizácii malo byť zistené, že nastal nesúlad, ktorý bolo možné ihneď prípadne v najbližšom účtovnom období – január 2011 upraviť, čo sa udialo až v mesiaci máj 2011. Správnosť prevodu v rámci súvahového účtu 472 nebola porušená.      
Bez kontrolných zistení. 

  4. Správnosť výpočtu základu na určenie prídelu do fondu - mesačný prídel za obdobie od 1.1.2011 – 31.10.2011 – súlad s § 4 zákona č. 152/1994 Z. z. o sociálnom fonde
Základom na určenie mesačného prídelu do sociálneho fondu je súhrn hrubých miezd alebo platov zúčtovaných zamestnancom na výplatu za príslušný kalendárny mesiac.  
Sociálny fond podľa § 3 zákona o sociálnom fonde sa tvorí z povinného prídelu, ďalšieho prídelu a z ďalších zdrojov. Pri výpočte prídelu u zamestnávateľa, ktorý zamestnáva pracovníkov v pracovnom pomere sa  posudzuje podľa §4 ods. 1 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov  Za mzdu sa nepovažuje:
•	Náhrada mzdy
•	Odstupné a odchodné
•	Cestovné náhrady
•	Príspevky zo sociálneho fondu
•	Výnosy z kapitálových podielov (akcií) alebo obligácií
•	Daňový bonus
•	Náhrada príjmu pri dočasnej pracovnej neschopnosti
•	Náhrada za pracovnú pohotovosť
•	Plnenia poskytované zamestnancovi zo zisku po zdanení
To znamená, že základom na určenie prídelu do sociálneho fondu je mzda zamestnanca očistená o kategórie uvedené vyššie. Súčasťou mzdy sú odmeny, prémie, za mzdu sa považuje aj plnenie poskytované zamestnávateľom zamestnancovi za prácu pri príležitosti jeho pracovného výročia alebo životného výročia, ak sa neposkytuje po zdanení zisku alebo zo sociálneho fondu. Za mzdu sa považuje všetko to, čo sa zamestnancovi poskytuje za prácu, nie náhrady mzdy. Vymeriavací základ pre výpočet hrubých miezd určených pre výpočet prídelu do sociálneho fondu je spracovávaný v systéme ISS – mzdy, ktorý na základe zadania požiadaviek vygeneruje potrebný údaj podľa jednotlivých stredísk za jednotlivé mesiace. 
Program pre výpočet miezd je abgrejdovaný súbežne s meniacou sa platnou legislatívou.    
Pri kontrole dokladov predložených zo mzdovej učtárne je potrebné uviesť, že pri výpočte základu na určenie prídelu do SF neboli zistené žiadne nedostatky. 
(Príloha č. 2 – Rekapitulácia miezd a odvodov za mesiace 1-10/2011, príspevok do SF podľa stredísk za mesiace 1-10/2011).  
Bez kontrolných zistení. 

5. Správnosť výpočtu povinného prídelu – súlad s § 3 zákona č. 152/1994 Z. z. o sociálnom fonde
Základom na určenie mesačného prídelu do fondu  je súhrn hrubých miezd alebo platov zúčtovaných zamestnancom na výplatu za príslušný kalendárny miesiac. Základom na určenie prídelu do fondu u zamestnancov, ktorí podľa pracovnej zmluvy vykonávajú práce vo verejnom záujme v zahraničí a u štátnych zamestnancov na vykonávanie štátnej služby do cudziny je súhrn určených funkčných platov alebo služobných platov pred prepočtom platovým koeficientom alebo objektivizovaným platovým koeficientom. Ďalším zdrojmi podľa tohto zákona sú dary, dotácie a príspevky poskytnuté zamestnávateľom do fondu. Na základe vykonanej kontroly je potrebné uviesť, že výpočet príspevku do sociálneho fondu bol vykonávaný podľa kolektívnej zmluvy pre rok 2011 časť VI. Sociálna oblasť a sociálny fond, Článok 21 sa sociálny fond tvorí:
•	Povinným prídelom vo výške 1% 
•	Ďalším prídelom vo výške 0,2% 
zo základu ustanoveného v § 4 ods. 1 zákona č. 152/1994 Z.z. o sociálnom fonde (ďalej len zo základu). To znamená, že zamestnávateľ MsÚ v Žiline prispieva do sociálneho fondu v zmysle Kolektívnej zmluvy zo dňa 30.12.2010 pre rok 2011 v súlade s časťou VI. Sociálna oblasť a sociálny fond Článkom 21 na plnenie úloh v oblasti starostlivosti o zamestnancov z rozpočtu zamestnávateľa, vo výške 1,2% zo súhrnu funkčných platov, resp. miezd, zúčtovaných zamestnancom na výplatu za bežný rok, z ktorých sa zisťuje priemerný zárobok na pracovnoprávne účely. Na tvorbe sociálneho fondu sa podieľajú zamestnanci mestského úradu, detašované pracovisko: Jedáleň pre dôchodcov ul. J. Borodáča Žilina, Mestská polícia, detské jasle v zriaďovateľskej pôsobnosti mesta. V roku 2011 súhrn hrubých miezd zúčtovaných na výplatu pre tvorbu sociálneho fondu v celkovej výške činil 2 616 136,7€. Súhrn miezd zúčtovaných na výplatu od 1.1.2011 do 31.10.2011 po mesiacoch:

Rok 2011 od 1.1.2011 do 31.10.2011 	Hrubá mzda zamestnancov 
v €	Prídel do SF v € vo výške 1,2%	
január	258 076,97	3 096,93	
február	259 921,00	3 119,05	
marec	251 369,21 	3 016,44  	
apríl	258 582,78	3 102,98	
máj	263 660,85	3 163,94	
jún	279 826,76 	3 357,92 	
júl	272 154,19	3 265,85	
august	248 517,84	2 982,21	
september	261 952,75	3 143,44	
október	262 074,79	3 144,90	
Celkom	2 616 136,7	31393,66	

Na základe vykonaného prepočtu prídelu finančných prostriedkov do sociálneho fondu za obdobie od 1.1.2011 do 31.10.2011 je možné vyhodnotiť, že výpočet prídelu do sociálneho fondu bol správny a neboli zistené nedostatky.    
Bez kontrolných zistení. 

6.  Dodržanie zákonnej lehoty na prevod finančných prostriedkov na osobitný analytický účet fondu – súlad s § 6 ods. 2 zákona č. 152/1994 o sociálnom fonde
Podľa ustanovenia § 6 ods. 2 zákona č. 152/1994 o sociálnom fonde sa fond tvorí v deň dohodnutý na výplatu mzdy alebo platu; za mesiac december môže zamestnávateľ tvoriť fond z predpokladanej výšky miezd alebo platov a previesť finančné prostriedky na účet fondu do 31. decembra. Ak zamestnávateľ vypláca mzdu alebo plat vo viacerých výplatných termínoch, za deň výplaty sa na účely tohto zákona považuje posledný dohodnutý deň výplaty alebo platu za uplynulý kalendárny mesiac. Prevod finančných prostriedkov sa uskutoční do piatich dní po dni dohodnutom na výplatu mzdy alebo platu, najneskôr do konca kalendárneho mesiaca. V súlade s Pracovným poriadkom zamestnancov mesta Žilina účinného od 15.10.2008 Článok 12 ods. 5  zamestnávateľ sa zaväzuje zasielať na určený účet zamestnancovi plat tak, aby tento mohol byť pripísaný na účet najneskôr v deň určený na výplatu, t. j. 12. deň v mesiaci. Ak pripadá tento deň na deň pracovného pokoja, je výplatným dňom posledný pracovný deň pred týmto dňom.  Úhrada povinného prídelu do SF za obdobie od 1.1.2011 do 31.10.2011:
Mesiac:	Výška povinného prídelu	Uskutočnená transakcia na účet SF	
Január 2011	3 096,93€	11.02.2011 výpis č. 3	
Február 2011	3 119,05€	11.03.2011 výpis č. 4	
Marec 2011	3 016,44€	12.04.2011 výpis č. 5	
Apríl 2011	3 102,98€	12.05.2011 výpis č. 6	
Máj 2011	3 163,94€	10.06.2011 výpis č. 7	
Jún 2011	3 357,92€	12.07.2011 výpis č. 8	
Júl 2011	3 265,85€	12.08.2011 výpis č. 9	
August 2011	2 982,21€	12.09.2011 výpis č. 10	
September 2011	3 143,44€	12.10.2011 výpis č. 11	
Október 2011	3 144,90€	11.11.2011  výpis č.12	
Celkom za obdobie od 1.1.-31.10. 2011	31 393,66€		
Prevod finančných prostriedkov – prídel do sociálneho fondu sa vykonáva na samostatný účet  mesačne a bol odvádzaný v súlade s § 6 ods. 2 zák. č. 152/1994 Z.z. o sociálnom fonde, t.z. do piatich dní po dni dohodnutom na výplatu mzdy alebo platu, najneskôr však do konca kalendárneho mesiaca. Nedostatky neboli zistené. 
Bez kontrolných zistení. 

B.	Použitie  sociálneho fondu  
7. Kontrola čerpania sociálneho fondu - čerpania soc. fondu po mesiacoch podľa dokladov za obdobie mesiacov od 1.1.2011 – 31.10.2011 – súlad v zmysle § 7 zákona č. 152/1994 Z. z. o sociálnom fonde  

Zamestnávateľ môže v rámci svojej sociálnej politiky poskytnúť zamestnancom podľa § 7 zákona č. 152/1994 Z. z., zo sociálneho fondu finančné prostriedky: 
-	Na stravovanie nad rozsah zákonníka práce
-	Na dopravu do zamestnania a späť
-	Na služby, ktoré zamestnanec využíva na regeneráciu pracovnej sily
-	Na účasť na kultúrnych a športových podujatiach
-	Na zdravotnú starostlivosť
-	Na sociálnu výpomoc a pôžičky
-	Na doplnkové dôchodkové sporenie, okrem príspevku, ktorý je zamestnávateľ povinný platiť podľa zákona o doplnkovom dôchodkovom sporení
-	Na ďalšiu realizáciu sociálnej politiky v oblasti starostlivosti o zamestnancov

Čerpanie finančných prostriedkov zo sociálneho fondu v súlade s ustanovením §7 zákona č. 152/1997 Z. z. o sociálnom fonde zamestnávateľ dojednal s odborovou organizáciou v Kolektívnej zmluve pre rok 2011, ktoré  upravil v:
•	Článku 22 Kolektívnej zmluvy pre rok 2011 – stravovanie zamestnancov
•	Článku 23 KZ pre rok 2011 – životné a pracovné jubileá 
•	Článku 24 KZ pre rok 2011 – jednorázová nenávratná sociálna výpomoc
•	Článku 25 KZ pre rok 2011 – kultúrne, spoločenské, poznávacie, športové akcie, regeneráciu pracovnej sily  
Použitie sociálneho fondu má Mestský úrad v Žiline podrobne vymedzené na jednotlivé aktivity v Kolektívnej zmluve na rok 2011 a Dodatku č. 1 ku Kolektívnej zmluve na rok 2011 zo dňa 03.08.2011. 

    7.1. Kontrola dokladovej časti čerpania a použitia sociálneho fondu
V rámci použitia sociálneho fondu kontrolovaného obdobia bolo skontrolované čerpanie príspevku na zabezpečenie stravovania ustanoveného v § 152 Zákonníka práce a v zmysle zákona č. 152/1994 Z.z. § 7 ods. 1 písm. a) o sociálnom fonde,  ako aj následne uzatvorenej Kolektívnej zmluvy pre rok 2011 a jej Dodatku č. 1.  
Kontrolou dokladovej časti v súvislosti s použitím finančných zdrojov výdavkovej časti sociálneho fondu je potrebné uviesť nasledovné:
Na Platobných poukazoch nebola vykonaná predkontácia – nebol vykonaný účtovací predpis:
	Platobný poukaz č. 201100170 vystavený dňa 10.01.2011 v celkovej sume 22,89€ - príspevok na stravovanie pracovníkov 
	Platobný poukaz č. 201101742 vystavený dňa 09.03.2011 v celkovej sume 360€ - odchod do dôchodku, pracovné výročie 20 rokov
	Platobný poukaz č. 201103865 vystavený dňa 29.4.2011 v celkovej výške 104,97€ príspevok na stravovanie pracovníkov jedálne J. Borodáča a detských jaslí na Hlinách II. a III., A. Kmeťa Žilina
	Platobný poukaz č. 201103866 vystavený dňa 29.4.2011 v celkovej čiastke 2083,57 € na stravovanie zamestnancov MsÚ   
	Platobný poukaz č. 201103867 vystavený dňa 29.4.2011 v celkovej čiastke 3 581,53€ na stravovanie zamestnancov MsÚ za obdobie 12/2010, 1-3/2011
	Platobný poukaz č. 201104243 vystavený dňa 10.05.2011 v celkovej čiastke 253,50€ -        sociálna výpomoc, dlhodobá PN, prvý odchod do dôchodku, pracovné jubileum 
	Platobný poukaz č. 201108726 vystavený dňa15.08.2011 v celkovej čiastke 2 078€ na stravovanie zamestnancov MsÚ v jedálni
	Platobný poukaz č. 201108725 vystavený dňa 15.08.2011 v celkovej čiastke 2 349,50€ na stravovanie zamestnancov MsÚ DOXX
	Platobný poukaz č. 201108692 vystavený dňa 15.08.2011 v celkovej hodnote 22.62€ na stravovanie zamestnancov jedálne na ul. J. Borodáča
	Platobný poukaz č. 201108685 vystavený dňa 15.8.2011 v celkovej hodnote 81,66€ na stravovanie zamestnancov detských jaslí Hliny II. a III. a A. Kmeťa Žilina. 
	Platobný poukaz č. 201108683 vystavený dňa15.082011 v celkovej hodnote 2033,37€ na stravovanie zamestnancov mestskej polície za 5-6/2011
	Platobný poukaz č. 201110358 vystavený dňa 10.10.2011v celkovej hodnote 415€ na sociálnu výpomoc , pracovné jubileum, narodenie dieťaťa
Podľa Smernice č. 2 o obehu účtovných dokladov mesta Žilina účinnej od 1.12.2010, účtovnými dokladmi sú originálne písomnosti, ktoré musia mať podľa § 10 ods. 1 zák. č. 431/2022 Z.z. o účtovníctve v znení neskorších predpisov označenie účtov na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva ak to nevyplýva z programového vybavenia.
Kontrolné zistenie č. 1:
Tým, že na vyššie uvedených dokladoch – Platobných poukazoch (tlačivo ISS) nebol vykonaný účtovací predpis, vecne príslušný zamestnanec nekonal v súlade so Smernicou č. 2/2010 primátora Mesta Žilina o obehu účtovných dokladov mesta Žilina, Článok 2 ods. 1 písm. g) účinnej od 1.12.2010.        
                                                                                                                                                                                          
7.2	Stravovanie zamestnancov:
Podľa Článku 23 Kolektívnej zmluvy pre rok 2011 zamestnávateľ zabezpečí stravovanie v zmysle § 152 Zákonníka práce pre všetkých zamestnancov podávaním teplého hlavného jedla vrátane nápoja v priebehu pracovnej zmeny, alebo zakúpením stravovacích poukážok pre zamestnancov, ktorí nemajú možnosť stravovať sa v jedálni v priestoroch mestského úradu. Hodnota obeda v jedálni i stravovacej poukážky je vo výške 3,10€. Na stravovanie zamestnancov prispeje zamestnávateľ podľa § 152 ods. 3 Zákonníka práce vo výške 1,80€ na jeden obed alebo stravovaciu poukážku. Príspevok zo sociálneho fondu na jeden obed alebo jednu stravovaciu poukážku bude 0,50€. Zamestnanec uhradí za obed alebo stravovaciu poukážku 0,80€ formou zrážky zo mzdy na základe písomnej dohody o zrážkach zo mzdy. Od 1.9.2011bol uzatvorený Dodatok č.1 ku Kolektívnej zmluve na rok 2011, kde došlo k úprave podielu výšky stravného vo vzťahu úhrady príspevku zo strany zamestnávateľa a úhrady časti stravného, ktorú uhrádza zamestnanec.    
Podľa prekontrolovaných dokladov vykonaných úhrad za stravovanie zamestnancov je potrebné uviesť, že úhrady vykonávané zo sociálneho fondu na stravovanie boli poskytované nasledovne: 
•	Pre pracovníkov jedálne na ul. J. Borodáča úhrada jedného obeda  vo výške 0,03€ 
•	Pre pracovníkov detských jaslí úhrada jedného obeda vo výške 0,03€  
•	Pre pracovníkov opatrovateľskej služby úhrada jedného obeda vo výške 0,50€   
•	Pre pracovníkov mestskej polície úhrade jedného obeda  vo výške 0,50€

Podľa stanoviska vedúcej  Odboru sociálneho a zdravotného MsÚ výška stravného lístka, náklady na obed (stravnú jednotku) v jedálni 0,86€ a detských jasliach predstavuje hodnotu 0,80€. V súvislosti s uvedeným 
•	v jedálni pre dôchodcov je stravná jednotka  0,86 €  -  zamestnávateľ hradí 0,46 €,  zamestnanec   0,37  €   a   príspevok zo sociálneho fondu je 0,03 €, 
•	v detských jasliach je stravná jednotka     0,80 €   -  zamestnávateľ   hradí 0,44 €, zamestnanec    0,33 €   a   príspevok zo sociálneho fondu je 0,03 €. 
V tomto prípade kontrola vyhodnocuje skutočnosť, že v Kolektívnej zmluve pre rok 2011, ako aj v jej  Dodatku č. 1 ku Kolektívnej zmluve pre rok 2011 je dojednané,  že hodnota obeda v jedálni i stravovacej poukážky je vo výške 3,10€, kde zamestnávateľ podľa § 152 ods. 3 ZP prispeje na jeden obed, alebo stravovaciu poukážku 1,80€, zo sociálneho fondu sa na jeden obed alebo stravovaciu poukážku prispeje 0,50 € a zamestnanec uhradí za obed alebo stravovaciu poukážku 0,80€. Od 1.9.2011 v Dodatku č. 1 ku Kolektívnej zmluve je dojednané, že zamestnávateľ uhradí na jeden obed alebo stravovaciu poukážku 1,71€ a zamestnanec uhradí za jeden obed alebo stravovaciu poukážku 0,89€. Kolektívna zmluva pojednáva o jednej výške príspevku, pričom nepojednáva o ďalších možných prípadoch príspevkov zo sociálneho fondu na stravovanie. 

V tomto prípade hodnota obeda pracovníkov jedálne pre dôchodcov ako aj pracovníkov detských jaslí je výrazne  nižšia, ako sú dojednané podmienky v Kolektívnej zmluve, pričom  Kolektívna zmluva nerieši žiadne iné variantné riešenia. Podmienky stravovania v zariadeniach jedálne pre dôchodcov ako aj pracovníkov detských jaslí sú výrazne odlišné, pričom kontrola nepreverovala kalkulačný vzorec pre stanovenie stravnej jednotky (nebolo predmetom kontroly), avšak vzhľadom na uvádzanú výšku je potrebné z úrovne kompetentných pracovníkov tieto skutočnosti preveriť a spracovať systém výpočtu kalkulačného vzorca na stravnú jednotku a vyhodnotiť jej efektívnosť. 
Podľa stanoviska pracovníkov sociálneho odboru, hodnota jedného obeda zamestnancov v jedálni pre dôchodcov, zamestnancov v detských jasliach nebola prekalkulovaná cca 10 rokov. 
Podľa Zborníka vlastného hospodárenia účtu 472 je možné vyhodnotiť, že za obdobie od 1.1. – 31.10.2011 na stravovanie zamestnancov zo sociálneho fondu bol poskytnutý príspevok v celkovej výške 34 070,81 €. 
Príspevky zo sociálneho fondu pre pracovníkov sociálnych zariadení mesta na stravovanie boli prispievané vzhľadom na veľmi nízku hodnotu stravnej jednotky mimo rámca Kolektívnej zmluvy, pričom kalkulácia jednej stravnej jednotky dlhodobo nezohľadňuje inflačný nárast a zvyšujúce sa ceny potravín a energií, čo má priamy vplyv na efektívnosť vynakladaných finančných prostriedkov.  

Kontrolné odporúčanie:
Kontrola dáva do pozornosti skutočnosti uvedené vyššie a odporúča doplniť Kolektívnu zmluvu o uvedenú skupinu zamestnancov a bezodkladne  spracovať systém výpočtu kalkulačného vzorca na stravnú jednotku v uvedených zariadeniach a vyhodnotiť jej efektívnosť s poukazom na  zvýšené náklady v súvislosti so zvyšujúcou sa mierou inflácie,  cenou potravín a energií a spracovať efektívnosť a rentabilitu strediska – jedálne. 
Kontrola odporúča medziročne úpravu cien minimálne na úrovni valorizácie dôchodkov.      

     7.3 Životné, pracovné jubileá 
 Pri významných životných a pracovných výročiach poskytne zamestnávateľ zo sociálneho fondu  zamestnancom, ktorí odpracujú v Mestskom úrade v Žiline ku dňu výročia najmenej 1 rok finančnú odmenu podľa Článku 23 KZ:
•	pri pracovných jubileách 20, 25,30, 35, 40 a 45 rokov celkovej doby zamestnania peňažnú odmenu 60€   
•	pri životnom jubileu 50 rokov veku 60€
•	pri prvom skončení pracovného pomeru po nadobudnutí nároku na starobný a invalidný dôchodok 100€   
Podľa Článku 23 Kolektívnej zmluvy pre rok 2011 bolo vyplatených:
•	Pri významných pracovných jubileách 20, 25, 30, 35, 40 a 45 celkovej doby zamestnania bola vyplatená peňažná odmena 36 zamestnancom
•	Pri životnom jubileu 50 rokov veku bola vyplatená finančná odmena 11 zamestnancom
•	Pri prvom skončení pracovného pomeru po nadobudnutí nároku na starobný a invalidný dôchodok bola vyplatená finančná odmena 8 zamestnancom 
Kontrolou dokladov neboli zistené žiadne porušenia.
Bez kontrolných zistení.
 
      7.4 Jednorázová nenávratná sociálna výpomoc
Podľa Článku 24 KZ pre rok 2011 zamestnávateľ zo sociálneho fondu poskytne jednorázovú nenávratnú sociálnu výpomoc zamestnancovi pri narodení dieťaťa, dlhodobej PN zamestnanca (2 mesiace a viac), alebo zamestnanec podstúpi operáciu a jeho zdravotný stav si vyžaduje PN viac ako 6 týždňov, úmrtie zamestnanca, úmrtie zamestnanca následkom pracovného úrazu, úmrtie manžela, manželky, nezaopatrené dieťa, náklady na veniec pri úmrtí zamestnanca, živelná pohroma. 
Jednorázová nenávratná sociálna výpomoc bude poskytnutá úmerne k dĺžke pracovného úväzku.  Kontrolou dokladov je možné vyhodnotiť, že príspevok podľa Článku 24 KZ bol poskytnutý:
•	pri dlhotrvajúcej PN zamestnanca bola vyplatená 8 zamestnancom
•	 pri úmrtí manžela a nezaopatreného dieťaťa zamestnancovi 2 prípadoch
•	Pri narodení dieťaťa zamestnancovi v 5 prípadoch
Jednorázová sociálna výpomoc bola poskytovaná úmerne aj k dĺžke pracovného úväzku. 
Bez kontrolných zistení. 

      7.5 Regenerácia pracovnej sily, kultúrne, poznávacie a iné aktivity, príspevok na dopravu
Podľa Článku 25 KZ pre rok 2011 zamestnávateľ v rámci realizácie svojej sociálnej politiky poskytne zamestnancom zo sociálneho fondu podľa návrhu rozpočtu pri akciách organizovaných zamestnávateľom príspevok na regeneráciu pracovnej sily, príspevok na dopravu pri kultúrno-poznávacích a spoločenských akciách, kultúrno-poznávacie a spoločenské akcie organizované zamestnávateľom spojené s ubytovaním. Kontrolou dokladov je potrebné uviesť, že v tejto oblasti boli čerpané finančné prostriedky v mesiaci január 2011 v celkovej výške 960,00€  za rekondičný pobyt zamestnancov v Rajeckých Tepliciach, ktorý bol zamestnancom poskytnutý v mesiaci december 2010.   
Vykonanou kontrolou čerpania prostriedkov zo sociálneho fondu je možné vyhodnotiť, že čerpanie týchto prostriedkov nebolo v rozpore z prijatou Kolektívnou zmluvou na rok 2011 ako aj jej Dodatku č. 1 ku KZ pre rok 2011, ako aj zákona č. 152/1994 Z.z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov - nedostatky neboli zistené.    
Podľa ustanovenia § 7 ods. 5 zák. č. 152/1994 Z. z. o sociálnom fonde, ak v kolektívnej zmluve nie je dohodnutý ďalší prídel podľa § 3 ods. 1 písm. b) (doprava do zamestnania) zamestnávateľ je povinný poskytnúť príspevok z ďalšieho prídelu do fondu tvoreného najviac vo výške podľa § 3 ods. 1 písm. b) druhého bodu na kompenzáciu výdavkov na dopravu do zamestnania a späť zamestnancovi, ktorý dochádza do zamestnania verejnou dopravou a ktorého priemerný mesačný zárobok nepresahuje 50% priemernej nominálnej mesačnej mzdy zamestnanca v hospodárstve SR zistenej Štatistickým úradom SR za kalendárny rok predchádzajúci dva roky kalendárnemu roku, za ktorý sa tvorí fond.  
Podľa § 7 ods. 6  je zamestnávateľ povinný poskytovať príspevok najneskôr v termíne určenom na výplatu mzdy alebo platu,  po preukázaní nároku zamestnanca na príspevok a viesť evidenciu o poskytovaných príspevkoch  - nedostatky neboli zistené.       
Pri vyhodnotení predmetných ustanovení ( § 7 ods. 5,6,7 zákona č. 152/1994 Z. z. ) je potrebné konštatovať, že na základe stanoviska pracovníčky mzdovej učtárne mesto neeviduje  žiadneho zamestnanca, ktorý by si uplatnil  nárok v zmysle predmetného ustanovenia zákona o sociálnom fonde.  
Ustanovenie § 7 ods. 8 zákona č. 152/1994 Z.z. o sociálnom fonde, kde zamestnávateľ nesmie poskytovať príspevok z fondu na účely odmeňovania za prácu - nedostatky neboli zistené.       
Kontrolou výdavkovej časti čerpania sociálneho fondu účtu 472 – záväzky zo sociálneho fondu Zborník vlastného hospodárenia, ako aj kontrolou dokladovej časti za obdobie od 1.1.2011 do 31.10.2011 je možné vyhodnotiť, že čerpanie finančných prostriedkov bolo v súlade s prijatou Kolektívnou zmluvou na rok 2011 ako aj jej Dodatku č. 1 ku Kolektívnej zmluve pre rok 2011.  
Bez kontrolných zistení.

8. Správnosť uplatňovania postupov v súlade so zákonom č. 595/2003 Z. z. o dani z príjmu  
Bola vykonaná kontrola zdaňovania príspevkov zo sociálneho fondu, ktoré boli poskytnuté zamestnancom v zmysle Kolektívnej zmluvy pre rok 2011. Na základe dokladu o vyplatenie daného príspevku zo sociálneho fondu podpísaného primátorom a vystavením platobného poukazu s predbežnou finančnou kontrolou  zodpovedného pracovníka, vyplatí pracovníčka mzdovej učtárne stanovenú čiastku v danom mesiaci danému zamestnancovi. 
Mzdy pracovníkov mestského úradu sú spracovávané v systéme ISS. Príspevok, ktorý bol pracovníkovi poskytnutý zo sociálneho fondu sa zdaňuje zamestnancom v tom mesiaci, kedy bol tento príspevok poskytnutý. Príspevok ktorý bol poskytnutý sa v systéme ISS označí kódom 3391, ktorý sa automaticky v systéme zdaňuje. Správnosť a pravdivosť tejto operácie pracovníčka mzdovej učtárne niekoľko krát preverí. 
Námatkovo boli prekontrolovaní desiati zamestnanci, ktorým bol poskytnutý príspevok zo sociálneho fondu kde je možné vyhodnotiť, že príspevky boli zdanené v súlade s ustanoveniami zákona č. 595/2003 Z. z. o dani z príjmov. Jednalo sa o zamestnancov Mestskej polície, stavebného odboru, odboru dopravy a údržby pohrebísk, sociálneho odboru, ÚHK, detské jasle.    
Bez kontrolných zistení.

9. Správnosť postupu a  uplatňovanie § 8 zákona č. 152/1994 Z. z. o sociálnom fonde
Podľa § 8 zákona 152/1994 Z.z. o sociálnom fonde zostatok prostriedkov Fondu kultúrnych a sociálnych potrieb podľa predpisov platných do 31. decembra 1992 a splátky pôžičiek poskytnutých z prostriedkov Fondu kultúrnych a sociálnych potrieb vrátených po 1. Januári 1994, ktoré vedie zamestnávateľ na osobitnom účte, sa dňom nadobudnutia účinnosti nového zákona o sociálnom fonde stávajú súčasťou sociálneho fondu zamestnávateľa. ( § 14 zákona NR SR č. 325/1993 Z.z. o štátnom rozpočte SR na rok 1994 a o zmenách niektorých ďalších zákonov). Podľa stanoviska odboru právneho je možné uviesť, že mesto Žilina eviduje pohľadávky 7-ich dlžníkov neuhradených pôžičiek poskytnutých z FKSP po bývalom Podniku služieb v likvidácii. Dlžníci sú vymenovaní v Správe.
Na stav aj týchto pohľadávok bolo poukázané pri kontrole č. 14/2011- Kontrola evidencie a vymáhania pohľadávok podľa jednotlivých pohľadávkových účtov za rok 2010. Kontrolná skupina vtedy konštatovala, že na niektoré pohľadávky neexistuje žiadna písomná dokumentácia a mnohé z týchto pohľadávok sú spôsobilé na odpis.  
Z uvedeného je zrejmé, že v prípade dlžníka č. 1 bola pohľadávka uhradená v exekučnom konaní v mesiaci marec 2011. Z hľadiska naplnenia ustanovenia § 8 zákona 152/1994 Z.z. o sociálnom fonde bolo možné tento príjem preúčtovať interným dokladom na účet sociálneho fondu ako iný príjem sociálneho fondu. 
Podľa stanoviska odboru ekonomického nakoľko mesto prevzalo  pohľadávky po likvidovaných podnikoch, o ktorých je účtované na strane aktív - na účte 318-pohľadávky z nedaňových príjmov obcí a VÚC a rozpočtových organizácií zriadených obcou a VÚC . Pri prijme tejto pohľadávky dochádza k jej poníženiu voči bežnému účtu Mesta-0330353001/5600.
Príjem z týchto pohľadávok je súčasťou bežného rozpočtu mesta, nie  sociálneho fondu, na ktorom  sa o ekonomickej klasifikácii  neúčtuje. Príjmom na účet sociálneho fondu by dochádzalo v účtovníctve k navýšeniu pasív -účtu 472-záväzkov Mesta Žilina ako zamestnávateľa voči vlastným zamestnancom. Zamestnanci Podniku služieb v likvidácii nikdy neboli zamestnancami Mesta Žilina.
Z uvedených argumentov pracovníkov Ekonomického odboru MsÚ je možné tieto skutočnosti zobrať v úvahu pre špecifickosť prípade a hlavne fakt, že sa jednalo o pôžičky z FKSP zamestnancova, ktorí nikdy neboli zamestnancami mesta. Kontrola stanovisko akceptuje a daný stav vyhodnocuje bez zistených nedostatkov. 
Bez kontrolných zistení. 

Záver
Kontrola v zmysle Poverenia č. 30/2001 hlavnej kontrolórky bola zameraná na tvorbu a čerpanie sociálneho fondu od 1.1.2011 – 31.10.2011na Mestskom úrade v Žiline.        	 
Zúčtovanie prostriedkov fondu za predchádzajúce obdobie roka 2010 vykonal MsÚ v Žiline do 31. januára  2011, v zmysle § 6 ods. 3 zákona č. 152/1994 Z. z. o sociálnom fonde v znení neskorších zmien a doplnkov. V súvislosti tvorbou a čerpaním finančných prostriedkov je potrebné vyhodnotiť, že neboli zistené nedostatky v tejto časti, ktoré by boli v rozpore s platnou legislatívou ako aj dojednanou Kolektívnou zmluvou pre rok 2011 a jej Dodatku č. 1 ku Kolektívnej zmluve pre rok 2011. Kontrola však dáva do pozornosti, aby sa kládol dôraz na úplnosť dokladov v zmysle platných zákonov a vnútorných smerníc na strane zamestnancov. Je potrebné dosledovať, aby účtovné doklady mali všetky náležitosti podľa § 10 ods. 1 zákona č. 431/2002 Z.z. v znení neskorších predpisov, pretože podľa Článku 2 ods. 3 Zásad pre obeh účtovných dokladov účinných od 1.12.2010 účtovný doklad musí spĺňať zásady úplnosti, pravdivosti, vecnej správnosti, časovej súvislosti.        
Súhrn kontrolných vyhodnotení:
1. Tým, že na vyššie uvedených dokladoch – Platobných poukazoch (tlačivo ISS) nebol vykonaný účtovací predpis, vecne príslušný zamestnanec nekonal v súlade so Smernicou č. 2/2010 primátora Mesta Žilina o obehu účtovných dokladov mesta Žilina, Článok 2 ods. 1 písm. g) účinnej od 1.12.2010.        

Kontrolné odporúčanie:
Kontrola dáva do pozornosti skutočnosti uvedené vyššie a odporúča doplniť Kolektívnu zmluvu o uvedenú skupinu zamestnancov a bezodkladne  spracovať systém výpočtu kalkulačného vzorca na stravnú jednotku v uvedených zariadeniach a vyhodnotiť jej efektívnosť s poukazom na  zvýšené náklady v súvislosti so zvyšujúcou sa mierou inflácie,cenou potravín a energií a spracovať efektívnosť a rentabilitu strediska-jedálne. 
Kontrola odporúča medziročne úpravu cien minimálne na úrovni valorizácie dôchodkov.      
Správa bola podpísaná a v súčasnosti prebieha príprava návrhu opatrení. 

Poverenie č. 31/2011 – Záznam č. 31/2011 – 1 a Záznam č. 31/2011 - 2
Predmet kontroly:  Kontrola vedenia centrálnej evidencie sťažností a ich vybavovanie vo vybratých rozpočtových alebo príspevkových organizáciách
Kontrolované obdobie:  I. polrok 2011
Kontrolovaný subjekt:   Základná škola Martinská 20 Žilina -  Bez kontrolných zistení
Kontrolovaný subjekt:   Základná škola Do Stošky 8, Žilina -  Bez kontrolných zistení
Správa predložená na rokovanie MZ  19. 12. 2011

Poverenie č. P-01/2011 – Záznam P-01/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne. Bez kontrolných zistení.
Predložené na rokovaní MZ 27. 06. 2011

Poverenie č. P-02/2011 – Záznam P-02/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne. Bez kontrolných zistení.
Predložené na rokovaní MZ 27. 06. 2011

Poverenie č. P-03/2011 – Záznam  P-03/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne. Bez kontrolných zistení.
Predložené na rokovaní MZ 27. 06. 2011

Poverenie č. P-04/2011 -  Správa  P-04/2011
Kontrola stavu pokladničnej hotovosti
MsÚ v Žiline: Hlavná pokladňa č. 1, Hlavná pokladňa č. 2, Hlavná pokladňa č. 7.
Kontrolou boli zistené 2 kontrolné zistenia. 
Predložené na rokovaní MZ 19. 09. 2011

Poverenie č. P-05/2011 -  Záznam č. P-05/2011
Kontrola stavu pokladničnej hotovosti – porovnanie pokladničnej knihy a fyzického stavu finančných prostriedkov v pokladni
Mestský úrad v Žiline – Pokladne v klientskom centre – náhodným výberov v priebehu dňa
Bez kontrolných zistení.
Predložené na rokovaní MZ 21. 11. 2011

Poverenie č. P-06/2011  -  Záznam č. P-06/2011 
Kontrola stavu pokladničnej hotovosti – porovnanie pokladničnej knihy a fyzického stavu finančných prostriedkov v pokladni
Kontrolovaný subjekt: Mestská polícia –pokladňa pracoviska MsP
Bez kontrolných zistení.
Predložené na rokovaní MZ 21. 11. 2011

Informatívna správa je doplnená o všetky ukončené kontroly v zmysle Plánu kontrolnej činnosti hlavného kontrolóra na I. a II. polrok 2011, pričom správy, ktoré boli dokončené v decembri 2011 a januári 2012 sú predložené na februárovom rokovaní MZ, nakoľko hlavná kontrolórka na rokovaní MZ dňa 23. 1. 2012 nebola účastná z dôvodu čerpania riadnej dovolenky, ktorá bola dlhodobo plánovaná a funkcia hlavného kontrolóra na rokovaní MZ je z pohľadu výkonu funkcie nezastupiteľná. 

Z plánu kontrolnej činnosti na 1. Polrok 2012 bola ukončená 1 kontrola – výstup je priložený: 

Poverenie č. 01/2012  -   Záznam 01/2012
Kontrolovaný subjekt:  Mesto Žilina - Mestský úrad v Žiline   
Predmet kontroly: Kontrola evidencie a vybavovania interpelácií zo strany poslancov a občanov
Kontrolované obdobie:  rok 2011 
Interné normy, ktoré tvoria základ pre postup pri výkone kontroly:
•	Zákon SNR  č. 369/1990 Zb. o obecnom zriadení v znení neskorších zmien a doplnkov
•	Rokovací poriadok Mestského zastupiteľstva v Žiline                     
Kontrola bola zameraná na preverenie: 
1.	Preverenie systému evidencie interpelácií v podmienkach Mesta Žilina – MsÚ v Žiline,
2.	Kontrola vybavovania interpelácií v podmienkach Mesta Žilina – MsÚ v Žiline,
3.	Záver

1.Preverenie systému evidencie interpelácií v podmienkach Mesta Žilina – MsÚ v Žiline.
    Rokovací poriadok Mestského zastupiteľstva v Žiline / ďálej len rokovací poriadok / a to konkrétne v článku 12 ods. 1 uvádza – Interpeláciou je otázka, ktorá sa vzťahuje na uplatňovanie a vykonávanie zákonov, VZN a interných noriem mesta. 
    Interpelácie poslancov Mestského zastupiteľstva sú zaevidované  pri jednotlivých zápisniciach zo zasadnutí Mestského zastupiteľstva v Žiline. Obsah jednotlivých interpelácií poslancov Mestského zastupiteľstva v Žiline / ďalej len interpelácie poslancov / za rok 2011 tvorili prílohu jednotlivých zápisníc z rokovania Mestského zastupiteľstva v Žiline za jednotlivé zasadnutia počas kalendárneho roka 2011. Podľa predloženej dokumentácie do času výkonu kontroly bolo prijatých 8 interpelácií, nakoľko vychádzame zo skutočnosti, že Odbor vnútorných vecí Mestského úradu v Žiline, ktorý  má v kompetencií zabezpečiť odpovede na  interpelácie odovzdal na kontrolu 8 interpelácií a odpovede na interpelácie poslancov.  
    Kontrola odporúča zaviesť register interpelácií, nakoľko nie je vedený zoznam prijatých interpelácií a tým aj spôsob a čas  ich vybavenia v prehľadnej forme. 
2.	Kontrola vybavovania interpelácií v podmienkach Mesta Žilina – MsÚ v Žiline.
    V priebehu výkonu kontroly pozornosť bola zameraná na vybavovanie interpelácií a dodržiavanie lehoty na odpoveď zo strany Mesta Žilina – Mestského úradu v Žiline pri interpeláciách poslancov v lehote stanovenej rokovacím poriadkom. 
     Na základe článku 12 ods. 5 rokovacieho poriadku -  „Interpelovaný a subjekt požiadaný o vysvetlenie je povinný odpovedať poslancovi bezodkladne, najneskôr však do najbližšieho riadneho zasadnutia mestského zastupiteľstva. Odpoveď na interpeláciu sa zasiela v rovnakej forme, v akej sa interpelujúcemu zasiela pozvánka a materiály na zasadnutie mestského zastupiteľstva.“
         Interpelácie za rok 2011 v podmienkach Mesta Žilina – Mestský úrad v Žiline sa týkali:
1.	nakladania s vytriedeným komunálnym odpadom, a to komu je odpredávaný, resp. kde je ukladaný, ak sa nespracuje. Interpelácia bola podaná dňa 14.04.2011 na 5 Zasadnutí Mestského zastupiteľstva v Žiline. Odpoveď bola odoslaná poslancovi Mestského zastupiteľstva v Žiline / ďalej len poslancovi / elektronickou formou dňa 19.4.2011 čím Mesto Žilina - Mestský úrad Žilina odpovedalo na interpeláciu v lehote stanovenej rokovacím poriadkom. Odpoveď obsahovala odpovede na požadované otázky uvedené v interpelácií v požadovanom rozsahu.
2.	rozboru položky 5.1 rozpočtu Mesta Žilina na rok 2011 v prvej zmene rozpočtu Mesta Žilina na rok 2011. Interpelácia bola zo dňa 30.05.2011 a bola podaná na 6 Zasadnutí Mestského zastupiteľstva v Žiline. Odpoveď bola odoslaná poslancovi elektronicky dňa 2.6.2011 čím Mesto Žilina – Mestský úrad v Žiline splnil povinnosť odpovedať v lehote určenej rokovacím poriadkom. Odpoveď na interpeláciu zahrňovala informácie, ktoré sa týkali konkrétnej otázky uvedenej v interpelácií. 
3.	pasportizácie všetkých existujúcich ihrísk a športových plôch. Interpelácia bola zo dňa 27.6.2011 a bola podaná na 7 Zasadnutí Mestského zastupiteľstva v Žiline. Poslanec následne svoju interpeláciu stiahol 28.7.2011 v lehote do nasledujúceho zasadnutia mestského zastupiteľstva. 
4.	zoznamu všetkých zamestnancov Mestského úradu v Žiline, ktorí v období od 20.12.2010 do 19.9.2011 ukončili pracovný pomer a menný zoznam všetkých zamestnancov, ktorí v tomto období uzatvorili pracovný pomer. Pri nových zamestnancoch bolo požadované predložiť aj doplňujúce údaje – funkcia, príslušný odbor MsÚ, mzda. Interpelácia bola z 19.9.2011, bola podaná  na 9 Zasadnutí  Mestského zastupiteľstva v Žiline a odpoveď bola vypracovaná v písomnej podobe 22.09.2011.
Odpoveď na interpeláciu bola  zložená z dvoch príloh: 
        V prílohe č. 1 bol zoznam zamestnancov Mestského úradu v Žiline, ktorí skončili pracovný pomer od 20.12.2010 do 19.09.2011.
         V prílohe č. 2 bol zoznam zamestnancov, ktorí nastúpili do zamestnania na Mestský úrad v Žiline od 20.12.2010 do 19.09.2011. V prílohe bol uvedený zoznam zamestnancov, s požadovanými doplňujúci údajmi a to funkcia, platová trieda, mzda. Pri zamestnancoch, ktorí nie sú vedúcimi odborov sa správne neposkytli správne výšky zmluvnej mzdy z dôvodu ochrany osobných údajov na základe § 9 ods. 3 zákona NR SR č. 211/2000 Z. z. v znení neskorších zmien a doplnkov. 
Odpoveď na interpeláciu s uvedenými prílohami bola doručená poslancovi elektronicky 26.09.2011 v rozsahu možnom na zverejnenie. 
5.	návrhu na zmenu uznesenia č.13/2011 zo dňa 01.02.2011. Uvedený návrh pri vychádzaní z definície interpelácie na základe rokovacieho poriadku neobsahoval otázku, ktorou by sa pýtal na náležitosti uvedené na základe Rokovacieho poriadku. Interpelácia poslanca bola zo dňa 19.9.2011 a bola podaná na 9 Zasadnutí Mestského zastupiteľstva v Žiline  a odpoveď na interpeláciu bola vypracovaná 22.09.2011 a doručená poslancovi 29.9.2011.
6.	VZN vydaných za obdobie od 01.01.2011 – 14.10.2011 Mestským zastupiteľstvom Mesta Žilina s uvedením dátumu schválenia VZN, dátum vyvesenia VZN, účinnosť VZN. Interpelácia bola zo dňa 17.10.2011, bola podaná na 10 Zasadnutí Mestského zastupiteľstva v Žiline a odpoveď bola doručená poslancovi Mestského zastupiteľstva v Žiline elektronickou formou 25 .10.2011 a následne písomne 26.10.2011. Mesto Žilina – Mestský úrad v Žiline odpovedalo na uvedenú interpeláciu v požadovanom rozsahu uvedenej v interpelácií.
7.	zabezpečenia odstránenia škôd spôsobenými diviakmi na verejnej zeleni sídliska Hájik a vyhodnotenia účinnosti a efektívnosti novopostaveného plotu proti diviačej zveri zo strany mesta Žilina. 
Interpelácia bola zo dňa 21.11.2011, bola podaná na 11 Zasadnutí Mestského zastupiteľstva  v Žiline a odpoveď bola vypracovaná 28.11.2011.                                                                                                                                                                           
V odpovedi boli uvedené odpovede na požadované informácie uvedené v interpelácií.  Odpoveď na interpeláciu bola doručená poslancovi na základe vyjadrenia pracovníka úseku prednostu do poslaneckej schránky 28.11.2011.
8.	predloženia v elektronickej podobe projektu vrátane príloh s názvom „ intenzifikácia separovaného zberu komunálneho odpadu v Meste Žilina“. Interpelácia bola z  22.11.2011 a bo1a podaná na 11 Zasadnutí Mestského zastupiteľstva v Žiline. Odpoveď bola vypracovaná 28.11.2011 a vložená do poslaneckej schránky poslanca dňa 06.12.2011 a doručená poštou 13.12.2011. Mesto Žilina – Mestský úrad v Žiline dodržalo lehotu na vybavenie interpelácie poslanca Mestského zastupiteľstva v Žiline na základe rokovacieho poriadku Odpoveď na interpeláciu sa vzťahovala na oblasť, na ktorú bola položená a Mesto Žilina – Mestský úrad v Žiline poskytlo informácie vo forme CD. 
3.	Záver  
       Na základe kontroly interpelácií zo strany poslancov boli odpovede vypracované na interpelácie odovzdané odborom vnútorných vecí Mestského úradu v Žiline na vykonanie kontroly. V jednom prípade poslanec stiahol svoju interpeláciu. Odpoveď na konkrétnu interpeláciu zo strany poslancov za  kalendárny rok 2011 bola vybavená buď bezodkladne alebo najneskôr do najbližšieho zasadnutia Mestského zastupiteľstva v Žiline, čím Mesto Žilina – Mestský úrad v Žiline postupoval v súlade s rokovacím poriadkom.
      Vybavovanie interpelácií v podmienkach Mestského úradu v Žiline je na potrebnej úrovni. Nastavenú úroveň vybavovania interpelácií je potrebné udržať,  prípadne skvalitniť.  Je dôležité, aby odpoveď na interpeláciu bola vybavená čo najskôr a obsahovala čo najpresnejšiu odpoveď a tým osoby, ktoré požadujú informácie dostali včas odpoveď na požadovanej úrovni. 
      V priebehu kontroly nebolo zistené porušenie Rokovacieho poriadku Mestského zastupiteľstva v Žiline a tým kontrola evidencie a vybavovania interpelácií zo strany  poslancov a občanov         je bez kontrolných zistení.
       Je potrebné, aby interpelácia zo strany poslancov spĺňala náležitosti podľa rokovacieho poriadku a to konkrétne podľa článku 12 ods. 1 - Interpeláciou je otázka, ktorá sa vzťahuje na uplatňovanie a vykonávanie zákonov, VZN a interných noriem mesta. Na základe uvedeného článku rokovacieho poriadku musí mať interpelácia formu otázky, aby sa mohla považovať za  interpeláciu.
      Kontrola na záver odporúča kontrolovanému subjektu zaviesť register interpelácií, nakoľko nie je vedený zoznam prijatých interpelácií a tým aj spôsob a čas ich vybavenia v prehľadnej forme. 

V Žiline  13. 02. 2012 					Ing. Elena Šuteková
							       hlavná kontrolórka mesta